<!-- wp:paragraph {"align":"center","style":{"color":{"background":"#cff7c8"}}} -->
<p class="has-text-align-center has-background" style="background-color:#cff7c8"><strong>"สลักทิพย์" พลิกชนะ ทะลุ 8 คน หวดไอทีเอฟ เกรด 1</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 1 รายการใหญ่ของเยาวชน "ไอทีเอฟ จูเนียร์ เกรด 1" ภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 9 มีนาคม 2565 ในประเภทเดี่ยว เข้าสู่การแข่งขันรอบที่สาม (16 คน)</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว "หมิว" สลักทิพย์ อุ่นเมือง นักเทนนิสไทย วัย 16 ปี มืออันดับ 232 เยาวชนโลก และมือวาง 12 ของรายการ พลาดท่าในเซตแรกให้แก่ เรนาต้า จามริโชว่า จากสโลวาเกีย วัย 14 ปี มืออันดับ 119 เยาวชนโลก และมือวาง 8 ของรายการ ก่อนที่ สลักทิพย์ จะปรับแผนการเล่น พยายามเปิดเกมเร็วและหาจังหวะทำคะแนน จนพลิกกลับมาเฉือนเอาชนะ 2-1 เซต 2-6, 6-0 และ 6-3 สลักทิพย์ ผ่านเข้ารอบก่อนรองชนะเลิศ พบงานหนักอย่าง ชาร์ล็อตต์ เคมเปนาเออร์ส-ปอซ เต็งหนึ่งของรายการ จากออสเตรเลีย ที่ชนะ โจ ลีน ซอว์ มือวาง 14 จากมาเลเซีย 6-1, 6-1</p>
<!-- /wp:paragraph -->

<!-- wp:paragraph -->
<p>ทางด้าน "ต้นไม้" ธนภัทร นิรันดร นักเทนนิสหนุ่มไทย วัย 18 ปี มืออันดับ 57 เยาวชนโลก เต็งหนึ่งของรายการ ต้องยุติเส้นทางการแข่งขันในประเภทชายเดี่ยวไว้เพียงรอบสาม หลังจากปราชัยให้แก่ อาร์ยาน ชาห์ นักหวดอินเดีย วัย 16 ปี มืออันดับ 187 เยาวชนโลก และมือวาง 15 ของรายการ 0-2 เซต 4-6 และ 3-6 ส่งผลให้ อาร์ยาน ได้ผ่านเข้ารอบก่อนรองชนะเลิศ พบกับ อี้ โจว จากจีน ที่ชนะ ยูวาน นานดาล มือวาง 11 ของรายการ จากอินเดีย 4-6, 7-5 และ 6-1</p>
<!-- /wp:paragraph -->

<!-- wp:paragraph -->
<p>อย่างไรก็ตาม ธนภัทร ยังเหลือการแข่งขันประเภทชายคู่ ซึ่งจับคู่กับ เจเรมี่ จิน จากออสเตรเลีย เป็นคู่มือวาง 1 ของรายการ ช่วยกันหวดในรอบก่อนรองชนะเลิศ เอาชนะ อเล็กซานเดอร์ เดสโปจา และ เฮนรี่ ลามชินเนียห์ คู่นักหวดจากออสเตรเลีย ได้ 2 เซตรวด 6-4, 6-3 ทำให้คู่ของ ธนภัทร ผ่านเข้ารอบรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>ในส่วนผลงานของนักเทนนิสไทยรายอื่น ประเภทชายเดี่ยว รอบสาม (16 คน) ศุภวัฒน์ แซ่อุ้ย แพ้ แจ็ค ลูทิต (นิวซีแลนด์) 3-6, 4-6 ส่วนประเภทหญิงเดี่ยว รอบสาม (16 คน) ลัลนา ธาราฤดี (มือวาง 2) ชนะ ลิลี่ย์ เทย์เลอร์ (มือวาง13-ออสเตรเลีย) 6-3, 6-3 เวียร่า ดีเพิ่ม แพ้ เทย์ลาห์ เพรสตัน (มือวาง3-ออสเตรเลีย) 2-6, 1-6 ตปณีย์ บุญวัฒน์ แพ้ อันย่า นายาร์ (มือวาง16-ออสเตรเลีย) 3-6, 5-7 ขณะที่ประเภทหญิงคู่ รอบก่อนรองชนะเลิศ ลัลนา ธาราฤดี และ หยู หยุนลี่ (ไต้หวัน) คู่มือวาง 3 ของรายการ ชนะ หยาน อี้หลิน (ออสเตรเลีย) และ ซาร่า ลาร์ก (ออสเตรเลีย) 6-3, 7-5</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ดูรายละเอียดได้ที่ <a rel="noreferrer noopener" href="https://www.itftennis.com/en/tournament/j1-nonthaburi/tha/2022/j-g1-tha-01a-2022/order-of-play/?fbclid=IwAR2_MIGTWQ0-Nd00rCTuC6rmmRSl2YdnEfAex4RxRTremsfnD8wB2G-yb9s" target="_blank">https://www.itftennis.com/.../j-g1-tha-01a.../order-of-play/</a></p>
<!-- /wp:paragraph -->

<!-- wp:image {"id":31245,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/275604335_5138206619535598_5429502267728133209_n-732x1024.jpg" alt="" class="wp-image-31245"/></figure>
<!-- /wp:image -->