<!-- wp:paragraph -->
<p></p>
<!-- /wp:paragraph -->

<!-- wp:paragraph {"align":"center","backgroundColor":"luminous-vivid-amber","fontSize":"medium"} -->
<p style="text-align:center" class="has-background has-medium-font-size has-luminous-vivid-amber-background-color"><strong>"เมอร์เรย์" คาดนักเทนนิสถอนตัวอีกมากหลัง <br>"บาร์ตี้" ประกาศไม่แข่ง "ยูเอส โอเพ่น"</strong></p>
<!-- /wp:paragraph -->

<!-- wp:paragraph -->
<p>ภายหลังจากแอชลีห์ บาร์ตี้ นักเทนนิสมือ 1 หญิงของโลกชาวออสเตรเลีย ประกาศถอนตัวจากการแข่งขันแกรนด์สแลม "ยูเอส โอเพ่น" ซึ่งจะเปิดฉากวันที่ 31 สิงหาคม ที่นิวยอร์ก สหรัฐอเมริกา เนื่องจากยังไม่มั่นใจในสถานการณ์การแพร่ระบาดของไวรัสโคโรนา "โควิด-19" นั้น แอนดี้ เมอร์เรย์ อดีตนักเทนนิสชายมือ 1 โลกชาวสก๊อต แสดงความเห็นว่า น่าจะมีนักเทนนิสอีกหลายคนที่ตัดสินใจถอนตัวตามบาร์ตี้ด้วยเหตุผลเดียวกันบาร์ตี้กล่าวว่า การเดินทางไปยังสหรัฐอเมริกาในช่วงเวลานี้ยังค่อนข้างเสี่ยงเกินไป ไม่อยากให้ทีมงานต้องไปเสี่ยงด้วย และหวังว่าจะได้กลับไปแข่งขันในปีหน้า นอกจากนี้ บาร์ตี้ยังกล่าวด้วยว่า จะตัดสินใจในอีก 2-3 สัปดาห์ข้างหน้าว่าจะลงแข่งขันป้องกันแชมป์แกรนด์สแลม "เฟร้นช์ โอเพ่น" ซึ่งจะจัดในเดือนกันยายนหรือไม่เมอร์เรย์กล่าวว่า ได้ยินมาว่านักเทนนิสชายชั้นนำของโลกหลายคนจะไม่เดินทางไปแข่งขัน ซึ่งเป็นเรื่องที่เข้าใจได้ เพราะถ้าไม่มั่นใจในความปลอดภัยหรือไม่สบายใจ การเดินทางไกลๆ พร้อมกันย่อมทำให้ทั้งนักกีฬาและทีมงานเพิ่มความเสี่ยงในการติดโรค ส่วนคนอื่นๆ ที่ยังไม่ได้ตัดสินใจก็ต้องพิจารณาว่าพร้อมจะรับความเสี่ยงหรือไม่ทั้งนี้ ในรายการอุ่นเครื่อง "เวสเทิร์น แอนด์ เซาเธิร์น โอเพ่น" ซึ่งจะจัดที่ฟลัชชิ่ง มีโดว์ส สัปดาห์ก่อนหน้ายูเอส โอเพ่น นั้น มีนักเทนนิสหลายคนยืนยันเข้าร่วม ทั้งมือ 1 โลก โนวัก โยโควิช ชาวเซอร์เบีย ที่หายจากการติดเชื้อโควิด, ราฟาเอล นาดาล มือ 2 ของโลกชาวสเปน รวมถึงเซเรน่า วิลเลียมส์ อดีตมือ 1 หญิงโลกชาวอเมริกัน ซึ่งประกาศตัวชัดเจนตั้งแต่ก่อนหน้านี้ว่าจะร่วมแข่งขันทั้งรายการอุ่นเครื่องและศึกยูเอส โอเพ่น อย่างแน่นอนปัจจุบันมียอดผู้ติดเชื้อโควิดในสหรัฐอเมริกาแล้วกว่า 4.58 ล้านคน และเสียชีวิตแล้วกว่า 154,000 ราย </p>
<!-- /wp:paragraph -->

<!-- wp:paragraph -->
<p>             สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25628} -->
<figure class="wp-block-image"><img src="https://www.bucket.cloudaccess9.com/ltatorg/2020/08/115775953_3350372084985736_2548598903646318050_n.jpg" alt="" class="wp-image-25628"/></figure>
<!-- /wp:image -->