<!-- wp:paragraph {"align":"center","style":{"typography":{"fontSize":20},"color":{"background":"#98b2bd"}}} -->
<p class="has-text-align-center has-background" style="background-color:#98b2bd;font-size:20px"><strong>"บิ๊กสุชัย" ควักเงินส่วนตัว10ล้านหนุน2สมาคมกีฬา"รักบี้-ฟิกเกอร์"</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" สุชัย พรชัยศักดิ์อุดม นายกสมาคมกีฬาลอนเทนนิสฯ ควักเงินส่วนตัวสนับสนุน สมาคมกีฬารักบี้ฟุตบอลฯ และสมาคมกีฬาฟิกเกอร์และสปีดสเก็ตติ้งฯ สมาคมละ 5 ล้านบาท รวมทั้งสิ้น 10 ล้านบาท พร้อมผนึกกำลังร่วมพัฒนากีฬาไปสู่ความเป็นเลิศในระดับนานาชาติ ลั่นแม้ไม่ได้เป็นประธานโอลิมปิคไทยฯ แต่ก็ยังพร้อมช่วยเหลือวงการกีฬาต่อไป "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีมอบเงินเพื่อการกีฬาสนับสนุน สมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ และสมาคมกีฬาฟิกเกอร์และสปีดสเก็ตติ้งแห่งประเทศไทย โดยมี พ.ต.ท.กุลธน ประจวบเหมาะ นายกสมาคมกีฬารักบี้ฟุตบอลฯ และ ดร.สีหศักดิ์ อารีราชการัณย์ นายกสมาคมกีฬาฟิกเกอร์และสปีดสเก็ตติ้งฯ ร่วมรับมอบเงินสนับสนุน ซึ่งเป็นเงินส่วนตัวของ นายสุชัย ที่มอบให้สมาคมละ 5 ล้านบาท รวม 2 สมาคม เป็นจำนวนเงิน 10 ล้านบาท ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี จ.นนทบุรี เมื่อวันที่ 25 เมษายน 2568</p>
<!-- /wp:paragraph -->

<!-- wp:paragraph -->
<p>นายสุชัย เปิดเผยว่า ช่วง 3-4 เดือนที่ผ่านมา ตนได้ทำงานกับหลาย ๆ คน และได้เห็นความจริงใจจากทั้ง พ.ต.ท.กุลธน และ ดร.สีหศักดิ์ ที่ได้ทำงานร่วมกัน ในฐานะคนกีฬาก็ช่วยคนกีฬาด้วยกัน จึงได้สนับสนุนสมาคมกีฬารักบี้ฟุตบอลฯ และสมาคมกีฬาฟิกเกอร์และสปีดสเก็ตติ้งฯ เป็นการผนึกกำลังกับสมาคมกีฬาลอนเทนนิสฯ ซึ่งจะเป็นพันธมิตรที่ร่วมด้วยช่วยกันในด้านต่าง ๆ "นอกจาก 3 สมาคมกีฬานี้แล้ว ก็ยังมีสมาคมกีฬามวยสากลแห่งประเทศไทย และสมาคมกีฬาอื่นๆ ที่มีอะไรพอจะช่วยเหลือได้ ผมยินดีที่ช่วย ๆ กัน เพื่อพัฒนากีฬาของประเทศไทยไปสู่ความเป็นเลิศในระดับนานาชาติ แม้ผมจะไม่ได้เป็นประธานโอลิมปิคไทยฯ แต่ผมก็ยังช่วยวงการกีฬาต่อไป" นายสุชัย กล่าว</p>
<!-- /wp:paragraph -->

<!-- wp:paragraph -->
<p>ขณะที่ พ.ต.ท.กุลธน กล่าวว่า เป็นความโชคดีของวงการกีฬาที่มี นายสุชัย พรชัยศักดิ์อุดม ซึ่งเป็นคนกีฬาและรักกีฬา นับว่าเป็นความโชคดีของประเทศชาติด้วย ส่วนเงินจำนวน 5 ล้านบาทที่สมาคมกีฬารักบี้ฟุตบอลฯ ได้รับนั้น จะนำเข้าที่ประชุมคณะกรรมการบริหารสมาคม โดยมี 2 เรื่องที่อยากนำเงินส่วนนี้มาใช้คือ 1.เป็นทุนสนับสนุนนักกีฬารักบี้ทีมชาติไทยในการเดินทางไปแข่งในระดับนานาชาติ และ 2.จะใช้เป็นทุนสารตั้งต้นในการหาที่ทำการสมาคมใหม่ อย่างไรก็ตาม ต้องเข้าที่ประชุมคณะกรรมการบริหารสมาคม และจะนำไปใช้ให้เกิดประโยชน์มากที่สุด ด้าน ดร.สีหศักดิ์ กล่าวว่า แม้ตนได้รู้จักนายสุชัยในระยะเวลาอันสั้น แต่ก็ทราบว่าท่านเป็นคนกีฬา และในช่วง 3-4 เดือนที่ผ่านมาก็ได้เห็นว่าถ้าคนกีฬามารวมกันจะช่วยทำให้วงการกีฬาของเราไปได้ดีขึ้น จึงได้คุยกันว่าจะทำอย่างไรให้วงการกีฬาไทยดีขึ้น ไม่ใช่แค่ 3 สมาคม แต่ยังมีอีกหลายสมาคมที่อยากให้เข้าร่วมกัน เพื่อมุ่งสู่ความเป็นเลิศในระดับนานาชาติ ทั้งในกีฬาซีเกมส์ช่วงสิ้นปีนี้ และกีฬาเอเชี่ยนเกมส์ในปีหน้า ในส่วนของสมาคมกีฬาฟิกเกอร์และสปีดสเก็ตติ้งฯ และหลายสมาคมก็ตั้งความหวังว่าจะไปโอลิมปิกเกมส์ให้ได้ แต่ก็จะต้องใช้เวลาในการสร้างนักกีฬาเพื่อความยั่งยืน ซึ่งก็อยากให้ นายสุชัย มีความมั่นใจในการสนับสนุนเงินกับสมาคมในครั้งนี้ และต้องขอขอบคุณไว้ ณ โอกาสนี้ด้วย.</p>
<!-- /wp:paragraph -->

<!-- wp:image {"id":49099,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/492543180_1109043011258680_8442142936443801991_n-1024x683.jpg" alt="" class="wp-image-49099"/></figure>
<!-- /wp:image -->