<!-- wp:paragraph {"align":"center","style":{"typography":{"fontSize":20},"color":{"background":"#bee5cd"}}} -->
<p class="has-text-align-center has-background" style="background-color:#bee5cd;font-size:20px"><strong>"ธเนส-กฤษกรณ์"กอคคอคว้าแชมป์รุ่น 14 ปีตามคาด"ไอริน-นันทพร"สุดยอดคู่หญิงบีช เทนนิสเยาวชนปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชายหาด "บีช เทนนิส ชิงแชมป์ประเทศไทย" ประจำปี 2566 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี เมื่อวันที่ 10 กันยายน รอบชิงชนะเลิศ ชายคู่ รุ่นอายุไม่เกิน 14 ปี ธเนส ช่างหนอง คู่กับ กฤษกรณ์ ปรมศักดา จากชลบุรี และทั้งคู่ถูกจัดเป็นคู่มือวาง 1 ของรายการ พบกับ บุณยกรณ์ เรวิน จากชลบุรี กับ มาริต มาติน จากคาซัคสถาน สำหรับการแข่งขันปรากฎว่า ธเนส กับ กฤษกรณ์ ที่เคยคว้าแชมป์มาครองร่วมกันในการแข่งขัน บีช เทนนิส จูเนียร์ แชมเปี้ยนชิพ สนามที่ 3 ทำให้มีฟอร์มการเล่นที่เข้าขา ทำให้สามารถเดินเกมรุกและรับได้ดี ชิงจังหวะทำแต้มกดดันคู่แข่งต่อเนื่องก่อนชนะขาด 2 เซตรวด ด้วยสกอร์ 6-0 และ 6-3</p>
<!-- /wp:paragraph -->

<!-- wp:paragraph -->
<p>ธเนส กับ กฤษกรณ์ ควงคู่คว้าแชมป์ประเทศไทยในรุ่นอายุไม่เกิน 14 ปีไปครองได้ตามคาด ขณะที่หญิงคู่ รุ่นอายุไม่เกิน 14 ปี เป็นการแข่งขันรอบพบกันหมดในกลุ่ม นัดสุดท้าย ซึ่งคู่มือ 1 ไอริน ศรีไตรเฮือง กับ นันทพร ป้องปิด ที่เก็บชัยชนะมา 1 แมทช์แล้ว ต้องการชัยชนะในนัดนี้เพื่อคว้าแชมป์ โดยต้องเจอกับ ณิชกานต์ ธรรมดา กับ อริสรา คำเหลือ คู่แข่งจากชลบุรีเช่นกัน ซึ่งผลปรากฎว่า ไอริน กับ นันทพร ยังไม่พลาดสามารถงัดฟอร์มที่เหนือชั้นออกมาคุมเกมคู่แข่งได้ตลอด ทำให้เก็บชัยชนะได้ตามคาด 2-0 เซต ด้วยสกอร์ 6-0 และ 6-3 คว้าแชมป์มาครองร่วมกันทันที</p>
<!-- /wp:paragraph -->

<!-- wp:image {"id":39168,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/375862521_702063975289921_6980777596231469131_n-1024x575.jpg" alt="" class="wp-image-39168"/></figure>
<!-- /wp:image -->