<p style="text-align: center;"><strong><span style="font-size: 14pt;">ยช.ไทยตัดเชือกเดี่ยว-ชิงคู่ "พีทีที-ไอทีเอฟ จูเนียร์ เกรด 4" </span></strong></p>
การแข่งขันเทนนิสเยาวชนนานาชาติ "พีทีที-ไอทีเอฟ จูเนียร์ เกรด 4" สัปดาห์ที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 21 มิ.ย. รอบก่อนรองชนะเลิศ ประเภทหญิงเดี่ยว "แอนนา" ศุภาพิชญ์ เกือรัมย์ นักเทนนิสไทย วัย 16 ปี มือวาง 3 และมือ 230 เยาวชนโลก โชว์ความแข็งแกร่งได้ต่อเนื่อง ไล่ต้อนเอาชนะ คาเวีย ซอว์นีย์ มือวาง 5 จากอินเดีย ได้ 2 เซตรวด 6-0, 6-1 เข้ารอบรองชนะเลิศ พบกับ หาน เจียงซื่อ มือวาง 2 จากจีน ท<span class="text_exposed_show">ี่ตัดเชือกชนะ สันทีปทิ ซิงห์ เรา จากอินเดีย 4-6, 6-3, 6-1</span>
<div class="text_exposed_show">

ด้านเยาวชนหญิงไทยอีกราย "ออมสิน" อัญชิสา ฉันทะ มือวาง 4 สามารถคว้าชัยได้เช่นกัน เมื่อหวดชนะ เมีย เรแพค จากออสเตรเลีย 2-0 เซต 6-0, 6-2 เข้าตัดเชือกกับ เจนิช เจิ่น มือวาง 1 จากอินโดนีเซีย ที่เฉือนชนะ พิมพ์รดา จัตวาพรวนิช 7-5, 0-6, 6-3

ชายเดี่ยว รอบก่อนรองชนะเลิศ "แซ็ก" ฐานทัพ สุขสำราญ นักหวดไทย อายุ 17 ปี มือวาง 2 และมือ 237 เยาวชนโลก ได้การยิงวินเนอร์ที่แม่นยำ หวดชนะ โรนี ริคโคเน่น มือวาง 7 จากฟินแลนด์ ได้ 2-0 เซต 6-4, 6-4 เข้าไปเล่นรอบรองชนะเลิศกับ กู่ จิ้น มือวาง 6 จากจีน ที่ชนะ โรนี มิคาเอล ฮีทารันทา จากฟินแลนด์ 4-6, 6-3, 7-5 ด้าน ไซ่ ชาง-หลิน มือวาง 1 จากไต้หวัน ชนะ คาร์ล ลี จากสหรัฐ 6-4, 7-5 เข้าไปตัดเชือกกับ โคโคโระ อิโซมูระ จากญี่ปุ่น ที่ชนะ เยอฮาร์ดต์ มาริอุส เบคเกอร์ จากแอฟริกาใต้ 1-6, 7-5, 6-0

ขณะที่ประเภทหญิงคู่ รอบรองชนะเลิศ อัญชิสา ฉันทะ /เจนิช เจิ่น (อินโดนีเซีย) คู่มือวาง 2 หวดชนะเอลซ่า วาน (มาเลเซีย) /เจิ้ง เจีย ซิน (ไต้หวัน) 6-2, 7-5 เข้าไปชิงชนะเลิศกับ ลี กวน อี้ /หวัง เฉา อี้ (ไต้หวัน) ที่ชนะ ศุภาพิชญ์ เกือรัมย์ /หาน เจียงซื่้อ (จีน) 7-6(6), 2-6, 10-6

ประเภทชายคู่ รอบรองชนะเลิศ ฐานทัพ สุขสำราญ /ไซ่ ชาง-หลิน (ไต้หวัน) ชนะ โรนี มิคาเอล ฮีทารันทา /โรนี ริคโคเน่น (ฟินแลนด์) 6-4, 6-4 เข้าไปชิงชนะเลิศกับ โอลิเวอร์ ซาริเน่น /ไอโร วาซ่า (ฟินแลนด์) ที่ชนะ กู่ จิน /ลี ฮันเว่น (จีน) คู่มือวาง 3 ที่สกอร์ 6-3, 6-4

<img class="alignnone size-full wp-image-10877" src="https://www.bucket.cloudaccess9.com/ltatorg/2018/06/35802221_1858061827550110_8178594845233774592_n.jpg" alt="" width="960" height="640" />

<img class="alignnone size-full wp-image-10897" src="https://www.bucket.cloudaccess9.com/ltatorg/2018/06/35925607_1858070904215869_744113018291355648_n.jpg" alt="" width="960" height="640" />

</div>