<!-- wp:paragraph {"align":"center","style":{"color":{"background":"#eccee4"}}} -->
<p class="has-text-align-center has-background" style="background-color:#eccee4"><strong>อยากได้ขาแข็งแรง “บีช เทนนิส”ช่วยได้!</strong></p>
<!-- /wp:paragraph -->

<!-- wp:paragraph -->
<p>อยากได้ขาแข็งแรง “บีช เทนนิส”ช่วยได้!</p>
<!-- /wp:paragraph -->

<!-- wp:paragraph -->
<p>อย่างที่ทราบกันว่า “บีช เทนนิส” หรือ “เทนนิส ชายหาด” เป็นอีกหนึ่งชนิดกีฬาที่มี “เสน่ห์” อยู่ในตัว ที่ใครได้มาลองสัมผัสแล้วก็จะรู้สึกชอบ และ สนุกกับการเล่น<br>ด้วยการเป็นกีฬาที่เล่นง่าย อุปกรณ์ไม่เยอะ เล่นสนุกเพราะมีการผสมผสานการเล่นของ 3 ชนิดกีฬา คือ วอลเลย์บอล, แบดมินตัน และ เทนนิส เข้ามาร่วมกันได้อย่างลงตัว รวมถึงเกมการเล่นไม่ยืดเยื้อ เล่นได้ทุกเพศทุกวัย</p>
<!-- /wp:paragraph -->

<!-- wp:paragraph -->
<p>ข้อดีของการเล่นกีฬา บีช เทนนิส อีกอย่าง คือ ช่วยสร้างกำลังขาที่แข็งแรง และโอกาสเสี่ยงต่อการบาดเจ็บมีน้อยกว่ากีฬาเทนนิส</p>
<!-- /wp:paragraph -->

<!-- wp:paragraph -->
<p>เพราะเป็นกีฬาที่เล่นบน “ทราย” ซึ่งจากข้อมูลนี้การวิจัยทางวิทยาศาสตร์แล้ว โดย Martyn Binnie, Ph.D. นักสรีรวิทยาจาก Western Australia Institute of Sport เปิดเผยผลการวิจัยว่า การเดินบนทรายอ่อน จะมีแรงกระแทกน้อยกว่าพื้นดินธรรมดาถึง 4 เท่า จึงสามารถช่วยลดอาการบาดเจ็บได้<br>นี่จึงไม่แปลกใจเลยว่า ในช่วงที่เกิดสถานการณ์การแพร่ระบาดของไวรัสโคโรน่า หรือ โควิด-19 นี่มีนักกีฬาจากหลากหลายชนิดที่สนใจจะเข้าไปใช้ “สนาม” ของ บีช เทนนิส ในการฝึกซ้อม เพื่อเสริมสร้างกล้ามเนื้อขา หรือ การสร้างกำลังขาให้เกิดความแข็งแรง</p>
<!-- /wp:paragraph -->

<!-- wp:paragraph -->
<p>จากการเปิดเผยของ คุณปิยทัศน์ สุรเสวี นักกีฬาเทนนิส และผู้ที่หลงใหลในบีช เทนนิสอย่างมากถึงขั้นสร้างสนาม บีช เทนนิสขึ้นมาเพื่อสร้างให้เป็นสนามฝึกซ้อม แข่งขัน และ เป็นแหล่งพบปะสังสรรค์แลกเปลี่ยนประสบการณ์ของเหล่านักกีฬาด้วยกันเอง กล่าวว่า นอกจากมีนักกีฬาบีช เทนนิส ชาวไทยและชาวต่างชาติสนใจมาเล่นกีฬาบีช เทนนิส มากขึ้นแล้วยังมีนักกีฬาประเภทอื่นๆมาใช้สนามบีช เทนนิสในการฝึกซ้อมเพื่อสร้างกำลังขาด้วย</p>
<!-- /wp:paragraph -->

<!-- wp:paragraph -->
<p>“อย่างนักกีฬาฮอกกี้น้ำแข็งทีมชาติก็ได้มาซ้อมภายใต้การดูแลของโค้ชต่างชาติ เพื่อที่จะเสริมสร้างกล้ามเนื้อขาให้แข็งแรง รวมถึงนักกีฬาบาสเกตบอลด้วย ซึ่งเขาก็ชอบ และได้มีการปรับรูปแบบการฝึกซ้อมให้เข้ากับพื้นทราย และ ลักษณะของกีฬาที่เขาเล่น”</p>
<!-- /wp:paragraph -->

<!-- wp:paragraph -->
<p>คุณปิยทัศน์ กล่าวอีกว่า การฝึกซ้อมเพื่อสร้างกำลังขาบนพื้นสนามบีช เทนนิสของแต่ละชนิดกีฬาก็มีการฝึกซ้อมที่แตกต่างกัน อย่าง ฮอกกี้น้ำแข็ง นั้นการเล่นของเขาส่วนใหญ่จะเคลื่อนที่แบบซิกแซก ขยับโยกไปมา ดังนั้น “ทราย”จะช่วยในด้านการทรงตัวด้วยขาที่แข็งแรงได้อย่างดี<br>“นอกจากนี้การเล่นบนพื้นทรายทำให้ลดปัญหาการบาดเจ็บระหว่างการซ้อมได้อย่างดี เพราะมีความยืดหยุ่นมากกว่าพื้นในสนาม เขาสามารถที่จะขยับตัวในจังหวะที่ต้องใช้แรงในการโยก หรือ กระโดดได้อย่างเต็มที่ โดยไม่ต้องกังวลเรื่องอาการบาดเจ็บ”</p>
<!-- /wp:paragraph -->

<!-- wp:paragraph -->
<p>“การสร้างกำลังขาให้แข็งแรง เป็นพื้นฐานของการเล่นกีฬาทุกชนิด ซึ่งนักกีฬาหลายคนที่ต้องการเปลี่ยนบรรยากาศการฝึกซ้อม และทำให้ได้กำลังขา กับความสนุก ก็สามารถลองมาฝึกซ้อมบนพื้นสนามของ บีช เทนนิส ได้”</p>
<!-- /wp:paragraph -->

<!-- wp:paragraph -->
<p>โดยเฉพาะนักกีฬาเทนนิสเองก็ยังสามารถเข้ามาซ้อมในสนามบีช เทนนิสได้เช่นกัน โดยก่อนหน้านี้ “โรเจอร์ เฟเดอเรอร์” อดีตนักเทนนิสมือ 1 ของโลกชาวสวิสเซอร์แลนด์ก็ยังเคยใช้สนามบีช เทนนิสเพื่อฝึกซ้อมเพื่อสร้างกล้ามเนื้อขาให้แข็งแรงมาแล้ว</p>
<!-- /wp:paragraph -->

<!-- wp:paragraph -->
<p>รวมถึง เยเลน่า ออสตาเพนโก้ นักเทนนิสสาววัย 23 ปีที่ปัจจุบันอยู่อันดับ 47 ของโลก เป็นมือ 1 ของลัตเวีย ซึ่งในปี 2015 เธอได้พัฒนาความแข็งแกร่งให้ตัวเองด้วยการฝึกซ้อมและเล่นบีช เทนนิส ก่อนที่จะก้าวขึ้นมาคว้าแชมป์เทนนิสแกรนด์สแลม รายการ “เฟร้นช์ โอเพ่น”ในปี 2017</p>
<!-- /wp:paragraph -->

<!-- wp:paragraph -->
<p>และในช่วงการแพร่ระบาดของโควิด-19 เมื่อปีที่ผ่านมาทำให้การฝึกซ้อมเทนนิส หรือการเข้าฟิตเนสทำไม่ได้ รวมถึงการแข่งขันเทนนิสก็ต้องหยุดชะงักลงไป เธอจึงเลือกที่จะกลับมาลงซ้อมบนพื้นทรายอีกครั้ง พร้อมทั้งยังอาศัยช่วงเวลาดังกล่าวลงแข่ง บีช เทนนิส ที่ยังมีโปรแกรมแข่งขันได้ในยุโรป</p>
<!-- /wp:paragraph -->

<!-- wp:paragraph -->
<p>“เนื่องจากการซ้อมบนพื้นทรายหลายคนมองว่าเป็นเรื่องยาก เพราะการยืนบนทรายมันยากที่จะทรงตัว หรือขยับเคลื่อนที่ไม่ได้เต็มที่ แต่สำหรับฉันมองว่ามันสร้างความฟิตให้ร่างกายได้อย่างดีทีเดียว”</p>
<!-- /wp:paragraph -->

<!-- wp:paragraph -->
<p>ส่วนการฝึกซ้อมบนพื้นทรายที่สามารถปรับใช้กับนักกีฬาเทนนิสได้นั้น คุณปิยทัศน์ กล่าวว่า การซ้อมในสนามบีช เทนนิสของนักกีฬาเทนนิสนอกจากมีประโยชน์ในด้านการสร้างกำลังขาแล้ว ยังช่วยในการตีลูกวอลเลย์ได้ดีมาก พร้อมการันตีว่า เหนื่อยและได้ประโยชน์ไม่แพ้การฝึกซ้อมบนพื้นฮาร์ทคอร์ตเลยทีเดียว</p>
<!-- /wp:paragraph -->

<!-- wp:paragraph -->
<p>ขอบคุณภาพประกอบ : คุณปิยทัศน์ สุรเสวี <a href="https://www.facebook.com/hashtag/itf?__eep__=6&amp;__cft__[0]=AZXb0QYjsd5mi9aN5Kth1YmcLnYz4TIt9BEcfze4TvQPucG40t8MFNAIwg9Ojr7g8-yorY2QQdexH9SSJ1zxXeG9QCZtu8QbfGrc2CF3LGRbm3qQ-nIFU41J6iFfZXMQyl24DO4C6bB1jdHmnUpYu3Zu&amp;__tn__=*NK-R">#ITF</a> <a href="https://www.facebook.com/hashtag/beachtennis?__eep__=6&amp;__cft__[0]=AZXb0QYjsd5mi9aN5Kth1YmcLnYz4TIt9BEcfze4TvQPucG40t8MFNAIwg9Ojr7g8-yorY2QQdexH9SSJ1zxXeG9QCZtu8QbfGrc2CF3LGRbm3qQ-nIFU41J6iFfZXMQyl24DO4C6bB1jdHmnUpYu3Zu&amp;__tn__=*NK-R">#BeachTennis</a></p>
<!-- /wp:paragraph -->

<!-- wp:image {"id":26573,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/147287077_3908389665850639_735257674921636163_n.jpg" alt="" class="wp-image-26573"/></figure>
<!-- /wp:image -->