<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a38f"}}} -->
<p class="has-text-align-center has-vce-bg-color has-text-color has-background" style="background-color:#00a38f;font-size:20px"><strong>"ลีเดียร์" ควงคู่หูฮ่องกงทะลุชิงดำศึกยช.ไอทีเอฟเจ4 ที่สิงคโปร์</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนนานาชาติ สะสมคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "เจ 4 สิงคโปร์ ไอทีเอฟ จูเนียร์ แชมเปี้ยนชิพ 2022" ที่ประเทศสิงคโปร์ ลีเดียร์ พอดโกชิรานี่ เยาวชนวัย 15 ปี ลูกครึ่งไทย-รัสเซีย มืออันดับ 448 เยาวชนโลก กอดคอคู่หูชาวฮ่องกง ฮานนาห์ ไคลี่ เฉิน ฉลุยเข้าชิงชนะเลิศประเภทคู่ได้อย่างเยี่ยมยอด หลังจากทั้งคู่โชว์ฟอร์มสมราคาคู่มือวาง 1 ของรายการ หวดชนะ โหว ย่าหนาน กับ หลิน เป่ยเหอ คู่ดาวรุ่งจีน 2 เซตรวดด้วยสกอร์ 6-3 และ 7-5 ในการแข่งขันรอบรองชนะเลิศ เมื่อวันที่ 1 กันยายน 2565<br>ส่วนรอบชิงชนะเลิศ ลีเดียร์ กับเพื่อนชาวฮ่องกง จะต้องไปดวลแร็กเกตกับ เอโอกะ นากาซาว่า จากญี่ปุ่น กับ ซู หยาน ตัน จากสิงคโปร์ ในวันที่ 2 กันยายนนี้<br>ด้าน ศิวณัฏฐ์ อุ้ยตยะกุล นักหวดเยาวชนชายไทยวัย 18 ปี มืออันดับ 387 เยาวชนโลก พลาดท่าพ่ายในรอบรองชนะเลิศทั้งเดี่ยว และ คู่<br>ประเภทชายเดี่ยว ศิวณัฏฐ์ มือวาง 1 ของรายการ แพ้ จาง หมิงฮุย ดาวรุ่งจีนวัย 17 ปี มืออันดับ 575เยาวชนโลก มือวาง 8 ของรายการไปอย่างน่าเสียดาย 1-2 เซตด้วยสกอร์ 3-6, 6-3 และ 6-7(5)<br>ขณะที่ชายคู่ ศิวณัฏฐ์ กับ โรชุ ฟูจิโอกะ จากญี่ปุ่น คู่มือวาง 2 ของรายการ พ่ายให้กับคู่มือวาง 3 ของรายการ โจวี่ เรย์ ปาสคัว จากฟิลิปปินส์ กับ ชาน ดัสซัน ชุน วุค จากฮ่องกง 6-3, 4-6 และ ซูเปอร์ไทเบรก 3-10</p>
<!-- /wp:paragraph -->

<!-- wp:image {"id":33589,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/F477E12A-224D-44EC-92C4-B038D3159859-576x1024.jpeg" alt="" class="wp-image-33589"/></figure>
<!-- /wp:image -->