<p style="text-align: center;"><strong><em><span style="font-size: 14pt;">"ชมภู่ทิพย์"ล้มรัสเซียเข้าเซมิฯได้ทองแดงม.โลกแล้ว</span></em></strong></p>

การแข่งขันเทนนิสกีฬามหาวิทยาลัยโลก ฤดูร้อน ครั้งที่ 30”นาโปลี 2019”ที่เมืองนาโปลี ประเทศอิตาลี แข่งขันบนสนามดิน เมื่อวันที่ 10 กรกฎาคม รอบก่อนรองชนะเลิศ หญิงเดี่ยว “พราว” ชมภู่ทิพย์ จันดาเขต นักหวดไทย มือวาง 7 ของรายการ มือ 541 ของโลก ลงสนามพบกับ วิคตอเรีย คาน นักหวดรัสเซีย มือวาง 3 ของรายการ มือ 393 ของโลก โดยในเซตแรกเกมค่อนข้างสูสีต่างฝ่ายต่างยิงสโตรกสู้กันตลอดแต่ ชมพู่ทิพย์ ชิงจังหวะบุกได้ดีกว่าทำให้เบรกเกมเสิร์ฟคู่ต่อสู้ไ<span class="text_exposed_show">ด้ในเกม 7 ขึ้นนำ 4-3 ระหว่างพักสาวรัสเซียได้เรียกแพทย์เข้ามาดูอาการป่วยจากการหายใจไม่ทันก่อนจะลุกมาสู้ต่อ ซึ่งเกมต่อมา ชมพู่ทิพย์ พลาดเสิร์ฟดับเบิ้ลฟลอท์ 2 ครั้งทำให้ถูกเบรกเกมเสมอ 4-4 แต่สาวไทยก็มาเบรกคืนได้อีกพลิกนำ 5-4 และออกมาเสิร์ฟปิดเซตแรกด้วยการชนะ 6-4 แต่ขณะที่จะเริ่มเซตสอง สาวรัสเซีย ได้แจ้งกรรมการขอยอมแพ้เนื่องจากมีอาการหายใจไม่ทันและเล่นต่อไม่ไหวแล้ว ส่งผลให้ ชมพู่ทิพย์ ชนะทันที 6-4 ret. และคว้าตั๋วผ่านเข้ารอบรองชนะเลิศได้สำเร็จ พร้อมกับกำเหรียญทองแดงไว้ในมือแล้ว</span>
<div class="text_exposed_show">

ขณะที่คู่ผสม “เนต” พลภูมิ โควาพิทักษ์เทศ จับคู่กับ “มะนาว” ธมจันทร์ มอมขุนทด ลงสนามในฐานะคู่มือวาง 8 ของรายการ ลงแข่งรอบสองพบกับคู่นักหวดอาร์เจนติน่า คอเรีย ลูคัส กับ เมริโอ ดาเนียล่า โรซิโอ ซึ่งคู่นักเทนนิสไทยเล่นเข้าขาและอาศัยชั้นเชิงหวดที่เหนือกว่าคว้าชัยชนะ 2-0 เซตด้วยสกอร์ 6-2 และ 6-4 ผ่านเข้าสู่รอบก่อนรองชนะเลิศได้ตามคาด โดยรอบต่อไปจะต้องไปเจอกับคู่มือวาง 2 ของรายการ อะนาสตาเซีย ซาริชก้า กับ โดมินิก เคลลอฟสกี้ จากสาธารณรัฐเชก

</div>
สามารถติดตามภาพการแข่งขันเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>

<img class="alignnone size-full wp-image-22077" src="https://www.bucket.cloudaccess9.com/ltatorg/2019/07/66837227_2454151961274424_7509463761132978176_n.jpg" alt="" width="960" height="709" />