<!-- wp:paragraph {"align":"center","style":{"typography":{"fontSize":20},"color":{"background":"#add8b8"}}} -->
<p class="has-text-align-center has-background" style="background-color:#add8b8;font-size:20px"><strong>"อัญชิสา" พ่ายอิตาลี 1-2 ศึกไอทีเอฟ บาย เอสเอที (2) พัณณิน และ พัชรินทร์ เข้ารอบหญิงคู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง รายการ ITF World Tennis Tour Presented by SAT (2) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 2,066,400 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 ม.ค. 2568 ประเภทหญิงเดี่ยว รอบแรก "ออมสิน" อัญชิสา ฉันทะ นักเทนนิสสาวไทยวัย 22 ปี เจ้าของเหรียญเงินหญิงเดี่ยว กีฬาซีเกมส์ ครั้งที่ 31 ที่เพิ่งกลับมาแข่งขันเทนนิสอาชีพเป็นครั้งแรก หลังจากพักการแข่งขันไปถึง 14 เดือน เนื่องจากเข้ารับการผ่าตัดรักษาไหล่ซ้าย ได้ไวลด์การ์ดหรือสิทธิพิเศษเข้าร่วมการแข่งขัน พบกับ คามิลล่า โรซาเตลโล จากอิตาลี มือ 330 ของโลก</p>
<!-- /wp:paragraph -->

<!-- wp:paragraph -->
<p>และผลปรากฏว่า อัญชิสา สามารถเอาชนะในเซตแรกได้ก่อน แต่อีก 2 เซตถัดมาเป็นคู่แข่งขันที่ทำได้ดี จึงทำให้สาวไทยปราชัยไปอย่างน่าเสียดาย 1-2 เซต ด้วยสกอร์ 6-1, 4-6 และ 3-6 ตกรอบแรก ได้รับเงินรางวัลปลอบใจ จำนวน 557 ดอลลาร์สหรัฐ หรือประมาณ 19,183 บาท ในขณะที่ คามิลล่า โรซาเตลโล ผ่านเข้ารอบสอง ไปพบกับ เทสซาห์ อันเดรียนจาฟิตริโม จากฝรั่งเศส ขณะที่ประเภทหญิงคู่ รอบแรก พัณณิน โควาพิทักษ์เทศ และ พัชรินทร์ ชีพชาญเดช สองนักเทนนิสไทย ช่วยกันหวดเอาชนะ เวียร่า ดีเพิ่ม ลูกครึ่งไทย-รัสเซีย และ ลัลดา กำหอม คู่นักหวดจากไทยเช่นกัน 2-0 เซต 6-2 และ 6-1 ผ่านเข้ารอบก่อนรองชนะเลิศไปรอคู่แข่งขันต่อไป ซึ่งจะพบกับคู่ชนะระหว่าง อลิเซีย บาร์เน็ตต์ จากสหราชอาณาจักร กับ ปรัธนา กธมบาเร จากอินเดีย ซึ่งเป็นคู่เต็ง 4 และอีกคู่คือ อิเนส อิบบู จากแอลจีเรีย กับ ไนมา คาราโมโก จากสวิตเซอร์แลนด์</p>
<!-- /wp:paragraph -->

<!-- wp:paragraph -->
<p>ขณะที่ ทรรศพร นาคหล่อ และ บุณยวีร์ ธรรมไชยวัฒน์ แพ้ให้กับ ดาไลน่า ฮิววิตต์ และ แอนนา โรเจอร์ส คู่นักหวดจากสหรัฐฯ คู่มือวางอันดับ 1 ของรายการ 0-2 เซต 3-6 และ 6-7 ไทเบรก 4-7</p>
<!-- /wp:paragraph -->

<!-- wp:image {"id":47292,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472498464_1026029392893376_7807500729826041594_n-1024x683.jpg" alt="" class="wp-image-47292"/></figure>
<!-- /wp:image -->