<!-- wp:paragraph {"align":"center","style":{"typography":{"fontSize":20},"color":{"background":"#b8c2c6"}}} -->
<p class="has-text-align-center has-background" style="background-color:#b8c2c6;font-size:20px"><strong>"พัชรินทร์-อนพัช" ผงาดคว้าแชมป์เดี่ยวกีฬาแห่งชาติ ครั้งที่ 49 ที่จันทบุรี</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันกีฬาเทนนิสในมหกรรมกีฬาแห่งชาติ ครั้งที่ 49 “จันท์เกมส์" ที่ จ.จันทบุรี เมื่อวันที่ 19 ธันวาคม 2567 เป็นวันสุดท้ายมีการชิงชัย 2 เหรียญทองจาก ชายเดี่ยว และ หญิงเดี่ยว โดยในพิธีมอบรางวัลได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และ ประธานฝ่ายพัฒนาเยาวชน, นายอมร แพทย์รังสี นายกสมาคมกีฬาแห่งจังหวัดจันทบุรี และ นายประวิทย์ ศรีสุขวรกุล รองนายกเทศมนตรีเทศบาลเมืองจันทนิมิต จ.จันทบุรี ร่วมเป็นผู้มอบรางวัลและของที่ระลึกให้นักกีฬา
   สำหรับประเภทชายเดี่ยว รอบชิงชนะเลิศเป็นการโคจรมาเจอกันของ ธีรภัทร ขันติวีรวัฒน์ มือวาง 3 ของรายการจากกรุงเทพมหานคร ที่คว้ามา 1 ทองจากทีมชาย พบกับ อนพัช ทิมางกูร จากนนทบุรี มือวาง 4 ของรายการ โดยผลปรากฎว่า อนพัช เป็นฝ่ายชนะ 2-0 เซต ด้วยสกอร์ 7-5 และ 6-4 คว้าเหรียญทองไปครองทันที และเป็นเหรียญทองแรกของตัวเองและทีมเทนนิสนนทบุรี ขณะที่ ธีรภัทร ได้เหรียญเงิน และทองแดงเป็นของ ปัณณ์ณวัชญ์ สุทธิสมบูรณ์ จากสุพรรณบุรี กับ ธนกร ศรีรัตน์ จากสุพรรณบุรีเช่นกัน
   ด้านประเภทหญิงเดี่ยว "อีฟ" พัชรินทร์ ชีพชาญเดช นักหวดดีกรีทีมชาติมือเก๋า แชมป์ประเทศไทย 3 สมัย มือวาง 1 ของรายการ ลงแข่งนัดชิงชนะเลิศสามารถต้อนชนะ จุฬาลักษณ์ แซ่อึ้ง จากมหาสารคาม 2 เซตรวด ด้วยสกอร์ 6-2 และ 6-1 ทำให้ พัชรินทร์ คว้าเหรียญทองที่ 2 ให้ตัวเองและทีมเทนนิสสุพรรณบุรีได้สำเร็จ โดยก่อนหน้านี้ควง พิมพ์มาดา ทองคำ คว้าเหรียญทองหญิงคู่ร่วมกันมาแล้ว ขณะที่เหรียญทองแดงเป็นของ อารีพร วณิชยาพณิชย์ จากชุมพร กับ ณัชชารีย์ ธีรโชติจิรานนท์ จากประจวบคีรีขันธ์
   นอกจากนี้ พัชรินทร์ ยังคว้ารางวัลนักกีฬาเทนนิสหญิงดีเด่น ประจำการแข่งขันกีฬาแห่งชาติครั้งนี้อีกด้วย 
   ขณะที่นักเทนนิสดีเด่นชาย เป็นของ นพดล น้อยกอ จากกรุงเทพมหานคร, ผู้ฝึกสอนทีมหญิงดีเด่น พชรพล คำสมาน จากสุพรรณบุรี และ ผู้ฝึกสอนทีมชายดีเด่น ศรายุธ ทีปกากร จากกรุงเทพมหานคร 
   สรุปเหรียญรางวัลรวมกีฬาเทนนิสในกีฬาแห่งชาติ ครั้งที่ 49 "จันทเกมส์" ชิง 7 เหรียญทอง ทีมนักหวดกรุงเทพมหานคร คว้า 3 เหรียญทอง เท่ากับทีม จ.สุพรรณบุรี โดยนักหวดเมืองหลวงได้จาก ทีมชาย, ทีมหญิง และ คู่ผสม ขณะที่ทีม จ.สุพรรณบุรี ได้จาก หญิงเดี่ยว, ชายคู่ และ หญิงคู่ ส่วนอีก 1 เหรียญทอง เป็นของ จ.นนทบุรี จากชายเดี่ยว</code></pre>
<!-- /wp:code -->

<!-- wp:image {"id":47097,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/IMG_2191-768x1024.jpeg" alt="" class="wp-image-47097"/></figure>
<!-- /wp:image -->