<!-- wp:paragraph {"align":"center","style":{"typography":{"fontSize":20},"color":{"background":"#dde7ec"}}} -->
<p class="has-text-align-center has-background" style="background-color:#dde7ec;font-size:20px"><strong>หวดยู 14 ชายไทยสุดเฉียบสอยสิงคโปร์ 3-0คู่รอดวลไต้หวันแย่งที่ 1 กลุ่มซีศึกคัดเวิลด์จูเนียร์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 10 เม.ย.68 ทีมนักเทนนิสเยาวชนไทย ประกอบด้วย "น้องซินเซียน" พัชรพล หลีกุล อายุ 14 ปี "น้องอันปัน" ปัณณพรรธน์ นิ่มนวลกุล อายุ 13 ปี และ "น้องนโม" ธรรมะ โคศิริ อายุ 14 ปี ที่มี "โค้ชจิม" จ่าสิบเอก สหทัศน์ ศุภกิจ ผู้ฝึกสอน และ น.ส.ญาดา ศิริไชย เป็นนักวิทยาศาสตร์การกีฬา ซึ่งเป็นทีมวาง 4 อยู่กลุ่ม ซี ลงแข่งรอบพบกันหมดในกลุ่ม นัดที่สอง พบ สิงคโปร์ สำหรับผลการแข่งขันปรากฎว่า ทีมไทยสามารถคว้าชัยชนะได้สำเร็จ 3-0 คู่ จากเดี่ยวมือ 2 "นโม" ธรรมะ โคศิริ ชนะ นิโคลัส หมิง อัน ปัก 6-2, 6-2, เดี่ยวมือ 1 "ซินเซียน” พัชรพล หลีกุล ชนะ ชนะ แมทธิว ไท่ 6-4, 7-5 และ ประเภทคู่ ธรรมะ กับ "อันปัน" ปัณณพรรธน์ นิ่มนวลกุล ชนะ ลีออน เว่ย ซี โฮ กับ นิโคลัส หมิง อัน ปัก 6-0, 6-3</p>
<!-- /wp:paragraph -->

<!-- wp:paragraph -->
<p>ทีมนักเทนนิสเยาวชนไทย ลงแข่งรอบพบกันหมด กลุ่ม ซี 2 นัดเก็บชัยชนะรวด โดยนัดแรกชนะ นิวซีแลนด์ 3-0 ทำให้ขณะนี้ขึ้นมาเป็นทีมอันดับ 1 ของกลุ่ม มีเซตได้-เสียที่ 12-0 ขณะที่ไต้หวัน ที่ชนะ 2 นัดเช่นกัน อยู่อันดับสอง มีเซตได้-เสีย 12-1 ทำให้ทั้งคู่ผ่านเข้ารอบ 8 ทีมสุดท้ายแน่นอนแล้ว อย่างไรก็ตาม ในวันที่ 11 เม.ย.68 ทีมหวดไทย และ ไต้หวัน จะต้องลงแข่งขันกันเป็นนัดสุดท้ายของรอบพบกันหมดในกลุ่ม ซึ่งทีมที่ชนะจะได้เข้ารอบ 8 ทีมสุดท้ายในฐานะที่ 1 ของกลุ่ม ส่วนทีมแพ้จะเข้ารอบในฐานะที่ 2 ของกลุ่มต่อไป</p>
<!-- /wp:paragraph -->

<!-- wp:image {"id":48731,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/489791871_1097423945753920_4619040868036083763_n-769x1024.jpg" alt="" class="wp-image-48731"/></figure>
<!-- /wp:image -->