<!-- wp:paragraph {"align":"center","style":{"typography":{"fontSize":22},"color":{"background":"#cdf7ec"}}} -->
<p class="has-text-align-center has-background" style="background-color:#cdf7ec;font-size:22px"><strong>“กษิดิศ”พลิกโค่นเต็ง2ลิ่วชนโสม<br>"ลัก-ออม"ล้มมือวางหวดไอทีเอฟ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 20 เม.ย. เป็นการแข่งขันรอบแรก (สาย 32) วันที่สอง</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว "บูม" กษิดิศ สำเร็จ นักหวดหนุ่มไทย มือ 1150 ของโลก พบ "เต็ง 2" นัม จี ซุง จากเกาหลีใต้ มือ 428 ของโลก แชมป์สัปดาห์แรก ปรากฏว่า หลังจาก กษิดิศ พ่ายเซตแรก ได้พยายามตีให้เหนียวแน่นและหาจังหวะทำแต้มให้มากขึ้น ซึ่งเป็นผลให้ กษิดิศ พลิกกลับมาเฉือนชนะ 2-1 เซต 2-6, 6-2 และ 6-4 ผ่านเข้ารอบสอง พบ ฮง ซอง ชาน จากเกาหลีใต้ ที่ชนะ เอส ดี ปราจวาล เดฟ จากอินเดีย 5-7, 6-4 และ 6-2 โดย ฮง ซอง ชาน เป็นแชมป์สัปดาห์ 2 ที่เชียงราย</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว "ลัก" ลักษิกา คำขำ นักหวดไทย ที่ได้แชมป์หญิงเดี่ยว (W25 Chiang Rai) เมื่อสัปดาห์ก่อน ขยับจากอันดับ 952 มาอยู่ที่ 662 ของโลก ยังทำผลงานได้ดี ใช้เวลา 54 นาที เอาชนะ "เต็ง 6" ริสะ อุชิจิมะ จากญี่ปุ่น มือ 618 ของโลก ได้ขาดลอย 2-0 เซต 6-1, 6-2 ลักษิกา ทะยานสู่รอบสอง พบ เชาดารี ไวเดฮี จากอินเดีย นอกจากนี้ยังมี "ออม" วรรษชล สวัสดี มือ 1117 ของโลก ที่ทำผลงานได้ดี เอาชนะ "เต็ง 4" หม่า เยอซิน มือ 486 ของโลกจากจีน 2-0 เซต 7-5, 7-6(5)</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันของนักเทนนิสไทยรายอื่น หญิงเดี่ยว รอบแรก ลัลนา ธาราฤดี ชนะ อนัสตาซิย่า โปปลาฟสก้า (ยูเครน) 6-3, 6-2 พัชรินทร์ ชีพชาญเดช ชนะ แคทเธอริน อูเลีย (ออสเตรเลีย) 3-6, 6-2 และ 6-4 กมลวรรณ บัวแย้ม ชนะ สลักทิพย์ อุ่นเมือง 3-6, 6-1, 6-2 พัณณิน โควาพิทักษ์เทศ ชนะ วิจิตราภรณ์ วิมุกตานนท์ 6-3, 6-3 ธมจันทร์ มอมขุนทด แพ้ ทาเลีย กิ๊บสัน (ออสเตรเลีย) 3-6, 4-6 ชมภู่ทิพย์ จันดาเขต แพ้ ฮารุนะ อาราคาวะ (มือวาง2-ญี่ปุ่น) 2-6, 6-7(3-7)</p>
<!-- /wp:paragraph -->

<!-- wp:paragraph -->
<p>ชายเดี่ยว รอบแรก ยุทธนา เจริญผล ชนะ ฐานทัพ สุขสำราญ 6-4, 3-6 และ 6-3 ปรัชญา อิสโร แพ้ โคลิน มาร์กส์ (สหรัฐฯ) 2-6, 5-7 ชาญไชย สุขตนเอง แพ้ ชินจิ ฮาซาวะ (ญี่ปุ่น) 4-6, 1-6 ธนเพชร ฉันทะ แพ้ นัม ฮวง ลี (มือวาง 3-เวียดนาม) 2-6, 1-6</p>
<!-- /wp:paragraph -->

<!-- wp:image {"id":31657,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278594697_5249670665055859_1104826417022819829_n-1024x683.jpg" alt="" class="wp-image-31657"/></figure>
<!-- /wp:image -->