ได้นักหวดเยาวชนทีมชาติไทย รุ่นอายุไม่เกิน 14 ปี คนที่ 5 ทั้งชายและหญิง เรียบร้อยแล้ว หลังจาก สมาคมกีฬาเทนนิสฯ จัดการแข่งขันคัดเลือก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 25 มี.ค.เป็นวันสุดท้าย ซึ่งมีผลดังนี้
<div class="text_exposed_show">

ประเภทชายเดี่ยว นัดสุดท้าย โชติวัฒน์ แน่นอุดร ชนะ กฤติน แอบเอี่ยม 2-1 เซต 3-6, 6-3, 6-4 และ ศุภเศรษฐ์ สินเจริญวัฒนา ชนะ แดน วิศิษฐ์ชัยชาญ 2-0 เซต 6-1, 6-1 จากผลดังกล่าว ทำให้ โชติวัฒน์ มีสถิติชนะ 3 แมทช์รวด มี 6 คะแนนเต็ม รั้งอันดับ 1 ตารางคะแนน ส่วนอันดับ 2 ศุภเศรษฐ์ (ชนะ 2 แพ้ 1) มี 5 คะแนน, อันดับ 3 กฤติน (ชนะ 1 แพ้ 2) มี 4 คะแนน และอันดับ 4 แดน (แพ้ 3) มี 3 คะแนน

ประเภทหญิงเดี่ยว กัญญธมล ยอดสนิท ชนะ เมลิสสา เซ 6-0 Ret. (เมลิสสา ขอยอมแพ้ เนื่องจากเจ็บไหล่ขวา) ด้าน ชัชนรี บุญกลาง ชนะผ่าน แพรวา จงจิตร (แพรวา ขอถอนตัว เนื่องจากเดินทางไปแข่งขันซอท์ฟเทนนิส กีฬาเยาวชนแห่งชาติ ครั้งที่ 34 ที่ จ.น่าน) จากผลดังกล่าว ทำให้ กัญญธมล มีสถิติ ชนะ 3 แมทช์รวด มี 6 คะแนนเต็ม รั้งอันดับ 1 ส่วนอันดับ 2 เมลิสสา (ชนะ 1 แพ้ 2) มี 4 คะแนน, อันดับ 3 ชัชนรี (ชนะ 1 แพ้ 2) มี 4 คะแนน และอันดับ 4 แพรวา (ชนะ 1 แพ้ 2) มี 3 คะแนน (เนื่องจากไม่มาแข่งขัน จึงไม่ได้คะแนนเพิ่ม)

สรุปผลการคัดเลือกนักหวดเยาวชนทีมชาติไทย รุ่นอายุไม่เกิน 14 ปี ของสมาคมกีฬาเทนนิสฯ ประจำปี 2561 (คัดเพิ่มเป็นคนที่ 5) นักหวดชาย ได้แก่ "สมาร์ท" โชติวัฒน์ แน่นอุดร และหญิง ได้แก่ "พุดตาน" กัญญธมล ยอดสนิท โดยทั้งคู่นับเป็นคนที่ 5 ของทีมนักหวดเยาวชนทีมชาติไทยทั้งชายและหญิง ที่จะได้เข้าร่วมการแข่งขันในประเภทบุคคลชายและหญิง รายการ ไอทีเอฟ ดีเวลลอปเม้นท์ แชมเปี้ยนชิพส์ ดิวิชั่น 1 ประเภทบุคคลชาย วันที่ 7-12 พ.ค.2561 และประเภทบุคคลหญิง วันที่ 14-19 พ.ค.2561

สำหรับนักหวดเยาวชนทีมชาติไทย ประจำปี 2561 รุ่นอายุไม่เกิน 14 ปี ที่ติดทีมชาติไทยและจะได้ลงเล่นประเภทบุคคล รายการดังกล่าว อยู่ก่อนแล้ว มีดังนี้ ชาย 4 คน ได้แก่ ศิวณัฏฐ์ อุ้ยตยะกุล, ธนภัทร นิรันดร, ศุภวัฒน์ แซ่อุ้ย และนักกีฬาสำรอง รชตะ ธรรมเจริญสถิต ขณะที่นักกีฬาหญิง 4 คน ได้แก่ สลักทิพย์ อุ่นเมือง, กฤติกา แอบเอี่ยม, ลัลนา ธาราฤดี และนักกีฬาสำรอง วิจิตราภรณ์ วิมุกตานนท์
<img class="aligncenter size-full wp-image-6623" src="https://www.bucket.cloudaccess9.com/ltatorg/2018/03/29541209_1751389201550707_1279428032871154326_n.jpg" alt="" width="960" height="640" />
<img class="aligncenter size-full wp-image-6629" src="https://www.bucket.cloudaccess9.com/ltatorg/2018/03/29543025_1751388891550738_4305780686041280086_n.jpg" alt="" width="643" height="960" />

</div>