<!-- wp:paragraph {"align":"center","textColor":"vce-cat-0","style":{"typography":{"fontSize":20},"color":{"background":"#ccccd5"}}} -->
<p class="has-text-align-center has-vce-cat-0-color has-text-color has-background" style="background-color:#ccccd5;font-size:20px"><strong>เชียร์ต่อไป! "แพตตี้" รวบชัยเดี่ยว-คู่หวดคอร์ตดินที่โปแลนด์</strong></p>
<!-- /wp:paragraph -->

<!-- wp:paragraph -->
<p>ผลการแข่งขัน ไอทีเอฟ เวิลด์ เทนนิส ทัวร์ จูเนียร์ เก็บคะแนนสะสมอันดับเยาวชนโลก รายการ "เจ ทรี พอซนัน 2021" ศึกคอร์ตดิน ที่ประเทศโปแลนด์ เมื่อวันที่ 29 ก.ค.2564 ตามเวลาท้องถิ่น "แพตตี้" พิมพ์รดา จัตวาพรวนิช นักหวดดาวรุ่งไทย วัย 17 ปี มืออันดับ 108 เยาวชนโลก และเป็นมืออันดับ 1 ของเยาวชนไทย ยังคงทำผลงานได้ดีต่อเนื่อง คว้าชัยได้ทั้งประเภทเดี่ยวและประเภทคู่</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบสอง "แพตตี้" มือวางอันดับ 1 ของรายการ เก็บเซตแรกได้ก่อน ทว่ามาพลาดท่าในเซตที่สอง ก่อนจะตั้งหลักสู้ พลิกกลับมาเอาชนะได้ 2-1 เซต ด้วยสกอร์ 6-0, 2-6 และ 6-3 ตีตั๋วเข้าสู่รอบก่อนรองชนะเลิศได้สำเร็จ ซึ่ง "แพตตี้" จะพบกับ คริสตัล บลานช์ จากสหรัฐอเมริกา ต่อไป </p>
<!-- /wp:paragraph -->

<!-- wp:paragraph -->
<p>ส่วนประเภทหญิงคู่ รอบแรก (16 คู่) "แพตตี้" จับคู่กับ อดา เพียสเตรอซินส์ จากโปแลนด์ ซึ่งถูกจัดให้เป็นคู่มือวางอันดับ 3 ของรายการ ช่วยกันหวดเอาชนะคู่เจ้าถิ่น อันโตนิน่า แมคโกเวียก และ อเมเลีย ปาสซุน 2-0 เซต ที่สกอร์ 6-1 และ 6-2 ทำให้คู่ของ "แพตตี้" ทะยานสู่รอบก่อนรองชนะเลิศ หรือ 8 คู่สุดท้าย ไปพบกับ คริสตัล บลานช์ จากสหรัฐอเมริกา กับ โอลก้า โกลาส จากโปแลนด์</p>
<!-- /wp:paragraph -->

<!-- wp:image {"id":27814,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/IMG_8661.jpg" alt="" class="wp-image-27814"/></figure>
<!-- /wp:image -->