<!-- wp:paragraph {"align":"center","style":{"typography":{"fontSize":20},"color":{"background":"#bed6e0"}}} -->
<p class="has-text-align-center has-background" style="background-color:#bed6e0;font-size:20px"><strong>ดาวรุ่งญี่ปุ่นปราบลูกชายอดีตมือ 1 ของโลกคว้าแชมป์หวดไทยแลนด์-ไอทีเอฟจูเนียร์บี 1</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) และสมาคมกีฬาลอนเทนนิสแห่งประเทศไทยฯ จัดการแข่งขันเทนนิสเยาวชนนานาชาติ J300 รายการใหญ่ "ไทยแลนด์ - ไอทีเอฟ จูเนียร์ บี 1" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 3 พ.ค. 2568 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล ประเภทชายเดี่ยว รอบชิงชนะเลิศ เรียว ทาบาตะ นักหวดดาวรุ่งวัย 17 ปี ของญี่ปุ่น มือ 38 เยาวชนโลก และมือวางอันดับ 1 ของรายการ คว้าชัยชนะได้อย่างไม่ง่าย แม้แข่งขันเพียง 2 เซตกับ ครูซ ฮิววิตต์ นักหวดดาวรุ่งวัย 16 ปี ของออสเตรเลีย มือ 64 เยาวชนโลก และมือวางอันดับ 6 ของรายการก็ตาม เพราะเป็น 2 เซตที่จบลงด้วยการดวลไทเบรก ซึ่ง เรียว ทาบาตะ เอาชนะไปด้วยสกอร์ 7-6 ไทเบรก 7-4 และ 7-6 ไทเบรก 7-1</p>
<!-- /wp:paragraph -->

<!-- wp:paragraph -->
<p>เรียว ทาบาตะ ได้ครองแชมป์ชายเดี่ยว J300 รายการใหญ่ "ไทยแลนด์ - ไอทีเอฟ จูเนียร์ บี 1" พร้อมรับคะแนนสะสมอันดับเยาวชนโลกสูงถึง 300 คะแนน ซึ่งนับเป็นแชมป์ไอทีเอฟ จูเนียร์ รายการที่ 3 ของนักหวดญี่ปุ่นคนนี้ ขณะที่ ครูซ ฮิววิตต์ รองแชมป์ ได้รับ 210 คะแนน ซึ่งนักหวดคนนี้ เป็นลูกชายของ เลย์ตัน ฮิววิตต์ อดีตมือ 1 ของโลก ด้านประเภทหญิงเดี่ยว รอบชิงชนะเลิศ เส้า ยูซาน นักหวดดาวรุ่งของจีน วัย 16 ปี มือ 85 เยาวชนโลก และมือวางอันดับ 7 ของรายการ โชว์ฟอร์มยอดเยี่ยม โค่นมือวางอันดับ 1 ของรายการ เรนะ โกโตะ ดาวรุ่งญี่ปุ่นวัย 17 ปี มือ 40 เยาวชนโลก ลงได้สำเร็จ 2-0 เซต 6-0 และ 7-5 โดย เส้า ยูซาน นั้น เป็นผู้ที่ปราบ "บัว" กมลวรรณ ยอดเพ็ชร ของไทย ตกรอบรองชนะเลิศ</p>
<!-- /wp:paragraph -->

<!-- wp:paragraph -->
<p>เส้า ยูซาน ขึ้นแท่นแชมป์ประเภทหญิงเดี่ยว J300 รายการใหญ่ "ไทยแลนด์ - ไอทีเอฟ จูเนียร์ บี 1" โดยนับเป็นแชมป์ไอทีเอฟ จูเนียร์ รายการที่ 4 ของตัวเอง พร้อมกันนี้ ยังได้รับคะแนนสะสมอันดับเยาวชนโลก จำนวน 300 คะแนน ส่วน เรนะ โกโตะ ในฐานะรองแชมป์ ได้รับ 210 คะแนน.</p>
<!-- /wp:paragraph -->

<!-- wp:image {"id":49270,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/495274645_1115311717298476_9113145801862155802_n-1024x683.jpg" alt="" class="wp-image-49270"/></figure>
<!-- /wp:image -->