<!-- wp:paragraph {"align":"center","style":{"typography":{"fontSize":20},"color":{"background":"#e3edf1"}}} -->
<p class="has-text-align-center has-background" style="background-color:#e3edf1;font-size:20px"><strong>5 นักเทนนิสไทยตีตั๋วเมนดรอว์G H BANK ITF Juniors World </strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และ ธนาคารอาคารสงเคราะห์ จัดการแข่งขันเทนนิสเยาวชนนานาชาติ รายการ G H BANK ITF Juniors World Tennis Tour 2025 (จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025) สัปดาห์ที่ 2 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 ส.ค. 2568 เป็นรอบคัดเลือก วันสุดท้าย หลังจากเปิดฉากชิงชัยกันตั้งแต่ช่วงเช้า กระทั่งจบลงในช่วงเย็น โดยได้นักกีฬาชาย 6 คน และหญิง 6 คน ที่ได้สิทธิ์เข้าไปแข่งขันในรอบเมนดรอว์ของ G H BANK ITF Juniors World Tennis Tour 2025 ระหว่างวันที่ 11-16 ส.ค. 2568 เป็นที่เรียบร้อย โดยมีผลการแข่งขัน ดังนี้ ประเภทชายเดี่ยว รอบคัดเลือก รอบสุดท้าย นราธิป เรืองศรี คว้าชัยหลังจากเอาชนะ ศุภกร คำจันลา 2-0 เซต 6-0, 6-1 ขณะที่ วรเมธ บุญพึ่ง เอาชนะ ณปราธ ละไล 2-0 เซต 6-3, 6-2 ส่งผลให้ นราธิป กับ วรเมธ ตีตั๋วสู่รอบเมนดรอว์ ส่วนผลคู่อื่น ๆ พงศธรรม อสัมภินพงศ์ แพ้ โยสุเกะ ฮิโนะ (ญี่ปุ่น) 2-6, 1-6 อริยพล หลีกุล แพ้ คุราโนะสุเกะ ซูซูกิ (ญี่ปุ่น) 6-3, 4-6 และซูเปอร์ไทเบรก 6-10 ชนภัทร พิสุทธอานนท์ แพ้ เจค แมคเคียร์แนน (แคนาดา) 1-6, 4-6 </p>
<!-- /wp:paragraph -->

<!-- wp:paragraph -->
<p>ทางด้านประเภทหญิงเดี่ยว รอบคัดเลือก รอบสุดท้าย 3 นักเทนนิสเยาวชนไทยคว้าชัยได้สำเร็จ ซึ่งได้สิทธิ์เข้ารอบเมนดรอว์ โดย ณัฐรดา ผลเจริญ ชนะ ซัมเมอร์ รอยัล จากออสเตรเลีย 2-0 เซต 6-0, 6-2 ด้าน พลอยทิพย์ ธนศิรินวกุล เอาชนะ เรมิ อิอูจิ 2-1 เซต 5-7, 6-2 และซูเปอร์ไทเบรก 10-3 ขณะที่ อารีรัตน์ เดชเพชร ชนะ พิรยา ทรัพย์พันแสน 2-0 เซต 6-1, 7-5 ส่วนผลที่เหลือ ซากุระ ฮิโนะ (ญี่ปุ่น) ชนะ อิโมเจน เกรซ บาเตอร์ (สหราชอาณาจักร) 6-3, 1-6 และซูเปอร์ไทเบรก 10-7 ราโมนา โค (ฮ่องกง) ชนะ ชิโอริ อิซึกะ (ญี่ปุ่น) 6-1, 6-1 ณชัญญา ธรรมมงคล แพ้ มานฮา โมฮัมเหม็ด อาลี (มัลดีฟส์) 2-6, 6-7(5-7)</p>
<!-- /wp:paragraph -->

<!-- wp:image {"id":51249,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/529698689_1191944389635208_5251385571542656092_n-1024x683.jpg" alt="" class="wp-image-51249"/></figure>
<!-- /wp:image -->