<!-- wp:paragraph {"align":"center","style":{"typography":{"fontSize":20},"color":{"background":"#d2e5ee"}}} -->
<p class="has-text-align-center has-background" style="background-color:#d2e5ee;font-size:20px"><strong>เทนนิสซีเกมส์ 2025 จบที่ 8 ชาติร่วมล่าทอง"สุชัย"จัดทัพไทยสู้เต็มสูบ ตั้ง วิเชษฐ์ ผจก.ทีม ดึง 2 ยอดโค้ชคุม </strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 เผยถึงความคืบหน้าในการเตรียมความพร้อมสำหรับการแข่งขันเทนนิส ในมหกรรมกีฬาซีเกมส์ ครั้งที่ 33 ณ ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 9-19 ธ.ค. 2568 โดยล่าสุด ได้เตรียมทีมงานสตาฟฟ์โค้ชเป็นที่เรียบร้อยแล้ว คณะเจ้าหน้าที่ชุดซีเกมส์ 2025 นำโดย นายวิเชษฐ์ ทีปกากร อุปนายกสมาคมกีฬาลอนเทนนิสฯ ในฐานะผู้จัดการทีม พร้อมด้วย "โค้ชเบิ้ม" ดร.ธนากร ศรีชาพันธุ์ ผู้ฝึกสอนทีมชาย และ "โค้ชเอ็กซ์" นายพชรพล คำสมาน ผู้ฝึกสอนทีมหญิง นอกจากนี้ยังมีทีมงานสตาฟฟ์โค้ชมืออาชีพร่วมงานอีกหลายคนด้วย "ทั้ง 3 ท่าน ล้วนมีประสบการณ์เคยผ่านงานซีเกมส์มาแล้ว โดยเฉพาะคุณวิเชษฐ์ เป็นผู้จัดการทีมมาหลายสมัย ในขณะที่โค้ชเบิ้มกับโค้ชเอ็กซ์ก็มีประสบการณ์ที่ดีเยี่ยมในการคุมทีมนักกีฬาหลายรายการ เช่นเดียวกับทีมงานสตาฟฟ์โค้ชก็เคยผ่านงานระดับนานาชาติมาแล้ว จึงเชื่อว่าจะช่วยกันทำหน้าที่ได้เป็นอย่างดีครับ" นายสุชัย กล่าวต่อว่า เป็นที่แน่นอนแล้วว่า ในการแข่งขันเทนนิสซีเกมส์ 2025 มี 8 ประเทศที่ยืนยันส่งรายชื่อนักกีฬาเข้าร่วม ได้แก่ เวียดนาม มาเลเซีย กัมพูชา ฟิลิปปินส์ อินโดนีเซีย ลาว สิงคโปร์ และไทย เจ้าภาพ โดยจะชิงทั้งหมด 7 เหรียญทอง จาก 7 ประเภท ได้แก่ ทีมชาย, ชายเดี่ยว, ชายคู่, ทีมหญิง, หญิงเดี่ยว, หญิงคู่ และคู่ผสม ในส่วนนักกีฬานั้น ได้มีการประกาศรายชื่อไปก่อนหน้านี้แล้ว ซึ่งประกอบด้วย นักกีฬาชาย 5 คน แม็กซิมัส ภราพล โจนส์, กษิดิศ สำเร็จ, ภวิชญ์ สอนหลักทรัพย์, วิชยา ตรงเจริญชัยกุล, ปรัชญา อิสโร และนักกีฬาหญิง 5 คน มนัญชญา สว่างเเก้ว, ลัลนา ธาราฤดี, ทรรศพร นาคหล่อ, พัชรินทร์ ชีพชาญเดช และ เพียงธาร ผลิพืช อนึ่ง ผลงานของเทนนิสไทยในศึกซีเกมส์ 2023 ที่ประเทศกัมพูชา ทีมเทนนิสไทย ได้ 2 เหรียญทอง 3 เหรียญเงิน และ 4 เหรียญทองแดง โดยเป็นผลงานตามเป้าหมายที่ตั้งไว้.</p>
<!-- /wp:paragraph -->

<!-- wp:image {"id":52321,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/10/558226762_1238330704996576_8916533852725563270_n-1024x819.jpg" alt="" class="wp-image-52321"/></figure>
<!-- /wp:image -->