<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30023"}}} -->
<p class="has-text-align-center has-vce-bg-color has-text-color has-background" style="background-color:#a30023;font-size:22px"><strong>"กมลวรรณ" หวดคว้าชัยเดี่ยว-คู่<br>ลิ่วก่อนรองฯ ศึกใหญ่ไอทีเอฟB1</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ THAILAND - ITF JUNIORS B1 (ไทยแลนด์ - ไอทีเอฟ จูเนียร์ส บี1) เก็บคะแนนเยาวชนโลก ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 พ.ค. 2567 เป็นการแข่งขันรอบเมนดรอว์วันที่สาม
  ไฮไลท์ประเภทหญิงเดี่ยว รอบสาม (16 คน) "บัว" กมลวรรณ ยอดเพ็ชร นักเทนนิสดาวรุ่งวัย 16 ปี จากพระนครศรีอยุธยา มืออันดับ 101 เยาวชนโลก และมือวางอันดับ 4 ของรายการ หนึ่งเดียวของไทยที่เหลืออยู่ในประเภทเดี่ยวของรายการนี้ ลงสนามพบกับ ซี หนี่ นักเทนนิสชาวจีนวัย 17 ปี มืออันดับ 212 เยาวชนโลก และมือวางอันดับ 16 ของรายการ
  เปิดฉากเซตแรก กมลวรรณ พยายามเล่นให้ได้ตามมาตรฐานของตัวเอง และสามารถคว้าชัยโดยไม่เสียเกม ทว่า เซตสอง ในช่วงต้นเซตนักหวดจีนเล่นได้ดีขึ้นทำให้เกมสูสี แต่ กมลวรรณ มาได้การหวดที่เฉียบขาดและการวางบอลที่แม่นยำ ทำให้เอาชนะไปในที่สุด สรุป กมลวรรณ ชนะ ซี หนี่ 2-0 เซต 6-0 และ 6-3 ทะยานสู่รอบก่อนรองชนะเลิศ หรือ 8 คนสุดท้าย ไปพบกับ ชิโฮะ สึจิโอกะ มือวางอันดับ 7 จากญี่ปุ่น ที่ชนะ หวัง หยูฮั่น มือวางอันดับ 9 จากจีน 2-0 เซต 6-3, 6-0
  จากนั้น "บัว" กมลวรรณ ได้จับคู่กับ ซู หยาน ตัน จากสิงคโปร์ เป็นคู่มือวางอันดับ 5 ของรายการ ลงแข่งขันประเภทหญิงคู่ รอบ 16 คู่ พบกับ โคฮารุ นิชิคาวะ และ อลานา ซูบาซิช คู่นักหวดจากออสเตรเลีย ผลปรากฏว่า คู่ของ กมลวรรณ ผนึกกำลังเอาชนะได้ 2 เซตรวด 6-4 และ 6-3 ผ่านเข้ารอบก่อนรองชนะเลิศ หรือ 8 คู่สุดท้ายต่อไป
  ขณะที่ประเภทชายคู่ รอบ 16 คู่ "เปนเน่" เปน จารุศร นักเทนนิสดาวรุ่งไทยวัย 16 ปี จับคู่กับ ดามีร์ อับดุลซามาดอฟ จากอุซเบกิสถาน พบกับ อิลิยาส มาราตูลี และ วิทาลี ซัตเซปิน คู่เต็ง 5 ของรายการ จากคาซัคสถาน ผลปรากฏว่า คู่ของ เปน เป็นฝ่ายเฉือนชนะ 2-1 เซต ด้วยสกอร์ 6-3, 3-6 และซูเปอร์ไทเบรก 12-10 ผ่านเข้ารอบก่อนรองชนะเลิศได้เช่นกัน
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบสาม ชิโฮมิ หลี่ ซวน ลีออง (วาง 12-มาเลเซีย) ชนะ เว่ย จางเฉียน (วาง 5-จีน) 3-6, 7-5 และ 1-0 Ret. (ข้อเท้าพลิก) ไรนะ โกโตะ (วาง 1-ญี่ปุ่น) ชนะ คิมิโกะ คูเปอร์ (วาง 13-ออสเตรเลีย) 6-3, 6-2
  กริชชา มาเฮนดราน (วาง 11-อินเดีย) ชนะ เย่ ชิหยู่ (วาง 8-จีน) 6-3, 6-4 ฮินาตะ ฟุรุทานิ (วาง 14-ญี่ปุ่น) ชนะ อาโออิ วาตานาเบะ (ญี่ปุ่น) 6-2, 6-3 ลิลลี่ เทย์เลอร์ (วาง 10-ออสเตรเลีย) ชนะ ริโอโกะ อุเมะคุนิ (ญี่ปุ่น) 6-2, 6-4 เซริ นายูกิ (วาง 15-ญี่ปุ่น) ชนะ อลานา ซูบาซิช (วาง 3-ออสเตรเลีย) 6-3, 6-1
  ชายเดี่ยว รอบสาม ยูตะ โทมิดะ (วาง 5-ญี่ปุ่น) ชนะ เจค เดมโบ (ออสเตรเลีย) 6-4, 6-3 เฮย์เดน โจนส์ (วาง 1-ออสเตรเลีย) ชนะ คิม จูอัน (เกาหลีใต้) 7-6(2), 6-4 คิม มูบีน (เกาหลีใต้) ชนะ แจ็ค เฉิง (วาง 12-ฮ่องกง) 6-1, 6-3 ไท โฮสต์ (วาง 9-ออสเตรเลีย) ชนะ เฉิน เย่ (จีน) 6-4, 6-2 คิม จางจุน (วาง 2-เกาหลีใต้) ชนะ เจียง ฟูมิน (วาง 16-จีน) 7-5, 6-0</code></pre>
<!-- /wp:code -->

<!-- wp:image {"id":42873,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4410-1024x683.jpeg" alt="" class="wp-image-42873"/></figure>
<!-- /wp:image -->