<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"พัณณิน" ปราบดาวรุ่งเสือเหลือง<br>ลิ่วก่อนรองฯ หวดไอทีเอฟปักษ์ใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 6 เทนนิสชาย รายการ "ไทยแลนด์ - ไอทีเอฟ เมนส์ เทนนิส ทัวร์" และเทนนิสหญิง รายการ "ไทยแลนด์ - ไอทีเอฟ วีเมนส์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 543,150 บาท รวม 2 รายการอยู่ที่ 1,086,300 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 20 ก.ค.2566 ในประเภทเดี่ยว เป็นการแข่งขันรอบสองหรือ 16 คนสุดท้าย
       ประเภทหญิงเดี่ยว "แน็ต" พัณณิน โควาพิทักษ์เทศ นักเทนนิสไทย วัย 20 ปี มือ 531 โลก และเป็นเต็ง 4 ของรายการ ที่เคยคว้าแชมป์หญิงเดี่ยวในศึกไอทีเอฟมาแล้ว เมื่อปี 2022 ที่ประเทศอินเดีย ลงสนามพบกับ ชิโฮมิ หลี่ ซวน ลีออง ดาวรุ่งวัย 16 ปี ของมาเลเซีย มือ 665 ไอทีเอฟ แรงกิ้ง ที่เข้ามาจากรอบคัดเลือก ผลปรากฏว่า เป็น พัณณิน ที่ใช้ประสบการณ์หวดเอาชนะได้ 2 เซตรวด 6-3 และ 6-1 ในเวลา 1 ชั่วโมง 21 นาที ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ อัน ยูจิน เต็ง 7 จากเกาหลีใต้ มือ 749 โลก ที่เอาชนะนักหวดร่วมชาติ จอง โบยอง มือ 819 โลก 2-0 เซต 6-0, 6-4
       ด้านชายเดี่ยว รอบสอง ระหว่างนักเทนนิสจากไทย "แม็กซิ" แม็กซิมัส ภราพล โจนส์ นักเทนนิสหนุ่มลูกครึ่งไทย-ออสเตรเลีย วัย 18 ปี มือ 1011 โลก พบกับ "สอง" ยุทธนา เจริญผล มือ 1128 โลก วัย 22 ปี ผลปรากฏว่า เป็น แม็กซิมัส ที่ใช้การหวดที่เฉียบขาด เก็บชัยได้ทั้งหมด 2-0 เซต 6-2 และ 6-0 ผ่านเข้ารอบก่อนรองชนะเลิศ ไปพบกับ ยูรี่ ดซาวาเคียน จากยูเครน มือ 936 โลก ที่หวดชนะ เมนิช ซูเรชกุมาร หนุ่มอินเดีย เต็ง 6 และมือ 736 โลก 2-0 เซต 6-3, 6-2
       ผลการแข่งขันของนักเทนนิสไทยรายอื่น มีดังนี้ ชายเดี่ยว รอบสอง พลภูมิ โควาพิทักษ์เทศ (วาง 5) ชนะ ทาคุยะ คุมะซากะ (ญี่ปุ่น) 3-6, 6-0 และ 6-4 ภวิชญ์ สอนหลักทรัพย์ แพ้ อาเธอร์ เวเบอร์ (วาง 1 ฝรั่งเศส) 2-6, 4-6 ธนเพชร ฉันทะ แพ้ ชิน ซานฮุย (วาง 3 เกาหลีใต้) 1-6, 4-6
       หญิงเดี่ยว รอบสอง ลัลนา ธาราฤดี (วาง 1) ชนะ อาคันคชา ดิลีป นิตตูร์ (อินเดีย) 6-2, 6-1 พัชรินทร์ ชีพชาญเดช (วาง 6) ชนะ สลักทิพย์ อุ่นเมือง 6-4, 6-3 อัญชิสา ฉันทะ (วาง 2) แพ้ มาเรนเต้ ไซจ์เบสมา (เนเธอร์แลนด์) 7-6(2), 2-3Ret. (อัญชิสาเจ็บสะโพก)
       ชายคู่ รอบก่อนรองชนะเลิศ ฐานทัพ สุขสำราญ-ฮาน ซอน ยอง (เกาหลีใต้) ชนะ เบลก เบย์ลดอน-แม็กซิมัส ภราพล โจนส์ (วาง 2 ออสเตรเลีย-ไทย) 6-3, 6-2 ปรัชญา อิสโร-มิตสึกิ เหว่ย คัง ลีออง (ไทย-มาเลเซีย) ชนะ ยูรี่ ดซาวาเคียน-พาทริก โอพลุสติล (ยูเครน-เช็ก) 6-3, 7-6(4) พลภูมิ โควาพิทักษ์เทศ-เมนิช ซูเรชกุมาร (วาง 3 ไทย-อินเดีย) ชนะ กฤติน โกยกุล-ภวิชญ์ สอนหลักทรัพย์ 6-3, 5-6Ret. (ภวิชญ์ได้รับบาดเจ็บระหว่างการแข่งขัน) 
      หญิงคู่ รอบก่อนรองชนะเลิศ ญาตาวี ฉิมฉ่ำ-ลัลดา กำหอม ชนะ อัญชิสา ฉันทะ-พัชรินทร์ ชีพชาญเดช (วาง 1) 2-1Ret. (อัญชิสาเจ็บกล้ามเนื้อท้อง) สลักทิพย์ อุ่นเมือง-ภาวินี ร่วมรักษ์ แพ้ แบก ดายอน-จอง โบยอง (วาง 2 เกาหลีใต้) 2-6, 3-6</code></pre>
<!-- /wp:code -->

<!-- wp:image {"id":38217,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/0A06B682-2329-4F16-B75F-8E160893D5DF-1024x683.jpeg" alt="" class="wp-image-38217"/></figure>
<!-- /wp:image -->