<!-- wp:paragraph {"align":"center","textColor":"vce-bg","style":{"color":{"background":"#3400a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#3400a3;font-size:22px"><strong>ศึกไทยแลนด์ฯ ขับเคี่ยวสนุก มือเดี่ยวได้คู่ชิงฯ ครบถ้วน<br>"วีรภัทร-มาหยา" ขึ้นแท่นแชมป์คู่ผสม<br>"จุฬาลักษณ์-บุณยวีร์" คว้าที่ 1 หญิงคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนาม 3 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 เม.ย. 2567 เข้าโค้งสุดท้ายของการแข่งขัน ซึ่งเป็นรอบชิงชนะเลิศของประเภทหญิงคู่และคู่สผม โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
  ประเภทคู่ผสม รอบชิงชนะเลิศ วีรภัทร สิริจริยาพร จากปทุมธานี จับคู่กับ มาหยา บุญญาอรุณเนตร ดาวรุ่งสาวกรุงเทพฯ โชว์ฟอร์มการเล่นที่เข้าขา ช่วยกันหวดเอาชนะ ไทรา ลิธิบี สาวสวยลูกครึ่งไทย-อังกฤษ จากกรุงเทพฯ และ ดักซ์ ปราสาด จากอินเดีย 2-0 เซต 6-2 และ 6-3 ได้ครองแชมป์คู่ผสม โดย วีรภัทร กับ มาหยา ได้รับเงินรางวัลร่วมกัน 15,700 บาท ส่วน ไทรา กับหนุ่มอินเดีย ได้รับร่วมกัน 7,800 บาท
  ด้านหญิงคู่ จุฬาลักษณ์ แซ่อึ้ง จากขอนแก่น กับ บุณยวีร์ ธรรมไชยวัฒน์ จากนครราชสีมา ได้ครองแชมป์ หลังจากในรอบชิงชนะเลิศ เอาชนะ กมลวรรณ บัวแย้ม จากชลบุรี กับ ธัญธิตา ซื่อตรง จากจันทบุรี ด้วยสกอร์ 6-2, Ret. (รีไทร์) เนื่องจาก กมลวรรณ เจ็บไหล่ขวา โดยคู่แชมป์ ได้รับเงินรางวัลร่วมกัน 15,700 บาท ส่วนคู่รองแชมป์ ได้รับร่วมกัน 7,800 บาท
  ขณะที่ประเภทเดี่ยวก็ขับเคี่ยวกันอย่างเข้มข้น โดยศึกหญิงเดี่ยว รอบรองชนะเลิศ พัชรินทร์ ชีพชาญเดช สาวขอนแก่น มืออันดับ 5 ของไทย และเต็ง 1 ของรายการ ดีกรีแชมป์ 2 สนามที่ผ่านมา ยังคงแข็งแกร่ง เอาชนะ นาตาชา แสงพระจันทร์ ลูกครึ่งไทย-ลาว จากชัยภูมิ มืออันดับ 13 ของไทย และเต็ง 4 ของรายการ 2-0 เซต 6-4, 6-0 พัชรินทร์ ทะยานสู่รอบชิงชนะเลิศได้อีกครั้ง โดยจะพบกับ วรรษชล สวัสดี จากพิษณุโลก มืออันดับ 10 ของไทย และเต็ง 2 ของรายการ ที่ตัดเชือกชนะ พิมพ์มาดา ทองคำ จากสุราษฎร์ธานี มืออันดับ 11 ของไทย และเต็ง 3 ของรายการ 2-1 เซต 3-6, 7-5 และ 6-4
  ส่วนชายเดี่ยว รอบรองชนะเลิศ กฤติน โกยกุล หนุ่มพังงา มืออันดับ 13 ของไทย และเต็ง 3 ของรายการ พบกับ อกนิษฐ์ พุ่มจิตร จากเพชรบุรี มืออันดับ 64 ของไทย ผลปรากฏว่า เซตแรกเป็นชัยชนะของ กฤติน ที่เล่นได้ดี ทว่า เซตสอง ยังไม่ทันที่เกมจะเริ่มขึ้น ทาง อกนิษฐ์ ได้แจ้งขอถอนตัวออกจากการแข่งขัน เนื่องจากหายใจไม่ทัน ทำให้ กฤติน เป็นฝ่ายชนะไปด้วยสกอร์ 6-3, Ret. (รีไทร์) และผ่านเข้าสู่รอบชิงชนะเลิศ ไปพบกับ "เต็ง 2" ฐานทัพ สุขสำราญ หนุ่มลพบุรี ดีกรีแชมป์ศึกไทยแลนด์ฯ 2 สนามก่อนหน้านี้ และปัจจุบันเป็นมืออันดับ 8 ของไทย ที่ยังคงแข็งแกร่ง ตัดเชือกชนะ อนพัช ทิมางกูร จากกรุงเทพฯ มืออันดับ 25 ของไทย 2-0 เซต 6-0, 6-3
  ทางด้านชายคู่ รอบรองชนะเลิศ กษิดิศ สำเร็จ (กทม.)-ยุทธนา เจริญผล (อ่างทอง) ชนะ วีรภัทร สิริจริยาพร (ปทุมธานี)-ณัฏฐญุตม์ นิธิธนนนต์ (อุดรธานี) 6-4, 6-7(2-7) และซูเปอร์ไทเบรก 10-7 ธนเพชร ฉันทะ (ประจวบคีรีขันธ์)-ฐานทัพ สุขสำราญ (ลพบุรี) ชนะ จิรัฏฐ์ นวสิริสมบูรณ์ (กทม.)-กฤติน โกยกุล (พังงา) 7-6(5) Ret. (จิรัฏฐ์ ปวดศีรษะ)</code></pre>
<!-- /wp:code -->

<!-- wp:image {"id":42623,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4345-1024x683.jpeg" alt="" class="wp-image-42623"/></figure>
<!-- /wp:image -->