<div id="js_ct" class="_5pbx userContent _3576" data-ft="{&quot;tn&quot;:&quot;K&quot;}">
<div id="id_5a02cf4ac59036465745555" class="text_exposed_root text_exposed">

การแข่งขันเทนนิสอาชีพหญิง ดับเบิลยูทีเอ ทัวร์ 125เค ซีรีส์ รายการ "อีเอ หัวหิน แชมเปี้ยนชิพ 2017" ชิงเงินรางวัลรวม 125,000 ดอลลาร์สหรัฐ หรือประมาณ 4,375,000 บาท พร้อมคะแนนสะสมอันดับโลก ที่ทรู อารีน่า หัวหิน จ.ประจวบคีรีขันธ์ เมื่อวันที่ 4 พ.ย. เป็นวันแรก ประเภทหญิงเดี่ยว รอบคัดเลือก ซึ่งกำหนดแข่งขันวันที่ 4-5 พ.ย. เพื่อคัดเอา 4 คนเข้าสู่รอบเมนดรอ<span class="text_exposed_show">ว์ วันที่ 6-12 พ.ย.ต่อไป</span>
<div class="text_exposed_show">

ผลรอบคัดเลือกรอบแรก ปรากฎว่า "จูน" ณัฐนิดา หลวงแนม นักหวดสาวไทย วัย 30 ปี มืออันดับ 530 ของโลก ใช้การยิงวินเนอร์ที่แม่นยำ หวดเอาชนะ จาง ไค หลิน มืออันดับ 202 ของโลก อายุ 27 ปี จากจีน ได้ 2 เซตรวด ด้วยสกอร์ 6-4, 7-6(5) ใช้เวลาแข่งขันทั้งหมด 1.42 ชั่วโมง ผ่านเข้ารอบคัดเลือกรอบสุดท้าย พบ เอมิน่า เบกตาส (สหรัฐฯ) ที่ชนะ วิเวียน ไฮเซน (เยอรมนี) 6-4, 6-4

ด้าน "อีฟ" ณิชาต์ เลิศพิทักษ์สินชัย นักเทนนิสหญิงไทย วัย 26 ปี มืออันดับ 565 ของโลก ก็ผ่านเข้ารอบคัดเลือกรอบสุดท้ายได้เช่นกัน หลังจากพลิกสถานการณ์ กลับมาเฉือนเอาชนะ ดาลิล่า ยาคูโปวิช มืออันดับ 232 ของโลก จากสโลวีเนีย ได้ 2-1 เซต 5-7, 7-6 (4) และ 6-2 ใช้เวลาแข่งขันทั้งหมด 2.28 ชั่วโมง โดยรอบต่อไป ณิชาต์ จะพบกับ จูเลียน่า ออลมอส (เม็กซิโก) ที่ชนะ ฮิโรโกะ คุวาตะ (ญี่ปุ่น) 6-3, 6-2

ส่วนผลคู่อื่น รอบคัดเลือกรอบแรก พัชรินทร์ ชีพชาญเดช แพ้ เวโรนิก้า คูเดอร์เมโตว่า (รัสเซีย) 3-6, 1-6, พลบรุ่ง ผลิพืช แพ้ ฟานนี่ สตอลล่าร์ (ฮังการี) 1-6, 1-6, วิคตอเรีย คาเมนสกาย่า (รัสเซีย) ชนะ อึ่ง ควัน โหยว (ฮ่องกง) 6-1, 6-2, ซาบริน่า ซานตามาเรีย (สหรัฐฯ) ชนะ ลู่ เจีย จิง (จีน) 6-4, 6-4

วันเดียวกัน มีการประกบคู่รอบเมนดรอว์ ประเภทหญิงเดี่ยว "ลัก" ลักษิกา คำขำ นักหวดหญิงมือ 1 ของไทย มืออันดับ 124 ของโลก ในรอบแรกจะพบกับนักหวดที่ผ่านเข้ามาจากรอบควอลิฟายด์หรือรอบคัดเลือก หากลักษิกาชนะจะเล่นรอบสองกับผู้ชนะระหว่าง ยานิน่า วิคเมเยอร์ มือวางอันดับ 5 ของรายการจากเบลเยียม กับ เวร่า ซโวนาเรว่า อดีตมือ 2 ของโลกจากรัสเซีย

ด้านนักเทนนิสไทยรายอื่น ซึ่งได้ไวลด์การ์ดในรอบเมนดรอว์ จะเล่นรอบแรก ดังนี้ วรัชญา วงค์เทียนชัย พบกับ เกา ซินหยู จากจีน, ชมภู่ทิพย์ จันดาเขต พบกับ อนา บ็อกดาน มือวางอันดับ 6 ของรายการ จากโรมาเนีย, เพียงธาร ผลิพืช พบกับ บาร์บาร่า ฮาส จากออสเตรีย และ ญาณิน วิศิษฎร์วรพร พบ วิกตอเรีย โกลูบิช จากสวิตเซอร์แลนด์

</div>
</div>
</div>
<div class="_3x-2"> <img class="aligncenter size-full wp-image-2091" src="https://www.bucket.cloudaccess9.com/ltatorg/2017/11/23032566_1594963597193269_404918107179281881_n.jpg" alt="" width="960" height="640" /></div>
<div></div>
<div class="_3x-2"><img class="aligncenter size-full wp-image-2092" src="https://www.bucket.cloudaccess9.com/ltatorg/2017/11/23130897_1594963470526615_7259430024754083408_n.jpg" alt="" width="960" height="640" /></div>
<div></div>
<div class="_3x-2"><img class="aligncenter size-full wp-image-2093" src="https://www.bucket.cloudaccess9.com/ltatorg/2017/11/23231104_1594963533859942_1104964792322333558_n.jpg" alt="" width="960" height="640" /></div>