<!-- wp:paragraph {"align":"center"} -->
<p style="text-align:center"><br><strong><span style="background-color:#fcb900" class="tadv-background-color">สาวไทยควงแร็กลิ่วหวดอาชีพ "เอส เอ ที" - หนุ่มไทยฉลุยคู่ </span></strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพหญิง สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 3 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 24 ก.ค. ประเภทหญิงเดี่ยว รอบแรก "ไหม" มนัญชญา สว่างแก้ว นักหวดดาวรุ่งไทย วัย 17 ปี มือ 765 ของโลก พบ ชอย จี-ฮี จากเกาหลีใต้ วัย 24 ปี มือ 657 ของโลก โดยผ่านเข้ามาจากรอบคัดเลือกทั้งคู่ และปรากฏว่า ต้องเล่นกันถึงเซตที่สามเพื่อหาผู้ชนะและเป็น มนัญชญา ที่เฉือนชนะ 2-1 เซต 5-7, 6-2 และ 6-1 ใช้เวลาแข่งขัน 1 ชั่วโมง 55 นาที ได้ผ่านเข้ารอบสองพบ ซาบิน่า ชาริโปว่า มือวาง 5 จากอุซเบกิสาน ที่ชนะ ฐิติรัตน์ คณะพืช ของไทย 2-0 เซต 6-0, 6-1</p>
<!-- /wp:paragraph -->

<!-- wp:paragraph -->
<p>นอกจากนี้ยังมีอีก 2 นักหวดไทยที่ผ่านเข้ารอบสองได้เช่นกัน โดย เพียงธาร ผลิพืช มือ 268 ของโลก และมือวาง 7 ของรายการ เอาชนะ บุณยวีร์ ธรรมไชยวัฒน์ มือ 735 ของโลก ที่ผ่านเข้ามาจากรอบคัดเลือก ด้วยสกอร์ 3-6, 6-4 และ 1-1 Ret. (รีไทร์) ซึ่งบุณยวีร์ได้ขอยอมแพ้เนื่องจากมีอาการตะคริว ส่วนอีกรายคือ วรรษชล สวัสดี มือ 780 ของโลก ที่เข้ามาจากรอบคัดเลือก และสามารถเอาชนะ อนาสตาเซีย ซูโคติน่า จากรัสเซีย 2-1 เซต 6-4, 2-6 และ 6-4</p>
<!-- /wp:paragraph -->

<!-- wp:paragraph -->
<p>ส่วนผลการแข่งขันของนักเทนนิสไทยรายอื่น หญิงเดี่ยว รอบแรก พัณณิน โควาพิทักษ์เทศ แพ้ หม่า ซื่อหยู (มือวาง6-จีน) 6-7(5-7), 3-6, ไหม ณภัทร นิรันดร แพ้ จาง ซู จอง (เกาหลีใต้) 3-6, 2-6, อัญชิสา ฉันทะ แพ้ วาเลเรีย ซาวินิค (มือวาง1-รัสเซีย) 6-7(7-9), 3-6</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบแรก (16 คู่) "เอิร์ธ" เพียงธาร ผลิพืช นักเทนนิสไทย จับคู่กับ อะกิโกะ โอมาเอะ จากญี่ปุ่น ซึ่งเป็นคู่มือวางอันดับ 1 ของรายการ พบกับ "แทมมี่" แทมมารีน ธนสุกาญจน์ นักเทนนิสรุ่นเก๋าขวัญใจชาวไทย และ ซาบิน่า ชาริโปว่า จากอุซเบกิสาน ปรากฏว่า คู่ของเพียงธาร เป็นฝ่ายเอาชนะไป 2-0 เซต ด้วยสกอร์ 6-1 และ 6-1 ใช้เวลาแข่งขันทั้งสิ้น 58 นาที ผ่านเข้ารอบก่อนรองชนะเลิศ พบกับ เฉิน เจียฮุย และ คัง เจีย-ฉี สองนักหวดจากจีน ที่เอาชนะ กมลวรรณ บัวแย้ม และ พัชรินทร์ ชีพชาญเดช สองนักเทนนิสไทย 2-1 เซต 6-3, 2-6 และ ซูเปอร์ไทเบรก 10-6</p>
<!-- /wp:paragraph -->

<!-- wp:paragraph -->
<p>ผลหญิงคู่ รอบแรก ของนักเทนนิสไทย มีดังนี้ ฐิติรัตน์ คณะพืช /ณัชชารีย์ ธีรโชติจิรานนท์ แพ้ ไม มิโนโคชิ /อีริกะ เซมะ (ญี่ปุ่น) 1-6, 1-6, พลบรุ่ง ผลิพืช /วรรษชล สวัสดี แพ้ มานะ อายูคาว่า /รุทุจา โพสาเล (คู่มือวาง3-ญี่ปุ่น/อินเดีย) 4-6, 6-3, 5-10, ณัฐนิดา หลวงแนม /ชอย จี-ฮี (เกาหลีใต้) แพ้ ฉง ยูดิซ หว่อง /อัลดิล่า ซุตเจียดี้ (คู่มือวาง2-ฮ่องกง/อินโดนีเซีย) 1-6, 7-5 และ 7-10</p>
<!-- /wp:paragraph -->

<!-- wp:paragraph -->
<p>วันเดียวกันมีการแข่งขันเทนนิสอาชีพชาย สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ เมนส์ เซอร์กิต 3" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ โดยมีผลของนักเทนนิสไทย ดังนี้ ชายเดี่ยว รอบแรก กษิดิศ สำเร็จ แพ้ อาร์จัน คาเด (มือวาง2-อินเดีย) 3-6, 6-2, 4-6, พล วัฒนกูล แพ้ ซานจาร์ ฟาซิเยฟ (มือวาง4-อุซเบกิสถาน) 1-6, 5-7</p>
<!-- /wp:paragraph -->

<!-- wp:paragraph -->
<p>ชายคู่ รอบแรก (16 คู่) สนฉัตร และ สรรค์ชัย รติวัฒน์ (คู่มือวาง 2) ชนะ ธนเพชร ฉันทะ /ชญานนท์ แก้วสุทอ 6-1, 6-0, ศรัญพงศ์ บริสุทธิ์พงศ์ /เครดิต ไชยรินทร์ แพ้ เอลลิส เบลก /แฮร์รี่ บูร์เชียร์ (คู่มือวาง4-ออสเตรเลีย) 5-7, 2-6, พล วัฒนกูล /โซอิชิโร่ โมริทานิ (ญี่ปุ่น) แพ้ อาร์จัน คาเด /ติมูร์ คาบิบูลิน (คู่มือวาง1-อินเดีย/คาซัคสถาน) 2-6, 3-6</p>
<!-- /wp:paragraph -->

<!-- wp:paragraph -->
<p>พลภูมิ โควาพิทักษ์เทศ /กษิดิศ สำเร็จ ชนะ มาร์กอส คาโลเวโลนิส /กริกอรี โลมากิ้น (กรีซ /คาซัคสถาน) 6-3, 6-4, ณัฐนนท์ กัจฉปานันท์ /วรวิญ กำธรกิตติกุล ชนะ ริโอะ โนกุจิ /แมทธิว โรมิออส (ญี่ปุ่น/ออสเตรเลีย) 7-6(7-5), 3-6, 10-8</p>
<!-- /wp:paragraph -->

<!-- wp:paragraph -->
<p> สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":22603} -->
<figure class="wp-block-image"><img src="https://www.bucket.cloudaccess9.com/ltatorg/2019/07/67182956_2479003878789232_859822929054007296_n.jpg" alt="" class="wp-image-22603"/></figure>
<!-- /wp:image -->