<!-- wp:paragraph {"align":"center","style":{"typography":{"fontSize":20},"color":{"background":"#bedeec"}}} -->
<p class="has-text-align-center has-background" style="background-color:#bedeec;font-size:20px"><strong>3 นักเทนนิสไทยตีตั๋วเมนดรอว์ไอทีเอฟเวิลด์ทัวร์ที่วลัยลักษณ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 6 เทนนิสชาย M15 รายการ ITF WORLD TOUR (M6) และเทนนิสหญิง W15 รายการ ITF WORLD TOUR (W4) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 15 ก.ค. 2567 เป็นการแข่งขันรอบคัดเลือกรอบสุดท้าย ผู้ชนะได้สิทธิ์เข้าสู่รอบเมนดรอว์ ระหว่างวันที่ 16-21 ก.ค. 2567 ไฮไลท์อยู่ที่ประเภทหญิงเดี่ยว รอบคัดเลือกรอบสุดท้าย "ปาล์มมี่" วิจิตราภรณ์ วิมุกตานนท์ นักเทนนิสสาวพิษณุโลก วัย 18 ปี ที่เคยติดทีมชาติไทยในระดับเยาวชน และ "พลอย" ธนัชพร ยังโหมด นักเทนนิสจากชลบุรี วัย 25 ปี สามารถคว้าสิทธิ์เข้าสู่รอบเมนดรอว์ได้สำเร็จ</p>
<!-- /wp:paragraph -->

<!-- wp:paragraph -->
<p>วิจิตราภรณ์ ที่ยังไม่มีอันดับโลก แข่งขันกับ อปูรวา เวมูริ นักหวดสาวอินเดีย วัย 19 ปี มือ 1,976 ไอทีเอฟ แร้งกิ้ง ถึง 3 เซต ซึ่งต้องดวลซูเปอร์ไทเบรกตัดสิน และเป็นสาวไทยที่เอาชนะได้อย่างหวุดหวิด 2-1 เซต 5-7, 6-3 และซูเปอร์ไทเบรก 12-10 ในเวลา 2 ชั่วโมง 19 นาที วิจิตราภรณ์ ฉลุยสู่รอบเมนดรอว์ทันที ด้าน ธนัชพร มือ 1,740 ไอทีเอฟ แร้งกิ้ง ก็ดวลแร็กเกตกับ เนา ฟาง ซิยี่ นักเทนนิสจากมาเลเซีย วัย 17 ปี มือ 1,301 ไอทีเอฟ แร้งกิ้ง ถึง 3 เซตเช่นกัน ก่อนที่ ธนัชพร จะใช้การหวดที่หลากหลายปราบสาวมาเลย์ ด้วยการเฉือนชนะ 2-1 เซต 6-2, 6-7 ไทเบรก 3-7 และซูเปอร์ไทเบรก 10-2 ธนัชพร ทะยานสู่รอบเมนดรอว์ต่อไป</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบคัดเลือกรอบสุดท้าย ระหว่างนักเทนนิสไทย "เจได" เครดิต ไชยรินทร์ อายุ 20 ปี มือ 1,703 ของโลก พบกับ "ปูน" ปูนทอง โกมลพิสุทธิ์ อายุ 19 ปี มือ 1,903 ไอทีเอฟ แร้งกิ้ง และผลการแข่งขัน ปรากฏว่า เป็น เครดิต ที่เล่นได้ดี โดยเฉพาะในการดวลซูเปอร์ไทเบรก ก่อนเป็นฝ่ายเฉือนชนะ 2-1 เซต 6-7 ไทเบรก 6-8, 6-3 และซูเปอร์ไทเบรก 10-2 เครดิตผ่านเข้ารอบเมนดรอว์ได้เช่นกัน ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือกรอบสุดท้าย ปัญณ์ณวัชญ์ สุทธิสมบูรณ์ แพ้ แอนโทนี่ ซูซานโต้ (อินโดนีเซีย) 2-6, 6-3 และซูเปอร์ไทเบรก 6-10 กฤติน โกยกุล (วาง 14) แพ้ แซม ไรอัน ซีแกนน์ (วาง 5-ออสเตรเลีย) 4-6, 0-6 เจมส์ วัตต์ (วาง 4-นิวซีแลนด์) ชนะ วู ฮา มินห์ ดุ๊ค (วาง 11-เวียดนาม) 6-4, 6-3</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบคัดเลือกรอบสุดท้าย ซารา นายาร์ (ออสเตรเลีย) ชนะ เจมมา คาร์บิส (วาง 9-ออสเตรเลีย) 6-0, 6-2 อันจา นายาร์ (วาง 7-ออสเตรเลีย) ชนะ เบลา ทาฮันการ์ (วาง 15-อินเดีย) 6-2, 6-1 ยูโนะ คิตาฮาระ (วาง 1-ญี่ปุ่น) ชนะ ไลลานี อิปูเนสโซ (วาง 11-นิวแคลิโดเนีย) 6-1, 6-2</p>
<!-- /wp:paragraph -->

<!-- wp:image {"id":44267,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/451062708_897770012385982_8979465376475813005_n-1024x683.jpg" alt="" class="wp-image-44267"/></figure>
<!-- /wp:image -->