<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3009b"}}} -->
<p class="has-text-align-center has-vce-bg-color has-text-color has-background" style="background-color:#a3009b;font-size:22px"><strong>"ธรรม์-ริว" กอดคอเข้าชิงฯ ชายคู่<br>เทนนิส ไอทีเอฟ เอเชีย โฟร์ทีน วีค 2</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ผลการแข่งขันเทนนิสเยาวชน รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2023, ไฟนอลส์" สัปดาห์ที่ 2 ที่บูบันเนสชวาร์ รัฐโอฑิศา ประเทศอินเดีย เมื่อวันที่ 12 เม.ย.2566
       ประเภทหญิงเดี่ยว เมนดรอว์ รอบก่อนรองชนะเลิศ "อิ๊ก" ธฤตา หงษ์หยก นักเทนนิสของไทย มือวาง 6 ของรายการ สุดต้านความแข็งแกร่งของ โฮ จียุน นักหวดเกาหลีใต้ มือวาง 1 ของรายการ พ่ายไป 0-2 เซต 3-6, 1-6 ส่งผลให้ ธฤตา ไปเล่นรอบจัดอันดับ 5-8 ต่อไป
       ด้านหญิงเดี่ยว รอบจัดอันดับ 9-16 ซึ่งแบ่งเป็นรอบต่าง ๆ เหมือนเมนดรอว์ "พิณเพลง" ณัฐรดา สกุลวงศ์ธนา ลงหวดนัดแรก (ก่อนรองชนะเลิศ) เอาชนะ เกวน เอมิลี่ คูร์เนียวาน จากอินโดนีเซีย 2-0 เซต 6-1, 6-1 ผ่านเข้ารอบตัดเชือกพบกับนักหวดจากเติร์กเมนิสถาน
       ประเภทชายเดี่ยว เมนดรอว์ รอบก่อนรองชนะเลิศ "ไพน์" ธรรม์ พันธราธร นักเทนนิสไทย เก็บชัยเซตแรกมาได้ แต่ก็สุดต้านฟอร์มการเล่นที่ดีของ ชิพเทจ ชีร์ฟูเล จากอินเดีย ทำให้แพ้ไป 1-2 เซต 6-1, 4-6 และ 3-6 
       ส่วน "ริว" ริว โกฏิกุล นักเทนนิสไทย พบงานหนักอย่าง คิม วอนมิน นักหวดเกาหลีใต้ มือวาง 1 ของรายการ และไม่สามารถผ่านไปได้ ริว พ่าย 0-2 เซต 3-6, 3-6 จากผลดังกล่าว ทำให้ ธรรม์ และ ริว ไปเล่นรอบจัดอันดับ 5-8 ต่อไป
       ขณะที่ประเภทชายคู่ รอบรองชนะเลิศ ริว กับ ธรรม์ คู่มือวาง 2 ของรายการ ดีกรีรองแชมป์สัปดาห์แรก ยังคงโชว์ฟอร์มได้ยอดเยี่ยม ผนึกกำลังเอาชนะ ปรากาช สาร์รัน กับ ชิพเทจ ชีร์ฟูเล จากอินเดีย 2-0 เซต  6-2, 6-1 ทะยานสู่รอบชิงชนะเลิศได้อีกครั้ง โดยจะชิงชนะเลิศกับ โช มิน ฮุค และ คิม วอนมิน จากเกาหลีใต้ คู่มือวาง 1 ของรายการ</code></pre>
<!-- /wp:code -->

<!-- wp:image {"id":36888,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/B973CA15-8F74-46E4-80CF-B5FC61978730-1024x576.jpeg" alt="" class="wp-image-36888"/></figure>
<!-- /wp:image -->