<p style="text-align: center;"><strong><span style="font-size: 14pt;">ฉลองวันแม่ “พัณณิน-วรรษชล” ตีตั๋วเมนดรอว์หวดเอส เอ ที </span></strong></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 825,000 บาท สัปดาห์ที่ 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 12 ส.ค. เป็นรอบคัดเลือกรอบสุดท้าย ผู้ชนะได้สิทธิเข้าไปแข่งขันรอบเมนดรอว์ต่อไป ซึ่งจะชิงชัยกันระหว่างวันที่ 13-18 ส.ค.นี้

คู่ที่่น่าสนใจ “น้องแน็ต” พัณณิน โควาพิทักษ์เทศ นักเทนนิสดาวรุ่งไทย วัย 15 ปี ทีมชาติชุดเอเชี<span class="text_exposed_show">่ยนเกมส์ ครั้งที่ 18 และมือ 1,063 ของโลก พบกับ อี อึนฮเย นักหวดรุ่นพี่วัย 18 ปี มือวางอันดับ 11 ของรอบคัดเลือกจากเกาหลีใต้ และมือ 864 ของโลก ปรากฎว่า พัณณิน ซึ่งเสิร์ฟได้ดีและยิงวินเนอร์ได้แม่นยำ เป็นฝ่ายคว้าชัยได้ 2 เซตรวด 6-4 และ 7-5 ใช้เวลาแข่งขัน 1ชั่วโมง 45 นาที ผ่านเข้ารอบเมนดรอว์ต่อไป</span>
<div class="text_exposed_show">

ด้าน "ออม" วรรษชล สวัสดี นักหวดไทย วัย 18 ปี มือวางอันดับ 12 ของรอบคัดเลือก และมือ 878 ของโลก ก็สามารถผ่านเข้ารอบเมนดรอว์ได้เช่นกัน หลังหวดเอาชนะมือวางอันดับ 2 ของรอบคัดเลือก ซีล เดไซ จากอินเดีย ได้ 2-0 เซต 6-0, 7-5 ใช้เวลาแข่งขัน 1 ชั่วโมง 5 นาที

ส่วนผลแข่งขันคู่อื่น หญิงเดี่ยว คัดเลือกรอบสุดท้าย พลบรุ่ง ผลิพืช แพ้ ลู บรูโล (ฝรั่งเศส) 2-6, 6-3, 0-5 Ret. (พลบรุ่งมีอาการตะคริว), มานะ อายูคาวะ (ญี่ปุ่น) ชนะ ซื่อ ฉิง เวิ่น (มือวาง1-ไต้หวัน) 6-2, 7-5, มิชิกะ โอเซกิ (มือวาง4-ญี่ปุ่น) ชนะ เจเนวิฟ ลอร์เบิร์กส์ (ออสเตรเลีย) 6-4, 6-2, เริ่น เจีย ฉี (จีน) ชนะ แองจี้ โอบี คาจูรุ (ญี่ปุ่น) 6-4, 6-4, มาฮัก จาอิน (อินเดีย) ชนะผ่าน มิฮิกา ยาดาฟ (อินเดีย), ฮารุนะ อะราคาวะ (มือวาง 3-ญี่ปุ่น) ชนะ โอลา อาบู เซครี (อียิปต์) 6-2, 6-7(1-7), 6-2

<img class="alignnone size-full wp-image-14622" src="https://www.bucket.cloudaccess9.com/ltatorg/2018/08/38917575_1948776411811984_4501739399725187072_n.jpg" alt="" width="960" height="640" />

<img class="alignnone size-full wp-image-14623" src="https://www.bucket.cloudaccess9.com/ltatorg/2018/08/38920527_1948777558478536_8243791241901244416_n.jpg" alt="" width="960" height="640" />

</div>