<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30012"}}} -->
<p class="has-text-align-center has-vce-bg-color has-text-color has-background" style="background-color:#a30012;font-size:22px"><strong>"แม็กซิมัส"ล้างตา"ปรัชญา"สำเร็จ<br>ทะยานชิงฯหวด"ไทยแลนด์"สนาม2</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนาม 2 ประจำปี 2566 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 18 ก.พ. ที่ผ่านมา เข้าโค้งสุดท้ายของการแข่งขัน
       ประเภทชายเดี่ยว รอบรองชนะเลิศ "แม็กซิ" แม็กซิมัส ภราพล โจนส์ นักเทนนิสจากกรุงเทพฯ ลูกครึ่งไทย-ออสเตรเลีย วัย 18 ปี เต็ง 1 ของรายการ มือ 5 ของไทย พบกับ "ณัฐ" ปรัชญา อิสโร จากสงขลา วัย 27 ปี เต็ง 4 และมือ 9 ของไทย โดยคู่นี้พบกันล่าสุดในรอบตัดเชือก "ไทยแลนด์ แชมป์เปี้ยนชิพ" สนาม 1 เมื่อสัปดาห์ก่อน เป็น ปรัชญา ที่เฉือนชนะในครั้งนั้น 2-1 เซต มาถึงการแข่งขันครั้งนี้ แม็กซิมัส แก้เกมมาสู้กับนักหวดรุ่นพี่ได้อย่างสนุก และเฉือนชนะไป 2-1 เซต 6-3, 3-6 และ 6-3 แม็กซิมัส ทะยานสู่รอบชิงชนะเลิศไปพบกับ "โอเว่น" ธนเพชร ฉันทะ จากประจวบคีรีขันธ์ วัย 23 ปี เต็ง 3 และมือ 8 ของไทย ที่ตัดเชือกชนะ "แซค" ฐานทัพ สุขสำราญ จากลพบุรี วัย 21 ปี เต็ง 2 และมือ 6 ของไทย 2-0 เซต 6-3 และ 6-1
       ด้านประเภทหญิงเดี่ยว "หมิว" สลักทิพย์ อุ่นเมือง ดาวรุ่งจากนนทบุรี วัย 17 ปี เต็ง 5 และมือ 18 ของไทย ผ่านเข้าชิงชนะเลิศได้สำเร็จ หลังจากตัดเชือกชนะรุ่นน้องดาวรุ่ง "แอ๊ตต้า" พิมพ์มาดา ทองคำ จากสุราษฎร์ธานี วัย 16 ปี เต็ง 6 และมือ 19 ของไทย 2-0 เซต 6-3, 6-1 สลักทิพย์ ฉลุยสู่รอบชิงชนะเลิศ ไปพบกับ "พลอย" ธนัชพร ยังโหมด จากชลบุรี วัย 23 ปี เต็ง 8 และมือ 24 ของไทย ที่โชว์ฟอร์มล้มเต็ง 2 "นุ่น" กมลวรรณ บัวแย้ม นักเทนนิสจากชลบุรี วัย 27 ปี มือ 12 ของไทย 2-0 เซต 6-2 และ 6-0
       ในส่วนผลการแข่งขันคู่อื่น ๆ มีดังนี้ หญิงคู่ รอบรองชนะเลิศ ชมภู่ทิพย์ จันดาเขต (นนทบุรี)-ธมจันทร์ มอมขุนทด (นครราชสีมา) ชนะ กมลวรรณ ยอดเพ็ชร (พระนครศรีอยุธยา)-ลีเดียร์ พอดโกริชานี่ (สุราษฎร์ธานี) 6-2, 4-6 และซูเปอร์ไทเบรก 10-8 วิภาวรรณ ก้อนคง (กทม.)-นิการัตน์ วาทีนุกิจ (นครปฐม) ชนะ วรรษชล สวัสดี (พิษณุโลก)-ภัทรวดี อธิษฐ์โภคิน (กระบี่) 7-6(1), 6-0
       คู่ผสม รอบรองชนะเลิศ ศุภศิษฏ์ อภิธนวิทย์ (นนทบุรี)-สลักทิพย์ อุ่นเมือง (นนทบุรี) ชนะ ภาวินี ร่วมรักษ์ (กทม.)-ธนกร ศรีรัตน์ (กทม.) 6-4, 6-1 นิการัตน์ วาทีนุกิจ (นครปฐม)-พัชรพล กาวิน (ปทุมธานี) ชนะ ชนิกานต์ ศิลกุล (กทม.)-วรัตถ์ ณ นคร (กทม.) 3-6, 6-3 และซูเปอร์ไทเบรก 10-7
       ขณะที่ชายคู่ รอบรองชนะเลิศ ณัฐสิทธิ์ กุลสุวรรณ์ (กาญจนบุรี)-ศุภวัฒน์ แซ่อุ้ย (ภูเก็ต) ชนะ ณัฏฐญุตม์ นิธิธนนนต์ (อุดรธานี)-ฐานทัพ สุขสำราญ (ลพบุรี) 3-6, 6-1 และซูเปอร์ไทเบรก 12-10 ปรัชญา อิสโร (สงขลา)-แม็กซิมัส ภราพล โจนส์ (กทม.) ชนะ อนพัช ทิมางกูร (กทม.)-นวกานต์ ขุนจันทร์ (กทม.) 7-6(5), 6-2</code></pre>
<!-- /wp:code -->

<!-- wp:image {"id":35974,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/5D9C1AA9-62AD-498E-B66D-6057130D44B9-1024x683.jpeg" alt="" class="wp-image-35974"/></figure>
<!-- /wp:image -->