<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>สรุป 8 คนสุดท้ายดวลแร็กเกต<br>เทนนิสประเทศไทยชิงเงินล้าน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเพื่อความชนะเลิศแห่งประเทศไทย ครั้งที่ 83 ประจำปี 2566 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 17 ก.ย. 2566 ในประเภทหญิงเดี่ยว รอบสาม (16 คน) "แอตต้า" พิมพ์มาดา ทองคำ นักหวดดาวรุ่งจากแดนสะตอ สาวสุราษฎร์ธานี มือ 12 ของไทย และเป็นเต็ง 4 ของรายการ โชว์ฟอร์มการเล่นที่ยอดเยี่ยม ทำได้ดีทั้งเกมรุกและเกมรับ ใช้เวลาไปเพียง 46 นาที เอาชนะ "ไนซ์" ตปณีย์ บุญวัฒน์ จากนนทบุรี ได้ 2-0 เซต 6-1, 6-0 พิมพ์มาดา ฉลุยสู่รอบก่อนรองชนะเลิศ หรือ 8 คนสุดท้าย ไปพบกับ "มะนาว" ธมจันทร์ มอมขุนทด สาวนครราชสีมา มือวาง 5 และมือ 14 ของไทย ที่ชนะ เวียร่า ดีเพิ่ม จากชลบุรี มือ 38 ของไทย 6-2, 3-2 Retd.(รีไทร์) โดย เวียร่า ได้ขอถอนตัว เนื่องจากเจ็บข้อศอก
       ด้านชายเดี่ยว รอบ 16 คน "วิน" ณัฐสิทธิ์ กุลสุวรรณ์ นักหวดหนุ่มกาญจนบุรี มือวาง 6 และมือ 18 ของไทย พบกับ "น็อต" ศุภวัฒน์ แซ่อุ้ย หนุ่มภูเก็ต มือวาง 9 และมือ 22 ของไทย โดยเซตแรก ดวลแร็กเกตกันได้อย่างสนุก ชนิดที่ต้องตัดสินด้วยไทเบรก และเป็น ณัฐสิทธิ์ ที่ใช้ประสบการณ์ เก็ยชัยชนะไปได้ ทว่า ในเซตสอง ผ่านไปเพียงเกมเดียว ศุภวัฒน์ ได้ขอถอนตัว เนื่องจากปวดศีรษะ ส่งผลให้ ณัฐสิทธิ์ เอาชนะไปด้วยสกอร์ 7-6 ไทเบรก 7-4, 1-0 Retd. (รีไทร์) และผ่านเข้ารอบก่อนรองชนะเลิศ ไปพบกับ กฤติน โกยกุล หนุ่มพังงา มือวาง 3 และมือ 11 ของไทย ที่ชนะ ภาสวิชญ์ บูรพาฤทธา จากกรุงเทพฯ ด้วยสกอร์ 2-1 Retd. โดย ภาสวิชญ์ มีอาการเจ็บที่บริเวณต้นคอ
       ในส่วนผลการแข่งขันคู่อื่น ๆ นั้น หญิงเดี่ยว รอบสาม (16 คน) ชมภู่ทิพย์ จันดาเขต (นนทบุรี) ชนะ จุฬาลักษณ์ แซ่อึ้ง (ขอนแก่น) 6-2, 2-0 Retd. (ป่วย) พัชรินทร์ ชีพชาญเดช (ขอนแก่น) ชนะ กมลวรรณ บัวแย้ม (ชลบุรี) 6-3 Retd. (ป่วย) ธนัชพร ยังโหมด (ชลบุรี) ชนะ พิมพ์ลดา ทองคำ (สุราษฎร์ธานี) 6-1, 6-2 วรรษชล สวัสดี (พิษณุโลก) ชนะ เกศรินทร์ อุ่นศิริ (กทม.) 6-1, 6-2 อมิตตาลัย ประสูตรนาวิน (ราชบุรี) ชนะ โชติกา สิงคำสอน (ปทุมธานี) 6-1, 6-0 นาตาชา แสงพระจันทร์ (ชัยภูมิ) ชนะ พิมพ์มาดา ลิม (กทม.) 6-0, 6-0
       ชายเดี่ยว รอบสี่ (16 คน) สุธินันท์ ตัณฑเศรณีวัฒน์ (กทม.) ชนะ ไมเคิล มัธยมจันทร์ (กทม.) 7-6(4), 1-6 และ 6-2 คงทรัพย์ คงคา (กทม.) ชนะผ่าน นวกานต์ ขุนจันทร์ (กทม.) อนพัช ทิมางกูร (กทม.) ชนะ สิริพงศ์ คะประสิทธิ์ (กทม.) 6-3, 6-2 ณัฏฐญุตม์ นิธิธนนนต์ (อุดรธานี) ชนะ ชนน พูลสวัสดิ์ (กทม.) 4-6, 6-4 และ 6-4 ชญานนท์ แก้วสุทอ (สระบุรี) ชนะ สิริวัฒน์ คะประสิทธิ์ (กทม.) 6-3, 2-0 Retd. (ป่วย) ธีรภัทร ขันติวีรวัฒน์ (ขอนแก่น) ชนะ ปราบ วิรุฬห์เศรษฐวิทย์ (กทม.) 7-5, 6-1
       สรุป 8 นักหวดในประเภทชายเดี่ยว ที่ทะยานสู่รอบก่อนรองชนะเลิศ ได้แก่ อนพัช ทิมางกูร, ณัฏฐญุตม์ นิธิธนนนต์, กฤติน โกยกุล, ณัฐสิทธิ์ กุลสุวรรณ์, สุธินันท์ ตัณฑเศรณีวัฒน์, คงทรัพย์ คงคา, ธีรภัทร ขันติวีรวัฒน์ และ ชญานนท์ แก้วสุทอ
       ขณะที่ 8 นักหวดในศึกหญิงเดี่ยว ได้แก่ พัชรินทร์ ชีพชาญเดช, ชมภู่ทิพย์ จันดาเขต, นาตาชา แสงพระจันทร์, ธนัชพร ยังโหมด, ธมจันทร์ มอมขุนทด, พิมพ์มาดา ทองคำ, อมิตตาลัย ประสูตรนาวิน และ วรรษชล สวัสดี</code></pre>
<!-- /wp:code -->

<!-- wp:image {"id":39321,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3542-1024x683.jpeg" alt="" class="wp-image-39321"/></figure>
<!-- /wp:image -->