<!-- wp:paragraph {"align":"center","style":{"typography":{"fontSize":20},"color":{"background":"#c9ebf9"}}} -->
<p class="has-text-align-center has-background" style="background-color:#c9ebf9;font-size:20px"><strong>สารอวยพรปีใหม่ ๒๕๖๗<br>จากนายกสมาคมกีฬาลอนเทนนิสแห่งประเทศไทย<br>ในพระบรมราชูปถัมภ์  </strong></p>
<!-- /wp:paragraph -->

<!-- wp:paragraph -->
<p>​ เนื่องในวาระอันเป็นศุภมิ่งมงคลขึ้นปีใหม่ พุทธศักราช ๒๕๖๗ กระผมขอถือโอกาสนี้ส่งความสุข ความปรารถนาดี มายังทุกท่านและครอบครัว<br>​ ปีพุทธศักราช ๒๕๖๖ ที่ผ่านมา สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้ดำเนินงานในโครงการต่าง ๆ อย่างต่อเนื่อง เพื่อขับเคลื่อนการพัฒนากีฬาเทนนิสของประเทศไทยให้เดินหน้าไปในทิศทางที่ดี โดยได้รับความร่วมมือ ร่วมแรงร่วมใจจากนักกีฬา ผู้ฝึกสอน ผู้ตัดสิน ตลอดจนพนักงานเจ้าหน้าที่ และผู้ปกครอง ด้วยดีเสมอมา ซึ่งถือเป็นส่วนสำคัญอย่างยิ่ง กระผมจึงถือโอกาสนี้ขอชื่นชมและขอบคุณทุกท่าน<br>​ สำหรับทิศทางในการบริหารของ สมาคมกีฬาลอนเทนนิสแห่งประเทศไทย ในพระบรมราชูปถัมภ์ ในปีพุทธศักราช ๒๕๖๗ นั้น ยังคงให้ความสำคัญกับการพัฒนากีฬาเทนนิสของประเทศไทยในทุกระดับ นอกจากการจัดการแข่งขันภายในประเทศแล้ว ได้นำเอาการแข่งขันรายการนานาชาติ และระดับโลก เข้ามาจัดการแข่งขันในบ้านเรา เพื่อเปิดโอกาสให้นักกีฬาเทนนิสของไทยได้สร้างผลงานและเก็บเกี่ยวประสบการณ์ที่ดี รวมทั้งเดินหน้าพัฒนาผู้ฝึกสอน ผู้ตัดสิน และบุคลากรที่เกี่ยวข้องอย่างต่อเนื่อง เพื่อเพิ่มประสิทธิภาพในการทำงานให้บรรลุเป้าหมายที่กำหนดไว้ โดยสมาคมกีฬาลอนเทนนิสแห่งประเทศไทย ในพระบรมราชูปถัมภ์ หวังเป็นอย่างยิ่งว่าจะได้รับความร่วมมือที่ดีจากนักกีฬา ผู้ฝึกสอน ผู้ตัดสิน พนักงานเจ้าหน้าที่ และผู้ปกครอง เฉกเช่นที่ผ่านมา เพื่อร่วมกันขับเคลื่อนวงการกีฬาเทนนิสของประเทศไทยให้เจริญก้าวหน้าและทัดเทียมนานาประเทศ<br>ในศุภมงคลสมัยขึ้นปีใหม่ ๒๕๖๗ นี้ กระผมขออาราธนาคุณพระศรีรัตนตรัย และอำนาจสิ่งศักดิ์สิทธิ์ทั้งหลายในสากลโลก ตลอดจนเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลพระราชทานพรให้ทุกท่านและครอบครัวอันเป็นที่รัก จงประสบแต่ความสุข ความเจริญ รุ่งเรืองก้าวหน้า ร่ำรวยเงินทอง มีสุขภาพพลานามัยที่สมบูรณ์แข็งแรง และคิดหวังสิ่งใดขอให้ได้ สมดังปรารถนาทุกประการ สวัสดีปีใหม่ครับ</p>
<!-- /wp:paragraph -->

<!-- wp:paragraph {"align":"right"} -->
<p class="has-text-align-right">สุชัย พรชัยศักดิ์อุดม<br>นายกสมาคมกีฬาลอนเทนนิสแห่งประเทศไทย<br>ในพระบรมราชูปถัมภ์</p>
<!-- /wp:paragraph -->

<!-- wp:image {"id":40912,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/12/414919872_769961648500153_3035337678987883438_n-725x1024.jpg" alt="" class="wp-image-40912"/></figure>
<!-- /wp:image -->