<!-- wp:paragraph {"align":"center","style":{"typography":{"fontSize":20},"color":{"background":"#e1cce7"}}} -->
<p class="has-text-align-center has-background" style="background-color:#e1cce7;font-size:20px"><strong>มนัญชญา สุดต้าน ซาบาเลนกา ตกรอบสอง ไชน่า โอเพ่น แต่ยังได้รับเงินล้าน พร้อม 65 แต้ม</strong></p>
<!-- /wp:paragraph -->

<!-- wp:paragraph -->
<p>มนัญชญา สว่างแก้ว สุดต้าน อารีนา ซาบาเลนกา นักเทนนิสมือ 2 ของโลก ในศึกเทนนิสดับเบิลยูทีเอ 1000 "ไชน่า โอเพ่น" " ชิงเงินรางวัลรวม 8,955,610 ดอลลาร์สหรัฐฯ (ราว291 ล้านบาท) ที่ปักกิ่ง ประเทศจีน เมื่อวันที่ 28 ก.ย.67 มนัญชญา มืออันดับ 187 ของโลก ซึ่งมาจากรอบคัดเลือก ลงแข่งรอบสอง (64คน) เจอกับ อารีนา ซาบาเลนกา นักเทนนิสมืออันดับ 2 ของโลก และเป็นมือวางอันดับ 1 ของรายการ ซึ่งได้บายมาในรอบแรก แมตช์นี้แม้ว่า มนัญชญา จะเป็นรองทั้งชื่อชั้น และอันดับโลก แต่เซตแรกสู้ได้ดี ทำให้ซาบาเลนกา ต้องออกแรงเหนื่อยกว่าจะปิดเซตแรกได้ด้วยสกอร์ 6-4 เข้าเซตสอง เกมของ ซาบาเลนกา เริ่มเข้าที่ อาศัยการตีที่หนักหน่วง เอาชนะไปได้ในเซตนี้จบแมตช์ ซาบาเลนกา ชนะ มนัญชญา 2-0 เซต 6-4, 6-1 ใช้เวลาแข่งขัน 1 ชั่วโมง 16 นาที ทำให้ ซาบาเลนกา ผ่านเข้ารอบสามไปรอพบผู้ชนะระหว่าง ลูลู่ ซัน มืออันดับ 40 ของโลกจากนิวซีแลนด์ หรือ แอชลิน ครูเกอร์ นักเทนนิสสาวอเมริกัน มืออันดับ 68 ของโลก</p>
<!-- /wp:paragraph -->

<!-- wp:paragraph -->
<p>ส่วนมนัญชญา จะได้รับเงินรางวัลจากการผ่านเข้าสู่รอบสองเป็นเงิน 35,000 ดอลลาร์สหรัฐฯ หรือคิดเป็นเงินไทยราว 1.1 ล้านบาท พร้อมคะแนนสะสมอันดับโลก 65 คะแนน และยังทำสถิติเป็นนักเทนนิสหญิงไทยคนที่สองในรอบกว่า 10 ปี ที่คว้าชัยชนะรอบเมนดรอว์รายการดับเบิลยูทีเอ 1000 ต่อจาก แทมมารีน ธนสุกาญจน์</p>
<!-- /wp:paragraph -->

<!-- wp:image {"id":45857,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/461581454_950740487088934_355027667753673362_n-1024x478.jpg" alt="" class="wp-image-45857"/></figure>
<!-- /wp:image -->