<!-- wp:paragraph {"align":"center","style":{"typography":{"fontSize":20},"color":{"background":"#bee0b8"}}} -->
<p class="has-text-align-center has-background" style="background-color:#bee0b8;font-size:20px"><strong>"สลักทิพย์-ธนภัทร" ระเบิดฟอร์มดาวรุ่งเข้ารอบหวดไอทีเอฟเวิลด์ทัวร์ที่นครศรีฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช สัปดาห์ที่ 5 เทนนิสชาย M15 รายการ ITF WORLD TOUR (M5) และเทนนิสหญิง รายการ ITF WORLD TOUR (W3) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท เมื่อวันที่ 10 ก.ค. 2567 เป็นการแข่งขันรอบแรกวันที่สอง</p>
<!-- /wp:paragraph -->

<!-- wp:paragraph -->
<p>"หมิว" สลักทิพย์ อุ่นเมือง นักเทนนิสสาวไทยวัย 18 ปี จากนนทบุรี ประเดิมสนามได้อย่างสวยงาม ในการแข่งขันประเภทหญิงเดี่ยว รอบแรก (32 คน) โดย สลักทิพย์ ซึ่งเป็นมืออันดับ 870 ของโลก และเป็นมือวางอันดับ 8 ของรายการ ดวลแร็กเกตกับ จอง โบยอง สาวเกาหลีใต้ วัย 21 ปี มืออันดับ 872 ของโลก และสลักทิพย์สามารถเอาชนะได้อย่างขาดลอย ด้วยสกอร์ 6-1 ทั้งสองเซต ผ่านเข้ารอบสองหรือ 16 คนสุดท้ายไปพบกับ อลิเซีย สมิธ มืออันดับ 992 ของโลก จากออสเตรเลีย ที่ชนะ ยูโนะ คิตะฮาระ 2-0 เซต 7-5 และ 6-1 </p>
<!-- /wp:paragraph -->

<!-- wp:paragraph -->
<p>ด้าน "บูม" กษิดิศ สำเร็จ นักหวดหนุ่มไทย วัย 23 ปี ดีกรีทีมชาติชุดใหญ่ และแชมป์ชายเดี่ยวศึกไอทีเอฟ เวิลด์ ทัวร์ (M4) ก็ผ่านเข้ารอบประเภทชายเดี่ยวได้เช่นกัน หลังจาก กษิดิศ ซึ่งเป็นมืออันดับ 767 ของโลก และเป็นมือวางอันดับ 5 ของรายการ หวดเอาชนะ "ปันปัน" ศิวณัฎฐ์ อุ้ยตยะกุล ของไทย มืออันดับ 1,694 ของโลก ที่ผ่านเข้ามาจากรอบคัดเลือก 2-0 เซต 6-3, 6-2 กษิดิศ ฉลุยสู่รอบสอง หรือ 16 คนสุดท้าย รอพบผู้ชนะระหว่าง พัก ซึงมิน จากเกาหลีใต้ กับ แอนโทนี่ ซูซานโต้ จากอินโดนีเซีย</p>
<!-- /wp:paragraph -->

<!-- wp:paragraph -->
<p>ขณะที่ "พัตเตอร์" ธนภัทร บุศราวงศ์ นักหวดดาวรุ่งไทย วัย 18 ปี มือเยาวชนโลก ซึ่งปัจจุบันอยู่ที่ 144 เยาวชนโลก ได้ไวลด์การ์ดหรือสิทธิพิเศษลงสนามแข่งขันประเภทชายเดี่ยว รอบแรก และสามารถทำผลงานได้ดี เอาชนะ เชส เฟอร์กูสัน จากออสเตรเลีย วัย 25 ปี มืออันดับ 1,069 ของโลก ที่เข้ามาจากรอบคัดเลือก ได้ 2 เซตรวด 6-4 และ 6-2 ส่งให้ ธนภัทร ผ่านเข้ารอบสอง ไปพบกับ ฮิวโก้ ปิแอร์ จากฝรั่งเศส ที่ชนะ แม็กซิมัส ภราพล โจนส์ ลูกครึ่งไทย-ออสเตรเลีย ด้วยสกอร์ 6-5 Ret. (รีไทร์) ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก พัชรินทร์ ชีพชาญเดช ชนะ บุณยวีร์ ธรรมไชยวัฒน์ 7-5, 6-0 ไทรา ลิธิบี ชนะ ดาเรีย นาซาเรนโก้ 6-2, 6-3 ชายเดี่ยว รอบแรก ธนเพชร ฉันทะ ชนะ เจมส์ วัตต์ (นิวซีแลนด์) 6-7(6-8), 6-4 และ 6-2 ฐานทัพ สุขสำราญ แพ้ ทักษิเณศวร สุเรช (อินเดีย) 3-6, 4-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://live.itftennis.com/en/live-scores/?_gl=1*5l5pha*_ga*NzQ1ODg0NTI5LjE2ODc2NjczNjg.*_ga_ZRMHKRE9CL*MTcyMDYwMTkxNy45MzguMS4xNzIwNjAxOTg2LjAuMC4w&amp;fbclid=IwZXh0bgNhZW0CMTAAAR1urVxOPAEeQHTBj-nlum3_PyTghNIVaOkKD3_7ys4E5lMjRmYaUY8lqpM_aem_XvewDYSyE8-tg-byHTB_FA" target="_blank">https://live.itftennis.com/en/live-scores/?_gl=1*5l5pha*_ga*NzQ1ODg0NTI5LjE2ODc2NjczNjg.*_ga_ZRMHKRE9CL*MTcyMDYwMTkxNy45MzguMS4xNzIwNjAxOTg2LjAuMC4w</a></p>
<!-- /wp:paragraph -->

<!-- wp:image {"id":44137,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450509487_894398739389776_4140429130924727479_n-1024x683.jpg" alt="" class="wp-image-44137"/></figure>
<!-- /wp:image -->