<p style="text-align: center;"><strong><span style="font-size: 14pt;">“พีระภัทร-ธนภัทร” คว้าแชมป์คู่หวดไอทีเอฟเกรด4</span></strong></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "แอลทีเอที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 21 มิ.ย. ประเภทคู่ เข้าสู่รอบชิงชนะเลิศ นายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาเทนนิสฯ เป็นประธานมอบรางวัลแก่นักกีฬา

ผลชายคู่ รอบชิงชนะเลิศ พีระภัทร เด็ดทองหลาง และ ธนภัทร นิรันดร สองนักเทนนิสไทย คู่มือว<span class="text_exposed_show">าง 8 พบกับคู่มือวาง 1 โคโคโระ อิโสะมุระ และ ไทโยะ ยามานากะ สองนักหวดญี่ปุ่น ปรากฏว่า พีระภัทร และ ธนภัทร เล่นกันได้เข้าขา ช่วยกันหวดเอาชนะได้ 2-1 เซต 4-6, 6-4 และซูเปอร์ไทเบรก 10-5 คว้าแชมป์ชายคู่มาครองได้สำเร็จ</span>
<div class="text_exposed_show">

ด้านหญิงคู่ รอบชิงชนะเลิศ เจด อ็อตเวย์ และ อีลิส ซากิล เวนตูร่า คู่มือวาง 4 จากนิวซีแลนด์ ได้แชมป์ หลังหวดชนะ นง ซินยี่ และ จาง ซี่หยู จากจีน 2-0 เซต 6-4, 6-4

ขณะที่ประเภทเดี่ยวได้คู่ชิงชนะเลิศแล้ว โดยหญิงเดี่ยว รอบรองชนะเลิศ นาตาช่า แสงพระจันทร์ นักหวด วัย 17 ปี ลูกครึ่งไทย-ลาว สัญชาติไทย มือ 752 เยาวชนโลก อาศัยชั้นเชิงเอาชนะ พิมพ์รดา จัตวาพรวนิช จากไทยเช่นกัน มือวาง 2 และมือ 253 เยาวชนโลก ได้ 2-0 เซต 7-6(2) และ 6-2 ผ่านเข้าชิงชนะเลิศกับ คู ยอน วู นักหวดเกาหลี มือวางอันดับ 1 ของรายการ และมืออันดับ 115 เยาวชนโลก ที่ตัดเชือกชนะ เทียนมี หมี่ มือวางอันดับ 16 ของรายการ จากจีน 2-0 เซต 6-4 และ 6-3

ส่วนชายเดี่ยว รอบรองชนะเลิศ ไทโยะ ยามานากะ (มือวาง1-ญี่ปุ่น) ชนะ เซบาสเตียน นอธฮาฟต์ (ฮ่องกง) 6-2, 6-3 เข้าชิงฯ กับ เทพ จาเวีย (มือวาง2-อินเดีย) ที่ตัดเชือกชนะ โคโคโระ อิโสะมุระ (ญี่ปุ่น) 2-6, 6-2 และ 6-3

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>

</div>