<!-- wp:paragraph {"align":"center","textColor":"vce-bg","style":{"color":{"background":"#0051a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0051a3;font-size:22px"><strong>"ลีเดียร์-สลักทิพย์-เวียร่า" พ่ายมือวาง<br>ได้ประสบการณ์หวดไทยแลนด์ โอเพ่น 2024 บาย อีเอ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิส ดับเบิลยูทีเอ 250 รายการ Thailand Open 2024 presented by E@ (ไทยแลนด์ โอเพ่น 2024 พรีเซนเต็ด บาย อีเอ) ชิงเงินรางวัลรวมสูงถึง 267,082 ดอลลาร์สหรัฐ หรือประมาณเกือบ 10 ล้านบาท ณ อารีน่า หัวหิน จ.ประจวบคีรีขันธ์ เปิดฉากการแข่งขันรอบคัดเลือก เมื่อวันที่ 27 ม.ค. ที่ผ่านมา โดยมีนักเทนนิสไทยได้ไวลด์การ์ดหรือสิทธิพิเศษเข้าร่วมการแข่งขัน จำนวน 3 คน
  ประเภทหญิงเดี่ยว รอบคัดเลือกรอบแรก "น้องลีเดียร์" ลีเดียร์ พอดโกริชานี่ นักเทนนิสดาวรุ่งไทยวัย 16 ปี ลูกครึ่งไทย-รัสเซีย มืออันดับ 71 เยาวชนโลก ที่เพิ่งคว้าแชมป์ศึกไอทีเอฟ เวิลด์ เทนนิส ทัวร์ จูเนียร์ "เจ200 นิวเดลี” ประเภทหญิงเดี่ยว ที่กรุงนิวเดลี ประเทศอินเดีย เมื่อวันที่ 13 ม.ค. ที่ผ่านมา ได้โอกาสลงสนามรายการใหญ่ของดับเบิลยูทีเอเป็นครั้งแรก พบกับ เอคาเทรินา มาคาโรวา นักเทนนิสอายุ 27 ปี มือวางอันดับ 9 ของรอบคัดเลือก และเป็นมืออันดับ 158 ของโลก ผลการแข่งขัน ปรากฏว่า ลีเดียร์ มีโอกาสเล่นได้อย่างสูสีในช่วงเซตแรก ซึ่งแพ้ด้วยสกอร์ 4-6 ก่อนจะพ่ายประสบการณ์ของคู่แข่งขัน ทำให้แพ้ไปอย่างขาดลอยในเซตสอง
  สรุปผลการแข่งขัน ลีเดียร์ แพ้ เอคาเทรินา มาคาโรวา 0-2 เซต ด้วยสกอร์ 4-6 และ 0-6 ตกรอบคัดเลือก ทว่าได้ประสบการณ์จากการแข่งขันกับนักเทนนิสระดับโลก พร้อมรับเงินรางวัลปลอบใจ 1,380 ดอลลาร์สหรัฐ หรือประมาณ 49,000 บาท และคะแนนสะสมอันดับโลก จำนวน 1 แต้ม โดย เอคาเทรินา มาคาโรวา ได้ผ่านเข้ารอบคัดเลือกรอบสองหรือรอบสุดท้าย ไปรอพบผู้ชนะระหว่าง โอลิเวีย กาเด็คกี้ มือวางอันดับ 2 ของรอบคัดเลือก จากออสเตรเลีย กับ เทย์ลาห์ เพรสตัน จากออสเตรเลีย เช่นกัน
  ด้าน สลักทิพย์ อุ่นเมือง นักเทนนิสดาวรุ่งไทย 18 ปี มืออันดับ 873 ของโลก แพ้ อาเรียนเน่ ฮาร์โตโน่ จากเนเธอร์แลนด์ มืออันดับ 148 ของโลก และยังเป็นมือวางอันดับ 6 ของรอบคัดเลือก 0-2 เซต 1-6 และ 0-6
  ขณะที่ เวียร่า ดีเพิ่ม ลูกครึ่งไทย-รัสเซีย วัย 19 ปี มืออันดับ 2042 ไอทีเอฟ แร้งกิ้ง แพ้ ฮิเมโนะ ซาคัทสึเมะ จากญี่ปุ่น มืออันดับ 181 ของโลก และเป็นมือวางอันดับ 12 ของรายการ 0-2 เซต ด้วยสกอร์ 2-6, 2-6
  ทั้งนี้ สลักทิพย์ และ เวียร่า นอกจากได้ประสบการณ์จากเกมระดับโลกแล้ว ยังได้รับเงินรางวัลปลอบใจ คนละ 1,380 ดอลลาร์สหรัฐ หรือประมาณ 49,000 บาท และคะแนนสะสมอันดับโลก จำนวน 1 แต้ม</code></pre>
<!-- /wp:code -->

<!-- wp:image {"id":41321,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3954-1024x682.jpeg" alt="" class="wp-image-41321"/></figure>
<!-- /wp:image -->