<!-- wp:paragraph -->
<p>"อรปรีย์ญา-นิการัตน์" ผงาดแชมป์หญิงคู่<br>"ภูวไนย-ปรมะ" ครองฝ่ายชายศึกบีที10 พัทยา</p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขัน บีช เทนนิส หรือ เทนนิสชายหาด BT10 Pattaya รายการ BT10 PATTAYA INTERNATIONAL BEACH TENNIS 2025 Open 4 (บีที10 พัทยา อินเตอร์เนชั่นแนล บีช เทนนิส 2025 โอเพ่น 4) ที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี จบลงเมื่อวันที่ 13 ต.ค. 2568
   ประเภทหญิงคู่ พบกันหมดแมทช์สุดท้าย อรปรีย์ญา อินทร์เพ็ง กับ นิการัตน์ วาทีนุกิจ สองนักหวดฝีมือดี ดีกรีคู่มือวางอันดับ 1 ของรายการ พบกับสองนักหวดดาวรุ่ง ไอริน ศรีไตรเฮือง กับ ภัทราพร ทองพิทักษ์ โดยทั้งคู่ต่างมีผลงานชนะ 3 แมทช์รวดเท่ากัน ฉะนั้น แมทช์นี้จึงเปรียบเป็นรอบชิงชนะเลิศ และผลปรากฏว่า อรปรีย์ญา กับ นิการัตน์ โชว์ฟอร์มการเล่นที่เข้าขา หลังจากจับคู่กันคว้าแชมป์มาแล้วหลายรายการ และเอาชนะรุ่นน้องดาวรุ่งในแมทช์นี้ ด้วยสกอร์ 6-1 ทั้งสองเซต
   อรปรีย์ญา กับ นิการัตน์ ได้ครองตำแหน่งแชมป์ทันที ส่วน ไอริน กับ ภัทราพร ได้รองแชมป์
   ส่วนผลหญิงคู่ พบกันหมดแมทช์สุดท้ายอีกคู่ นิกิ ซาเบติ /ฟาเตเม ซาร์ซันกิ (อิหร่าน) คู่มือวางอันดับ 2 ของรายการ ชนะ สุกัญญา สาลีแผง / ฐิติกัลยา วิสุมา (ไทย) 2-1 เซต 4-6, 6-4 และซูเปอร์ไทเบรก 10-2
   ฉะนั้น จากผลการแข่งขันทั้งหมด อันดับ 1 ได้แก่ อรปรีย์ญา อินทร์เพ็ง กับ นิการัตน์ วาทีนุกิจ, อันดับ 2 ไอริน ศรีไตรเฮือง กับ ภัทราพร ทองพิทักษ์, อันดับ 3 มยุรี หาญมนตรี /สัมฤทธิ์ พลวิสุทธิ์, อันดับ 4 นิกิ ซาเบติ /ฟาเตเม ซาร์ซันกิ (อิหร่าน) และอันดับ 5 สุกัญญา สาลีแผง / ฐิติกัลยา วิสุมา
   ทางด้านประเภทชายคู่ ภูวไนย นนท์อ่อน กับ ปรมะ ศัสตุระ ผงาดคว้าแชมป์ไปครอง หลังจากพลิกจากที่แพ้เซตแรกกลับมาเป็นฝ่ายเฉือนชนะ เล็กลามัตย์ แฮริสัน กับ ปิยะภูมิ อินขาว ในรอบชิงชนะเลิศ 2-1 เซต 4-6, 7-5 และซูเปอร์ไทเบรก 10-1</code></pre>
<!-- /wp:code -->