<!-- wp:paragraph {"align":"center","textColor":"vce-bg","style":{"color":{"background":"#000fa3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#000fa3;font-size:22px"><strong>"กมรวรรณ" ควงเพื่อนอินโดฯ โค่นเต็ง1<br>ผงาดแชมป์หญิงคู่ "แอลทีเอที-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "แอลทีเอที-ไอทีเอฟ จูเนียร์ส แชมเปี้ยนชิพส์ เจ60" เก็บคะแนนสะสมอันดับเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 3 พ.ย. 2566 เป็นรอบชิงชนะเลิศ ประเภทคู่ โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายผู้ตัดสิน เป็นประธานมอบรางวัลแก่นักกีฬา
        ประเภทหญิงคู่ รอบชิงชนะเลิศ "สบาย" กมรวรรณ ก้อนศิลา นักเทนนิสไทย ผนึกกำลังกับ อันจาลี กิรานา จูนาร์โต้ จากอินโดนีเซีย คู่มือวางอันดับ 7 ของรายการ ช่วยกันหวดเอาชนะ โซฮินี ซานเจย์ โมฮันตี จากอินเดีย และ ไซ่ ยู่-หนิง จากไต้หวัน คู่มือวางอันดับ 1 ของรายการ 2-1 เซต 3-6, 7-6 ไทเบรก 7-5 และซูเปอร์ไทเบรก 10-5 คู่ของ กมรวรรณ ได้ครองแชมป์หญิงคู่ พร้อมรับคะแนนสะสมอันดับเยาวชนโลก คนละ 11.25 คะแนน ส่วนคู่รองแชมป์ ได้รับคนละ 6.75 คะแนน
       ด้านชายคู่ รอบชิงชนะเลิศ เวียต มินห์ ตวน ดินห์ กับ เหวียน มินห์ พัท คู่นักหวดจากเวียดนาม คู่มือวางอันดับ 4 ของรายการ หวดชนะ มาการ์ คริวอชเชคอฟ กับ อเล็กเซย์ ชิบาเยฟ คู่มือวางอันดับ 2 ของรายการ 2-0 เซต 7-6 ไทเบรก 7-3 และ 6-1 คู่แชมป์ได้คะแนน คนละ 11.25 คะแนน ส่วนคู่รองแชมป์ได้คนละ 6.75 คะแนน
       ขณะที่ประเภทเดี่ยว นักเทนนิสไทยหยุดผลงานไว้เพียงรอบรองชนะเลิศ โดยชายเดี่ยว "พุฒิ" คุณานันท์ พันธราธร มือ 1,473 เยาวชนโลก แพ้ มาการ์ คริวอชเชคอฟ มือวาง 4 และมือ 340 เยาวชนโลก ดีกรีแชมป์ เจ 60 สนามที่แล้ว 0-2 เซต 5-7, 3-6 สำหรับหญิงเดี่ยว "บัว" กมลวรรณ ยอดเพ็ชร มือวาง 1 และมือ 140 เยาวชนโลก แพ้ ไซ่ ยู่-หนิง จากไต้หวัน มือวาง 4 และมือ 539 เยาวชนโลก 0-2 เซต 2-6, 1-6 ส่วน "แอ๊ตต้า" พิมพ์มาดา ทองคำ มือวาง 7 และมือ 661 เยาวชนโลก แพ้ มาลิกา อมีร์กาลิเอวา จากคาซัคสถาน มือวาง 11 และมือ 973 เยาวชนโลก 0-2 เซต 5-7, 3-6 โดย คุณานันท์, กมลวรรณ และ พิมพ์มาดา ได้คะแนนสะสมอันดับเยาวชนโลกคนละ 18 แต้ม</code></pre>
<!-- /wp:code -->

<!-- wp:image {"id":40102,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3715-1024x683.jpeg" alt="" class="wp-image-40102"/></figure>
<!-- /wp:image -->