<!-- wp:paragraph {"align":"center","style":{"typography":{"fontSize":20},"color":{"background":"#a5c8d6"}}} -->
<p class="has-text-align-center has-background" style="background-color:#a5c8d6;font-size:20px"><strong>“จีนนี่” จิณห์นิภา ตราชูวณิช ความสำเร็จที่เริ่มต้นจากความรักใน “เทนนิส”</strong></p>
<!-- /wp:paragraph -->

<!-- wp:paragraph -->
<p>ว่ากันว่าความรักในสิ่งที่ทำ จะตอบแทนด้วยผลลัพธ์ที่ออกมาดี “จีนนี่” จิณห์นิภา ตราชูวณิช นักเทนนิสวัย 15 ปี ที่ติดทีมชาติมาแล้ว 5 ปี คือตัวอย่างของความรัก ความทุ่มเท ทั้งของตัวเองและครอบครัว ที่ประสบความสำเร็จอย่างต่อเนื่อง ในเส้นทางเทนนิสจิณห์นิภา เกิดวันที่ 24 สิงหาคม 2553 เริ่มเล่นเทนนิสมาตั้งแต่เด็ก ด้วยการมีคุณพ่อ จิรัฎฐ์ ตราชูวณิช เป็นโค้ชคนแรก ซึ่งความชอบในกีฬาเทนนิสได้ถ่ายทอดจากพ่อไปสู่ลูก และได้มีการสนับสนุนของครอบครัวมาอย่างต่อเนื่อง จนเรียกได้ว่า จีนนี่ตกหลุมรักกีฬาชนิดนี้ และเอาจริงเอาจัง จนประสบความสำเร็จในการเล่นเทนนิสระดับเยาวชนมาตลอด จากการดูแลของโค้ชหลายๆ คนที่ช่วยพัฒนาศักยภาพของนักเทนนิสเยาวชนทีมชาติไทยคนนี้ ทั้งกิลล์ เลมอร์, วิคเตอร์ การ์ริก้า, ธเนศ คงอุดม, พิมพ์รดา จัตวาพรวนิช และจ่าสิบเอก สหทัศน์ สุภกิจ ประกอบกับพรสวรรค์ของจีนนี่เอง </p>
<!-- /wp:paragraph -->

<!-- wp:paragraph -->
<p>ทำให้จีนนี่ติดทีมชาติมาแล้ว 5 ปีติดต่อกัน รุ่นอายุ 12 ปี ในปี 2564, 2565 รุ่นอายุ 14 ปี ในปี 2566, 2567 และรุ่นอายุ 16 ปี ในปี 2568 โดยเมื่อปี 2565 จีนนี่ได้ดับเบิลแชมป์ในการคัดทีมชาติ ในรายการเทนนิสเยาวชนประเทศไทย ชิงถ้วยพระราชทาน ได้แชมป์ทั้งประเภทหญิงเดี่ยวและหญิงคู่ ส่วนการรับใช้ชาติ เคยร่วมทีมเทนนิสเยาวชนรุ่นอายุไม่เกิน 12 ปี คว้าแชมป์ ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่ประเทศคาซัคสถาน เมื่อปี 2565 มาได้สำหรับไอดอลในการเล่นเทนนิสของ จิณห์นิภา มี “แทมมี่” แทมมารีน ธนสุกาญจน์ ตำนานนักเทนนิสหญิงของไทย เซเรน่า วิลเลียมส์ ยอดนักเทนนิสหญิงอเมริกัน และ โรเจอร์ เฟเดอเรอร์ สุดยอดนักเทนนิสชายจากสวิตเซอร์แลนด์คุณพ่อ จิรัฎฐ์ เล่าว่า ลูกสาวมีความสุขกับการเล่นเทนนิสมากๆ และทุกคนในครอบครัวก็ภูมิใจทุกวันที่เห็นลูกสาวติดทีมชาติ ตั้งแต่วันแรกจนถึงวันนี้ เมื่อรู้ว่าลูกรัก สนุก และไปได้ดีกับเทนนิส ก็พร้อมสนับสนุนอย่างเต็มที่ มองเป้าหมายให้ลูกไปไกลที่สุดเท่าที่จะทำได้ อยากให้ไปไกลถึงระดับท็อป 10 ของโลก ปัจจุบัน จีนนี่ เรียนอยู่ที่โรงเรียนบริติช อินเตอร์เนชั่นแนล จ.ภูเก็ต ระดับเกรด 10 ซึ่งก็ทำได้ดีมากๆ ทั้งการเรียนและเทนนิส แต่ครอบครัวก็ให้มีสมดุลทั้งสองด้านไปในเวลาเดียวกัน ไม่มีการเน้นหนักไปเพียงจุดเดียว เพื่อให้ลูกสาวได้เรียนหนังสืออย่างเต็มที่ และมีความสุขกับเทนนิสไปในเวลาเดียวกันจากความรัก เอาจริงเอาจัง พรสวรรค์และพลังจากคนรอบข้าง อีกไม่นานเราจะได้เห็น “จีนนี่” จิณห์นิภา ตราชูวณิช เป็นกำลังสำคัญของวงการเทนนิสไทยอย่างแน่นอน</p>
<!-- /wp:paragraph -->

<!-- wp:image {"id":52317,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/10/557320295_1237306681765645_4898364446032880189_n-473x1024.jpg" alt="" class="wp-image-52317"/></figure>
<!-- /wp:image -->