<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"บิ๊กสุชัย" เปิดโผนักหวดชุดเอเชี่ยนเกมส์<br>กษิดิศ - ลัลนา นำทัพล่าชัยที่แดนซามูไร</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้ลงนามประกาศรายชื่อนักเทนนิสทีมชาติไทย ชุดเอเชี่ยนเกมส์ ครั้งที่ 20 เป็นที่เรียบร้อยแล้ว ณ ที่ทำการสมาคมฯ เมืองทองธานี จ.นนทบุรี เมื่อวันที่ 2 มิ.ย. 2569</p>
<!-- /wp:paragraph -->

<!-- wp:paragraph -->
<p>นายกเทนนิสไทย เผยว่า สมาคมฯ ได้รับแจ้งจากคณะกรรมการโอลิมปิคแห่งประเทศไทย ในพระบรมราชูปถัมภ์ ให้จัดส่งรายชื่อนักกีฬา (เอ็นทรี ฟอร์ม บาย เนม) ภายในวันที่ 15 มิ.ย. 2569 โดยเป็นนักกีฬาที่จะเข้าร่วมการแข่งขันกีฬาเอเชี่ยนเกมส์ ครั้งที่ 20 ณ ประเทศญี่ปุ่น ระหว่างวันที่ 19 กันยายน - 4 ตุลาคม 2569</p>
<!-- /wp:paragraph -->

<!-- wp:paragraph -->
<p>สำหรับนักเทนนิสทีมชาติไทยชุดเอเชี่ยนเกมส์ ครั้งที่ 20 จำนวน 12 คน ประกอบด้วย นักกีฬาชาย 6 คน "บูม" กษิดิศ สำเร็จ, "แม็กซิ" แม็กซิมัส ภราพล โจนส์, "แมงปอ" ภวิชญ์ สอนหลักทรัพย์, "จูเนียร์" วิชยา ตรงเจริญชัยกุล, "โอเว่น" ธนเพชร ฉันทะ โดยทั้ง 5 คนนี้ พิจารณาจากอันดับประเภทเดี่ยว และ "ณัฐ" ปรัชญา อิสโร พิจารณาจากอันดับประเภทคู่</p>
<!-- /wp:paragraph -->

<!-- wp:paragraph -->
<p>ส่วนนักกีฬาหญิง 6 คน "รวงข้าว" ลัลนา ธาราฤดี, "ไหม" มนัญชญา สว่างเเก้ว, "อีฟ" พัชรินทร์ ชีพชาญเดช, "ออมสิน" อัญชิสา ฉันทะ, "แต้ว" ทรรศพร นาคหล่อ โดยทั้ง 5 คน ได้พิจารณาจากอันดับประเภทเดี่ยว และ "เอิร์ธ" เพียงธาร ผลิพืช พิจารณาจากอันดับประเภทคู่</p>
<!-- /wp:paragraph -->

<!-- wp:paragraph -->
<p>"นักเทนนิสที่ได้รับสิทธิ์เข้าร่วมการแข่งขันกีฬาเอเชี่ยนเกมส์ ครั้งที่ 20 จำนวน 12 คนดังกล่าว มาจากการพิจารณาจากอันดับนักเทนนิสโลก ณ วันที่ 31 พฤษภาคม ที่ผ่านมา โดยทั้งหมดจัดเป็นนักเทนนิสระดับแถวหน้าของประเทศไทย หลังจากนี้จะมีการวางแผนเรื่องการเตรียมความพร้อมต่อไป" นายสุชัย กล่าวทิ้งท้าย</p>
<!-- /wp:paragraph -->

<!-- wp:image {"id":56706,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/06/714207712_1434801495349495_3997154245779885857_n-1024x683.jpg" alt="" class="wp-image-56706"/></figure>
<!-- /wp:image -->