การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย "พีทีที เอเชี่ยน โฟร์ทีน แอนด์ อันเดอร์ 2018” เกรด 4 ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 23 ก.พ. เป็นวันสุดท้าย โดย นายภราดร ศรีชาพันธุ์ อดีตนักเทนนิสมืออันดับ 9 ของโลก ในฐานะกรรมการอำนวยการสมาคมกีฬาเทนนิส ลอนเทนนิสสมาคมแห่งประเทศไทยฯ ให้เกียรติมอบรางวัลแก่นักกีฬา

ประเภทชายเดี่ยว รอบชิงชนะเลิศ หว่อง แชค แลม โคล์แมน (ฮ่องกง) คว้าแชมป์ หลังหวดเอาชนะ เฮเวิร์ด แม็กซ์เวลล์ (ฮ่องกง) 2-0 เซต 6-0, 6-1 ส่วนชิงอันดับ 3 "อันดา" กฤติน แอบเอี่ยม นักหวดเยาวชนชายไทย ชนะ โฮ บอมชาน (เกาหลีใต้) 2-0 เซต 5-3, 5-4(2) ทำให้ กฤติน ได้อับดับ 3 มาครอง

ประเภทหญิงเดี่ยว รอบชิงชนะเลิศ คิม ยูจิน (เกาหลีใต้) เอาชนะ อาเนียลิกา คูเรรา (ศรีลังกา) 2-0 เซต 6-3, 6-4 ส่วนชิงอันดับ 3 จัง เคียว (เกาหลีใต้) ชนะผ่าน "ฟ้าใส" กฤติกา แอบเอี่ยม นักหวดเยาวชนหญิงไทย (กฤติกาขอถอนตัว เนื่องจากต้องเดินทางไปแข่งขันเทนนิสไอทีเอฟ ที่ประเทศกัมพูชา วันที่ 23-28 ก.พ.) ทำให้ กฤติกา จบผลงานที่อันดับ 4 ของรายการนี้

สำหรับการแข่งขันเทนนิสเก็บคะแนนสะสมเอเชีย "พีทีที เอเชี่ยน โฟร์ทีน แอนด์ อันเดอร์ 2018” เกรด 4 ครั้งที่ 2 (รอบเมนดรอว์) มีระหว่างวันที่ 26 ก.พ.– 2 มี.ค.2561 ที่ศูนย์พัฒนากีฬาเทนนิสแห่งชาติ เมืองทองธานี เริ่มเวลา 09.00 น. เป็นต้นไป

<img class="aligncenter size-full wp-image-5618" src="https://www.bucket.cloudaccess9.com/ltatorg/2018/02/B60331A0-62E6-470A-BECE-12BE26135427.jpeg" alt="" width="960" height="594" />

<img class="aligncenter size-full wp-image-5621" src="https://www.bucket.cloudaccess9.com/ltatorg/2018/02/234D856F-908E-4CF5-9B87-1CDD19997806.jpeg" alt="" width="960" height="640" />

<img class="aligncenter size-full wp-image-5624" src="https://www.bucket.cloudaccess9.com/ltatorg/2018/02/782475CD-4A2D-4348-A841-4979CC0D1C0E.jpeg" alt="" width="960" height="640" />

<img class="aligncenter size-full wp-image-5625" src="https://www.bucket.cloudaccess9.com/ltatorg/2018/02/3098B953-B00C-4F67-9386-FFEE9CDEEEBB.jpeg" alt="" width="960" height="640" />