<!-- wp:paragraph {"align":"center","backgroundColor":"vivid-green-cyan"} -->
<p style="text-align:center" class="has-background has-vivid-green-cyan-background-color"><strong>"ศุภาพิชญ์-กษิดิศ-ธนเพชร"เข้าเมนดรอว์อาชีพฮ่องกง</strong></p>
<!-- /wp:paragraph -->

<!-- wp:paragraph -->
<p><br>       การแข่งขันเทนนิสอาชีพ ไอทีเอฟ เวิลด์ เทนนิส ทัวร์ ที่ฮ่องกง มีแข่งขันทั้งชายและหญิง โดยอาชีพหญิงชิงเงินรางวัลรวม 25,000 ดอลลาร์สหรัฐ ขณะที่อาชีพชาย ชิงเงินรางวัลรวม 15,000 ดอลลาร์สหรัฐ เมื่อวันที่ 7 ม.ค.มีแข่งทั้งรอบเมนดรอว์ และ รอบคัดเลือก โดยในรอบคัดเลือก รอบสุดท้ายเพื่อหาผู้ชนะเข้ารอบเมนดรอว์นั้น ปรากฎว่า มีนักหวดไทย 3 คนที่สามารถคว้าชัยชนะผ่านเข้าเมดรอว์ได้สำเร็จ เป็นชายเดี่ยว 2 คน คือ "บูม" กษิดิศ สำเร็จ มือ 1051 ของโลกที่หวดชนะ เกา ชุ่น จากจีน 2-0 เซตด้วยสกอร์ 6-3 และ 7-5 ขณะที่ ธนเพชร ฉันทะ มือ 1546 ของโลก เอาชนะ เอโร่ วาซ่า จากฟินแลนด์ 2-1 เซตด้วยสกอร์ 3-6, 6-4 และซูเปอร์ไทเบรก 10-6 <br>         ด้านหญิงเดี่ยว รอบคัดเลือกรอบสุดท้ายมี "แอนนา" ศุภาพิชญ์ เกือรัมย์ มือ 1139 ของโลก เป็นนักหวดสาวไทยคนเดียวที่สามารถผ่านเข้ารอบเมนดรอว์ได้สำเร็จ หลังเอาชนะ ปาร์ค โซ ยุน มือ 544 ของโลกจากเกาหลีใต้ 2-1 เซตด้วยสกอร์ 6-3, 2-6 และซูเปอร์ไทเบรก 12-10<br>         ส่วนเมนดรอว์ วันแรกมีนักเทนนิสไทยลงแข่งขันประเภทคู่โดย ชายคู่ รอบแรก "จูเนียร์" วิชยา ตรงเจริญชัยกุล จับคู่ หลิน เว่ย ตี้ จากไต้หวัน สามารถช่วยกันเก็บชัยชนะเหนือ อิเซอิ โอกามูระ จากญี่ปุ่น กับ เจสัน เทย์เลอร์ จากออสเตรเลีย 2-0 เซตด้วยสกอร์ 6-3 และ 7-6(5) ผ่านเข้ารอบก่อนรองชนะเลิศทันที <br>          เช่นเดียวกับ "เนต" พลภูมิ โควาพิทักษ์เทศ ที่จับคู่ อดัม เอล มิห์ดาวี จากสหรัฐอเมริกา เอาชนะคู่ไวล์การ์ดเจ้าถิ่น เซบาสเตียน นอทฮาฟต์ กับ โคลแมน หว่อง ชัค ลัม 2-1 เซตด้วยสกอร์ 6-1, 3-6 และ ซูเปอร์ไทเบรก 10-8<br>          ด้านผลแข่งขันของนักเทนนิสไทยคนอื่นๆ มีดังนี้ รอบคัดเลือก รอบสุดท้าย หญิงเดี่ยว อัญชิสา ฉันทะ แพ้ เอเลน่า  มาลิจิน่า (สเปน) 5-7,2-6, ชายเดี่ยว ชญานนท์ แก้วสุทอ แพ้ อิเซอิ โอกามูระ(ญี่ปุ่น) 0-6, 0-6, พล วัฒนกุล แพ้ หลิน เว่ย ตี้(ไต้หวัน) 6-4, 5-7, 8 -10, คงทรัพย์ คงคา แพ้  ลัม ชิง(ฮ่องกง) 4-6, 7-6(6), 7-10,พลภูมิ โควาพิทักเทศ แพ้ เมิ่ง ชิง หยาง(ไต้หวัน) 3-6, 2-6 <br>          ชายคู่ รอบแรก คงทรัพย์ คงคา - นาโอกิ นาคากาว่า(ญี่ปุ่น) แพ้ มิค เลสคูร์(ออสเตรเลีย) - กอนคาโล่ โอลิเวียร่า(โปรตุเกส) 6-4, 1-6,3-10</p>
<!-- /wp:paragraph -->

<!-- wp:paragraph -->
<p>สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24871} -->
<figure class="wp-block-image"><img src="https://www.bucket.cloudaccess9.com/ltatorg/2020/01/BDEEE003-CCC7-4766-AF3C-CC431C89E7E3-768x1024.jpeg" alt="" class="wp-image-24871"/></figure>
<!-- /wp:image -->