<!-- wp:paragraph {"align":"center","style":{"typography":{"fontSize":20},"color":{"background":"#9db3bc"}}} -->
<p class="has-text-align-center has-background" style="background-color:#9db3bc;font-size:20px"><strong>"กมลวรรณ- ลีเดียร์" ผนึกกำลังโค่นคู่มือวาง1ทะลุตัดเชือกศึกใหญ่ "ไอทีเอฟ จูเนียร์ เจ200"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ200 นนทบุรี รายการใหญ่ ITF Juniors World Tennis Tour J200 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ200 (1) จัดโดย สหพันธ์เทนนิสนานาชาติ (ไอทีเอฟ) และ สมาคมกีฬาลอนเทนนิสแห่งประเทศไทยฯ ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 ก.พ. 2568 เป็นการแข่งขันรอบเมนดรอว์วันที่สาม ประเภทหญิงคู่ รอบก่อนรองชนะเลิศ "บัว" กมลวรรณ ยอดเพ็ชร วัย 17 ปี และ ลีเดียร์ พอดโกริชานี่ ลูกครึ่งไทย-รัสเซีย วัย 17 ปี สองนักเทนนิสไทย มืออันดับ 65 และ 197 ของโลกตามลำดับ ซึ่งเป็นคู่มือวางอันดับ 7 ของรายการ พบกับ บรู๊ค แบล็ค จากสหราชอาณาจักร วัย 17 ปี และวิคตอเรีย โพล จากเยอรมนี วัย 17 ปี มืออันดับ 66 และ 67 ของโลกตามลำดับ ซึ่งเป็นคู่มือวาง 1 ของรายการ</p>
<!-- /wp:paragraph -->

<!-- wp:paragraph -->
<p>ตลอดการแข่งขัน กมลวรรณ และ ลีเดียร์ ได้พยายามสู้อย่างเต็มที่ และเล่นได้เข้าขา จนสามารถโค่นคู่มือวางอันดับ 1 ของรายการลงได้สำเร็จ เอาชนะได้ 2 เซตรวด ด้วยสกอร์ 6-3 และ 6-2 สองนักหวดดาวรุ่งของไทย ทะยานสู่รอบรองชนะเลิศ ไปพบกับ เรเน่ อลาเม และ รีอันนา อลาเม จากออสเตรเลีย ที่เอาชนะ คู่มือวางอันดับ 3 ของรายการ ไอชิ ดาส จากนิวซีแลนด์ และ คาน่อน ซาวาชิโระ จากญี่ปุ่น 2-0 เซต 6-2, 6-2 ด้านประเภทชายคู่ รอบสอง (16 คู่) เปน จารุศร อายุ 17 ปี และ คุณานันท์ พันธราธร อายุ 16 ปี สองนักเทนนิสไทย มืออันดับ 182 และ 271 เยาวชนโลกตามลำดับ ผนึกกำลังเอาชนะสองหนุ่มญี่ปุ่น ชิออน อิทสึซากิ อายุ 18 ปี และ ฮยู คาวานิชิ อายุ 16 ปี มืออันดับ 55 และ 147 เยาวชนโลกตามลำดับ ซึ่งเป็นคู่มือวาง 8 ของรายการ 2-1 เซต 6-3, 1-6 และ 10-7 ผ่านเข้ารอบก่อนรองชนะเลิศ ไปพบกับ ดาเนียล โจวานอฟสกี้ จากออสเตรเลีย และ ลีเวน มิทัช จากเยอรนี มืออันดับ 130 และ 133 ของโลกตามลำดับ</p>
<!-- /wp:paragraph -->

<!-- wp:paragraph -->
<p>นอกจากนี้ สองนักเทนนิสเยาวชนชายไทยยังคว้าชัยในรอบสองได้อีกคู่คือ ภพธรรม ศรีวงษ์ และ ปวรปรัชญ์ งั่นบุญศรี มืออันดับ 527 และ 673 เยาวชนโลก หลังจากช่วยกันหวดเอาชนะ คิม มู บีน จากเกาหลีใต้ และ ฮิโรมาสะ โคยามะ จากญี่ปุ่น มืออันดับ 76 และ 87 เยาวชนโลก ซึ่งเป็นคู่มือวางอันดับ 7 ของรายการ โดยคู่ไทย 2-1 เซต 7-5, 4-6 และซูเปอร์ไทเบรก 10-6 ภพธรรม และ ปวรปรัชญ์ ผ่านเข้ารอบก่อนรองชนะเลิศ หรือ 8 คู่สุดท้าย ไปพบกับ ฮวาง ดงฮยอน และ จอง ยอนซู จากเกาหลีใต้ คู่มือวางอันดับ 1 ของรายการต่อไป โดยเป็นมืออันดับ 35 และ 50 เยาวชนโลก ผลปรากฏว่า คู่ไทยแพ้ 0-6 และ 1-6</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบสาม (16 คน) เรนะ โกโตะ (1-ญี่ปุ่น) ชนะ เย่ ซื่อหยู (จีน) 6-3, 6-2 วิกตอเรีย มิโลวาโนวา (9) ชนะ วิคตอเรีย โพล (7-เยอรมนี) 4-6, 6-2 และ 6-4 หวัง หยูหาน (4-จีน) ชนะ ไอชิ ดาส (นิวซีแลนด์) 6-3, 6-4 ยูลิยา เปราเปคิน่า (12) ชนะ บรู๊ค แบล็ค (6-สหราชอาณาจักร) 7-6(5), 6-1 ซุน ซินหราน (11-จีน) ชนะ อารินา วารักสินา 6-2, 6-2 โปลินา เบเรซินา (15) ชนะ คานอน ซาวาชิโระ (3-ญี่ปุ่น) 6-2, 3-6 และ 6-1 เรเน่ อลาเม (10-ออสเตรเลีย) ชนะ มายัน ลารอน (8-อิสราเอล) 6-0, 6-2 เฉิน ยี่หรุ (16-จีน) ชนะ อลาน่า ซูบาซิช (2-ออสเตรเลีย) 7-5, 6-0</p>
<!-- /wp:paragraph -->

<!-- wp:paragraph -->
<p>ชายเดี่ยว รอบสาม (16 คน) ทอม ซิกเกนเบอร์เกอร์ (11-เยอรมนี) ชนะ จอง ยอนซู (6-เกาหลีใต้) 6-3, 6-2 อารอน กาเบต์ (ฝรั่งเศส) ชนะ คิม มูบีน (12-เกาหลีใต้) 7-5, 4-6 และ 6-3 เอกอร์ เพลชิฟต์เซฟ (1) ชนะ ฮิโรมาสะ โคยามะ (14-ญี่ปุ่น) 6-3, 6-2 ซาวา ริบกิน (13) ชนะ ฮวาง ดงฮยอน (2-เกาหลีใต้) 6-4, 3-6 และ 6-4 เฉิน กวน-โชว (4-ไต้หวัน) ชนะ ซอ ฮยอน ซอก (เกาหลีใต้) 6-4, 6-1 เฉิน เย่ (จีน) ชนะ ฮยู คาวานิชิ (ญี่ปุ่น) 6-1, 3-6 และ 7-6(2) อาร์จุน ราธี (อินเดีย) ชนะ เจียง ฟู่หมิน (15-จีน) 6-4, 0-6 และ 6-4 ชิออน อิทสึซากิ (7-ญี่ปุ่น) ชนะ เจค เดมโบ้ (9-ออสเตรเลีย) 6-4, 6-4</p>
<!-- /wp:paragraph -->

<!-- wp:image {"id":48067,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/482028533_1062250055937976_5141874458594596016_n-1024x683.jpg" alt="" class="wp-image-48067"/></figure>
<!-- /wp:image -->