<!-- wp:paragraph {"align":"center","style":{"typography":{"fontSize":20},"color":{"background":"#bfcdd3"}}} -->
<p class="has-text-align-center has-background" style="background-color:#bfcdd3;font-size:20px"><strong>"ศิวณัฎฐ์-จิรัฏฐ์-เครดิต" ทะลุเมนดรอว์ศึกไอทีเอฟที่ ม.เกษตรศาสตร์ กำแพงแสน การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 </strong></p>
<!-- /wp:paragraph -->

<!-- wp:paragraph -->
<p>สัปดาห์ที่ 2 ที่สนามเทนนิส ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 21 ก.ค. 2568 เป็นรอบคัดเลือก รอบสุดท้าย ผู้ชนะได้สิทธิ์เข้ารอบเมนดรอว์ ซึ่งแข่งขันระหว่างวันที่ 22-27 ก.ค. 2568 เทนนิสชาย รายการ ITF Men's World Tennis Tour (5) ชิงเงินรางวัลรวม 15,000 ดอลลาร์สหรัฐ หรือประมาณ 512,550 บาท ในประเภทชายเดี่ยว รอบคัดเลือก รอบสุดท้าย 3 นักเทนนิสไทยคว้าชัยได้สำเร็จ ศิวณัฎฐ์ อุ้ยตยะกุล นักเทนนิสไทย พลิกจากที่ตกเป็นรอง หลังแพ้ในเซตแรก กลับมาเป็นฝ่ายเฉือนชนะ ไมเคิล จู มือวาง 3 ของการคัดเลือกจากสหรัฐฯ 2-1 เซต 3-6, 6-3 และซูเปอร์ไทเบรก 10-8 ศิวณัฎฐ์ ฉลุยสู่รอบเมนดรอว์ทันที ซึ่งรอบแรกจะพบกับ คุณานันท์ พันธราธร รุ่นน้องดาวรุ่ง ซึ่งได้ไวลด์การ์ดหรือสิทธิพิเศษเข้าร่วมการแข่งขัน ด้าน จิรัฏฐ์ นวสิริสมบูรณ์ นักเทนนิสไทย มือวาง 8 ใช้ชั้นเชิงหวดเอาชนะ โอเฟค ชิมานอฟ มือวาง 10 จากอิสราเอล 2-0 เซต 6-4, 6-2 ผ่านเข้ารอบเมนดรอว์ต่อไป โดยในรอบแรก จิรัฏฐ์ จะพบกับ ยูริ ดซาวาเกียน มือวางอันดับ 2 จากยูเครน ขณะที่ เครดิต ไชยรินทร์ มือวาง 9 รอบคัดเลือก ก็ผ่านเข้ารอบเมนดรอว์ ประเภทชายเดี่ยว ด้วยการเอาชนะ จัสติน บาร์กี้ มือวาง 5 จากอินโดนีเซีย 2-1 เซต 6-4, 6-7(4-7) และซูเปอร์ไทเบรก 10-8 โดยเมนดรอว์ รอบแรก เครดิต จะพบกับ เรียวทาโร่ ทากุจิ จากญี่ปุ่น</p>
<!-- /wp:paragraph -->

<!-- wp:paragraph -->
<p>ส่วนผลคู่อื่น ๆ ชายเดี่ยว รอบคัดเลือก รอบสุดท้าย โจชัว ชาร์ลตัน (1-ออสเตรเลีย) ชนะ ธีราจ โคดันชา ศรีนิวาสัน (15-อินเดีย) 6-1, 6-2 ชุง ยุน ซอง (2-เกาหลีใต้) ชนะ นิกิต้า เอียนิน (14) 6-2, 6-2 ยูตะ โทมิดะ (13-ญี่ปุ่น) ชนะ วิษณุ วาร์ธาน (4-อินเดีย) 6-4, 6-0 พัก ยง จุน (11-เกาหลีใต้) ชนะ มานิช สุเรชกุมาร (6-อินเดีย) 4-6, 6-4 และซูเปอร์ไทเบรก 10-4 อาลี ฮาบิบ (7-สหราชอาณาจักร) ชนะ วาดิม โคโนฟชุก (12-ยูเครน) 3-6, 6-2 และซูเปอร์ไทเบรก 10-1 ทางด้านเทนนิสหญิง รายการ ITF Women's World Tennis Tour (4) ชิงเงินรางวัลรวม 15,000 ดอลลาร์สหรัฐ หรือประมาณ 512,550 บาท ในประเภทหญิงเดี่ยว รอบคัดเลือก รอบสุดท้าย ลัลดา กำหอม แพ้ จาง กาอึล (5-เกาหลีใต้) 6-1, 1-6 และซูเปอร์ไทเบรก 8-10 ญาตาวี ฉิมฉ่ำ แพ้ ลาคิซา ข่าน (6-ออสเตรเลีย) 1-6, 2-6 ยูโนะ คิตะฮาระ (1-ญี่ปุ่น) ชนะ เบียนกา คอมปูเอสโต (13-ออสเตรเลีย) 6-1, 6-1 สเตฟานี เวบบ์ (2-ออสเตรเลีย) ชนะ เซระ นิชิโมโตะ (11-ญี่ปุ่น) 6-4, 7-5 คาโย นิชิมูระ (3-ญี่ปุ่น) ชนะ คิม นาริ (เกาหลีใต้) 2-6, 6-2 และซูเปอร์ไทเบรก 11-9 ชิโฮมิ หลี่ ซวน ลีออง (16-มาเลเซีย) ชนะ นัตสึโฮะ อาราคาวะ (4-ญี่ปุ่น) 6-0, 6-2 ซาราห์ โรคูเซค (7-ออสเตรเลีย) ชนะ จาง จีโอ (เกาหลีใต้) 6-1, 6-1 อนึ่ง การแข่งขันทั้ง 2 รายการจัดโดย สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และมหาวิทยาลัยเกษตรศาสตร์ วิทยาเขตกำแพงแสน</p>
<!-- /wp:paragraph -->

<!-- wp:image {"id":50886,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518940927_1175535037942810_4394559181942828387_n-1024x683.jpg" alt="" class="wp-image-50886"/></figure>
<!-- /wp:image -->