<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>สาวไทยผงาดคว้าแชมป์หญิงคู่หวดไอทีเอฟ<br>ตามคาด กษิดิศ - พัชรินทร์ ลิ่วชิงที่นครปฐม</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และ มหาวิทยาลัยเกษตรศาสตร์ วิทยาเขตกำแพงแสน จ.นครปฐม จัดการแข่งขันเทนนิสอาชีพ ไอทีเอฟ เวิลด์ เทนนิส ทัวร์ ชายและหญิง สัปดาห์แรก เทนนิสชาย เอ็ม 25 รายการ ไอทีเอฟ เมนส์ เวิลด์ เทนนิส ทัวร์ (1) ชิงเงินรางวัลรวม 30,000 ดอลลาร์สหรัฐ หรือประมาณ 975,600 บาท กับ เทนนิสหญิง ดับเบิลยู 15 รายการ ไอทีเอฟ วีเมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 487,800 บาท ณ สนามเทนนิส ภายใน ม.เกษตรศาสตร์ วิทยาเขตกำแพงแสน และเมื่อวันที่ 2 พ.ค. 2569 เข้าโค้งสุดท้ายของการแข่งขัน</p>
<!-- /wp:paragraph -->

<!-- wp:paragraph -->
<p>ในประเภทเดี่ยว มีนักเทนนิสไทยผ่านเข้ามาถึงรอบรองชนะเลิศ ได้ทั้งชายและหญิง โดยชายเดี่ยว "บูม" กษิดิศ สำเร็จ มือ 1 ของไทย มือ 416 ของโลก เอาชนะได้ตามคาด ในฐานะมือวาง 1 ของรายการ ตัดเชือกชนะ มิตสึกิ เหว่ย คัง ลีออง จากมาเลเซีย มือ 640 ของโลก ได้ 2 เซตรวด 6-3 และ 7-6 ไทเบรก 7-4 ในเวลาเกือบ 2 ชั่วโมง</p>
<!-- /wp:paragraph -->

<!-- wp:paragraph -->
<p>กษิดิศ จะชิงชนะเลิศกับ ชุง ฮยอน จากเกาหลีใต้ มือ 644 ของโลก ที่ตัดเชือกชนะ มาซามิจิ อิมามูระ มือวาง 3 และมือ 455 ของโลก จากญี่ปุ่น ได้แบบขาดลอย 6-1, 6-0</p>
<!-- /wp:paragraph -->

<!-- wp:paragraph -->
<p>ด้าน "อีฟ" พัชรินทร์ ชีพชาญเดช มือ 452 ของโลก และมือวาง 1 ของรายการ เจอคู่แข่งขันที่เอาชนะได้ไม่ง่ายอย่าง อิม ฮีแร จากเกาหลีใต้ มือ 1273 ของโลก ในประเภทหญิงเดี่ยว รอบรองชนะเลิศ จึงทำให้เกมเป็นไปอย่างสูสี ก่อนที่ พัชรินทร์ จะใช้ประสบการณ์คว้าชัยชนะได้แบบฉิวเฉียด ส่งผลให้สาวไทยชนะ 2-0 เซต ด้วยสกอร์ 7-5 และ 7-6 ไทเบรก 8-6 ในเวลาแข่งขันกว่า 2 ชั่วโมง</p>
<!-- /wp:paragraph -->

<!-- wp:paragraph -->
<p>พัชรินทร์ จะชิงชนะเลิศกับ อี คยอง ซอ จากเกาหลีใต้ มือ 583 ของโลก ที่ตัดเชือกชนะ หลิว ยู่ฮั่น จากจีน มือ 1010 ของโลก 2-0 เซต 6-0, 6-1 โดยเป็นการลุ้นคว้าแชมป์อาชีพ รายการที่ 13 ของพัชรินทร์</p>
<!-- /wp:paragraph -->

<!-- wp:paragraph -->
<p>จากนั้นเป็นรอบชิงชนะเลิศของประเภทคู่ โดย นายอุกฤษฏ์ มนูจันทรัถ ผู้อำนวยการสำนักงานวิทยาเขตกำแพงแสน ให้เกียรติเป็นประธานในพิธีมอบรางวัล และแสดงความยินดีกับนักกีฬา</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ พัชรินทร์ ที่เข้าชิงฯ หญิงเดี่ยวไปแล้ว ควงแขน "บัว" กมลวรรณ ยอดเพ็ชร ในฐานะคู่มือวาง 4 โชว์ฟอร์มการเล่นที่เข้าขา ช่วยกันหวดเอาชนะ ยูกะ โฮโซกิ จากญี่ปุ่น และ เอลีส เซอะ จากนิวซีแลนด์ ซึ่งเป็นคู่มือวาง 1 ได้ 2 เซตรวด 6-3 และ 6-2</p>
<!-- /wp:paragraph -->

<!-- wp:paragraph -->
<p>พัชรินทร์ กับ กมลวรรณ ได้ครองแชมป์หญิงคู่ร่วมกัน พร้อมรับเงินรางวัลไปแบ่งกัน 955 ดอลลาร์สหรัฐ หรือประมาณ 31,056 บาท และคะแนนสะสมอันดับโลก คนละ 15 คะแนน ส่วนคู่มือวาง 1 ได้รองแชมป์ รับร่วมกัน 515 ดอลลาร์สหรัฐ หรือประมาณ 16,748 บาท และคนละ 10 คะแนน</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ ชินจิ ฮาซาวะ และ ยามาโตะ สุเอโอกะ จากญี่ปุ่น ซึ่งเป็นคู่มือวาง 4 ผนึกกำลังเอาชนะ เอส ดี ปราจวาล เอฟ และ นิติน กุมาร ซินฮา จากอินเดีย คู่มือวาง 1 ด้วยสกอร์ 6-2 ทั้งสองเซต ส่งผลให้คู่หนุ่มญี่ปุ่นได้แชมป์ รับรางวัลร่วมกัน 1,782 ดอลลาร์สหรัฐ หรือประมาณ 57,950 บาท และคนละ 25 คะแนน ส่วนคู่อินเดียได้รองแชมป์ รับร่วมกัน 1,023 ดอลลาร์สหรัฐ หรือประมาณ 33,267 บาท คนละ 14 คะแนน</p>
<!-- /wp:paragraph -->

<!-- wp:image {"id":56193,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/688009384_1407856771377301_5005002716505039517_n-1024x731.jpg" alt="" class="wp-image-56193"/></figure>
<!-- /wp:image -->