<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0063a3"}}} -->
<p class="has-text-align-center has-vce-bg-color has-text-color has-background" style="background-color:#0063a3;font-size:22px"><strong>ทีมหวดยู-12 ยังไร้พ่ายศึกคัดยช.เอเชียที่บรูไน</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ประเภททีม รุ่นอายุไม่เกิน 12 ปี (ยู-12) รายการ "2023 ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-รีเจียแนล ควอลิฟายอิ้ง อีเวนท์ ฟอร์ เซาท์ อีสต์ เอเชีย" รอบคัดเลือกโซนเอเชียตะวันออกเฉียงใต้หรืออาเซียน ของศึกชิงชนะเลิศแห่งเอเชีย ที่ประเทศบรูไน เมื่อวันที่ 14 มิถุนายน 2566 ทีมนักเทนนิสไทยมีโปรแกรมลงแข่งทั้งชายและหญิง 
   ทีมชายไทย ลงแข่งเป็นนัดที่สาม หลัง 2 นัดแรกชนะรวด โดยชนะ บรูไน 3-0 คู่ และ ชนะ เมียนมา 2-1 คู่
   สำหรับนัดนี้ต้องเจอกับ สิงคโปร์ ผลปรากฎว่า ทีมนักหวดไทยงัดฟอร์มที่เฉียบขาดกว่าเอาชนะได้สำเร็จ 3-0 คู่
   เดี่ยวมือสอง "นะโม" ศิวกร ฉวยกระโทก ที่แม้จะต้องออกแรงหวด 1 ชั่วโมง 59 นาทีและต้องสู้กับ นิโคลาส แพ็ค ถึง 3 เซตแต่ก็เฉือนชนะมาได้อย่างเยี่ยมยอด ด้วยสกอร์ 6-1, 5-7 และ 6-1 ขณะที่เดี่ยวมือหนึ่ง "นโม" ธรรมะ โคศิริ ไม่พลาดที่จะเอาชนะ แมทธิว เทย์ 2 เซตรวด ด้วยสกอร์ 6-1 และ 6-0 จากนั้นในประเภทคู่ ไทยส่ง ธรรมะ ลงคู่กับ "ไบรตั้น" ปาณะวัฒศ์ เซี่ยงเห็น ซึ่งทั้งคู่ยังช่วยกันทำผลงานที่เยี่ยมยอด ด้วยการเอาชนะ ลีออน โฮ กับ นิโคลาส แพ็ค 2 เซตรวด ด้วยสกอร์ 6-2 และ 6-4 
   ด้านทีมหญิง ไทย ทีมวาง 1 ของรายการลงแข่งในฐานะแชมป์เก่าเป็นนัดที่สอง พบกับ เมียนมา ปรากฎว่า ทีมไทย ชนะได้อย่างเด็ดขาด 3-0 คู่ 
   เริ่มที่เดี่ยวมือสอง  "พลอย" พลอยเพชร ด้วงเขียว ชนะ เย เย วี 6-3, 6-1, เดี่ยวมือหนึ่ง "ไอซ์" ปวีณอร นวลศรี ชนะ ยอน เช จาร์ 6-0, 6-2 และ ประเภทคู่ ปวีณอร จับคู่กับ  พลอยเพชร เอาชนะ เย เย วี กับ ยอน เช จาร์ 6-2 และ 6-3
   สำหรับการแข่งขันวันที่ 15 มิถุนายน ทีมไทยยังคงมีโปรแกรมลงแข่งทั้งทีมชายและทีมหญิง โดยทีมชาย พบกับ มาเลเซีย ขณะที่ทีมหญิง พบกับ อินโดนีเซีย 
   ทีมเยาวชนไทยรุ่นอายุไม่เกิน 12 ปี มีรายชื่อ ดังนี้ นักกีฬาทีมชาย "นโม" ธรรมะ โคศิริ, "นะโม" ศิวกร ฉวยกระโทก และ "ไบรตั้น" ปาณะวัฒศ์ เซี่ยงเห็น โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน
   นักกีฬาทีมหญิง "ไอซ์" ปวีณอร นวลศรี, "บีบี" ปัฐน์ธินันต์ เผือกคำ และ "พลอย" พลอยเพชร ด้วงเขียว โดยมี "โค้ชแจ็ค" นายรุ่งฤทธิ์​ ตาก้อง​ เป็นผู้ฝึกสอน ร่วมด้วยการทำหน้าที่ของ นายบุญมี โพธิ์ไพจิตร เจ้าหน้าที่นวด</code></pre>
<!-- /wp:code -->

<!-- wp:image {"id":37673,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/84BEF0CA-EA1C-46A9-AD8A-11098ACFF453-1024x768.jpeg" alt="" class="wp-image-37673"/></figure>
<!-- /wp:image -->