<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><strong> "เอทีพี-ดับเบิลยูทีเอ" ยกเลิกการแข่งขันที่จีน 11 รายการ </strong></p>
<!-- /wp:paragraph -->

<!-- wp:paragraph -->
<p>"เอทีพี-ดับเบิลยูทีเอ" ยกเลิกการแข่งขันที่จีน 11 รายการสมาคมเทนนิสอาชีพชายและหญิง "เอทีพี" และ "ดับเบิลยูทีเอ" ออกแถลงการณ์ร่วม เมื่อวันที่ 24 กรกฎาคม ว่า การแข่งขันเทนนิสระดับนานาชาติทั้งชายและหญิงซึ่งกำหนดจัดแข่งขันที่ประเทศจีนทุกรายการที่เหลือในปีนี้ รวม 11 รายการ จะถูกยกเลิกทั้งหมด สืบเนื่องจากสถานการณ์การแพร่ระบาดของไวรัสโคโรน่า "โควิด-19" เนื่องจากทางการจีนเพิ่งประกาศจะไม่จัดการแข่งขันกีฬาระดับนานาชาติส่วนใหญ่ไปจนถึงสิ้นปี 2020 เพื่อควบคุมการแพร่ระบาดสตีฟ ไซม่อน ประธานดับเบิลยูทีเอ กล่าวว่า รู้สึกผิดหวังอย่างยิ่งที่รายการระดับเวิลด์คลาสในจีนถูกยกเลิกในปีนี้ แต่ก็เคารพในการตัดสินใจของทางการจีน และเฝ้ารอที่จะได้กลับไปจัดการแข่งขันอีกครั้งในฤดูกาลหน้าสำหรับการแข่งขันดับเบิลยูทีเอที่ถูกยกเลิกรวมทั้งสิ้น 7 รายการ ในจำนวนนี้คือ ศึก "อู่ฮั่น โอเพ่น" ในเดือนตุลาคม ซึ่งตอนแรกตั้งใจจะใช้เป็นรายการสร้างความเชื่อมั่นหลังอู่ฮั่นเป็นจุดเริ่มต้นของการแพร่ระบาดของเชื้อไวรัส นอกจากนี้ยังมีศึกใหญ่ส่งท้ายปี "ดับเบิลยูทีเอ ไฟนอลส์" ที่เมืองเสิ่นเจิ้น ในเดือนพฤศจิกายนอีกด้วยด้านเอทีพียกเลิกการแข่งขัน 4 รายการ ซึ่งในจำนวนนี้คือศึกใหญ่ "เซี่ยงไฮ้ มาสเตอร์ส" กลางเดือนตุลาคม รวมทั้งรายการ "ไชน่า โอเพ่น" ที่มีทั้งประเภทชายและหญิง จัดที่กรุงปักกิ่ง ก่อนหน้านั้น 1 สัปดาห์อันเดรีย กวาเดนซี่ ประธานเอทีพี กล่าวว่า เอทีพีประสานงานกับหน่วยงานท้องถิ่นเรื่องแนวทางการจัดการแข่งขันมาตลอดหลังเกิดโรคระบาด เอทีพีเคารพในการตัดสินใจของรัฐบาลจนที่ต้องคำนึงถึงสวัสดิภาพและความปลอดภัยของประเทศเป็นสำคัญทั้งนี้ วงการเทนนิสโลกหยุดชะงักมาตั้งแต่กลางเดือนมีนาคมเพราะการแพร่ระบาดของโควิด-19 และมีแผนจะกลับมาแข่งขันอีกครั้งในเดือนสิงหาคมนี้ </p>
<!-- /wp:paragraph -->

<!-- wp:paragraph -->
<p>

         สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25616} -->
<figure class="wp-block-image"><img src="https://www.bucket.cloudaccess9.com/ltatorg/2020/07/110171925_3330863966936548_2994660484553783511_n.jpg" alt="" class="wp-image-25616"/></figure>
<!-- /wp:image -->