<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#2600a3"}}} -->
<p class="has-text-align-center has-vce-bg-color has-text-color has-background" style="background-color:#2600a3;font-size:22px"><strong>"ปวรปรัชญ์"ฉลุยเดี่ยว-คู่ศึกเจ30 ที่บังคลาเทศ</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส "เจ 30 ราชชาฮี" เมืองราชชาฮี บังคลาเทศ เมื่อวันที่ 14 พ.ย.66 "สมาร์ท" ปวรปรัชญ์ งั่นบุญศรี เยาวชนวัย 15 ปี มือ 2093 เยาวชนโลก สามารถผ่านเข้ารอบก่อนรองชนะเลิศได้ทั้งเดี่ยวและคู่
   ประเภทเดี่ยว ปวรปรัชญ์ มือวาง 5 ของรายการ สามารถเฉือนชนะ คิม ดง ยุน คู่แข่งวัย 14 ปี จากเกาหลีใต้ 2-1 เซต ด้วยสกอร์ 3-6, 6-2 และ 6-3
   ส่วนประเภทคู่ รอบแรก ปวรปรัชญ์ จับคู่กับ ไนซิก เรดดี้ กานากาม่า จากอินเดีย ซึ่งเป็นคู่มือวาง 3 ของรายการ เอาชนะ มิก้า เชท กับ วิชวาจีท ซานาซ จากอินเดีย 6-3, 6-4 
   ด้าน "เติ้ล" ภูดิถ ปภัสร์สิริกุล ดาวรุ่งวัย 15 ปี สามารถผ่านเข้ารอบก่อนรองชนะเลิศ ประเภทชายเดี่ยว ลงสนามดวลแร็กเกตรอบสอง ชนะ ซารีฟ อับราร์ นักหวดบังคลาเทศ วัย 16 ปี 4-1ret. (คู่แข่งถอนตัว)
   ส่วน"ไป๋อิง" อริยพล หลีกุล เยาวชนไทยวัย 14 ปีที่มาจากรอบคัดเลือก ต้านมือวาง 6 ของรายการ อ็อม ฮยอน ดง นักหวดเกาหลีใต้ วัย 16 ปี มือ 1731 เยาวชนโลก 2-6 และ 2-6 ทำให้ตกรอบสองไปอย่างน่าเสียดาย   
   ขณะที่ประเภทคู่ รอบแรก ภูดิศ กับ อริยพล ปราชัยให้กับ คู่นักหวดเกาหลีใต้ ลี จีซุง กับ อัน จุน ฮยอก ไปอย่างหวุดหวิด 1-2 เซต ด้วยสกอร์ 7-6(3), 2-6 และ ซูเปอร์ไทเบรก 3-10</code></pre>
<!-- /wp:code -->

<!-- wp:image {"id":40324,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3757.jpeg" alt="" class="wp-image-40324"/></figure>
<!-- /wp:image -->