<!-- wp:paragraph {"align":"center","style":{"typography":{"fontSize":20},"color":{"background":"#e7e5be"}}} -->
<p class="has-text-align-center has-background" style="background-color:#e7e5be;font-size:20px"><strong>"เล็กลามัตย์-ศุภกร" กอดคอคว้าแชมป์บีชเทนนิสเยาวชนปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาดเยาวชนชิงชนะเลิศแห่งประเทศไทย ประจำปี 2567 ที่เกรต้า สปอร์ต คลับ พัทยา จ.ชลบุรี เมื่อวันที่ 22 ก.ย.เป็นวันสุดท้าย โดยโดยได้รับเกียรติจาก นางสำเรียง เหมาะมาศ ประธานที่ปรึกษาเกรต้า รีสอร์ท แอนด์ สปอร์ต คลับ เป็นผู้มอบรางวัลแก่นักกีฬา สำหรับการชิงชัยในรุ่นอายุไม่เกิน 18 ปี ประเภทชายคู่ เล็กลามัตย์ แฮริสัน นักตบดีกรีแชมป์ชายคู่บีชเทนนิสประเทศไทยมาหมาดๆ จับคู่กับ ศุภกร เทียมสกุล จากชลบุรี ที่ลงแข่งรอบพบกันหมด 2 แมทช์เก็บชัยรวด นำเป็นที่ 1 และในวันสุดท้ายนี้มีโปรแกรมลงแข่งอีก 2 แมทช์ ผลปรากฎว่า ชนะรวดอีก โดยเป็นการชนะ บูรพา ศรีโกไสย กับ อิทธิพล ยิ่งยศอนันต์ จากชลบุรี 6-0 และ 6-2 ก่อนจะมาปิดท้ายด้วยการชนะคู่ ซาเละฟรีรัส อัลมุฟาฎี จอมตบดีกรีทีมชาติ เจ้าของแชมป์รุ่นอายุไม่เกิน 16 ปี กับ ปณชัย ชรัสเสถียร เพื่อนร่วมจังหวัดชลบุรี ไป 2 เซตรวด 6-2 และ 6-3</p>
<!-- /wp:paragraph -->

<!-- wp:paragraph -->
<p>เล็กลามัตย์ กับ ศุภกร ทำผลงานลงแข่ง 4 แมทช์ชนะรวดแบบไม่เสียเซตให้ใคร ส่งผลให้คว้าแชมป์มาครองร่วมกันทันที ขณะที่รองแชมป์เป็น ปณชัย กับ ซาเละฟรีรัส ที่ลงแข่ง 4 แมทช์ ชนะ 3 แพ้ 1 ด้าน รุ่นอายุไม่เกิน 18 ปี หญิงคู่ ซึ่งได้แชมป์ไปก่อนหน้านี้แล้ว คือ ภัทราพร ทองพิทักษ์ จากปทุมธานี กับ อรปรีย์ญา อินทร์เพ็ง จากพะเยา หลังช่วยกันเก็บชัยชนะ 2 แมทช์รวด โดยชนะ วรัญญา หงษ์คำ กับ อริสรา คำเหลือ จากชลบุรี 6-1, 6-3 และชนะ ฐิติกัลยา วิสุมา กับ กัญญาพัชร แก้วไซเกิด จากชลบุรี 6-1 และ 6-0 </p>
<!-- /wp:paragraph -->

<!-- wp:paragraph -->
<p>ส่วนรองแชมป์เป็นของ ฐิติกัลยา กับ กัญญาพัชร ที่สามารถเอาชนะ วรัญญา กับ อริสรา 2-0 เซต ด้วยสกอร์ 6-3 และ 6-1</p>
<!-- /wp:paragraph -->

<!-- wp:image {"id":45768,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460858031_945854140910902_4027084018489321326_n-1024x758.jpg" alt="" class="wp-image-45768"/></figure>
<!-- /wp:image -->