<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>"พัชรินทร์"ล้มมือวางลิ่วรอบสองเทนนิสแคล-คอมพ์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/25%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARAkmPOQdPjVuqJbM_lSgv8q2hw_zJUfEps-Ebss_7FjwhZpEXJroJMNJr9gtMyykQZP97gJqbr-aZUo4ZQW6G2A428ZeRHFA8xf8KSGhGoIccSACwVQpow6zQdZtLhddQC1M4YPpGODy8_XFKFGQMVkMS7myxhMxQ1-1lgG55x9L_aZcduyUsF-8_KGsD5mZhIHQdwwg7Z8-76Gw3_ZR3kA5NDgAG1jClv44MZhHrqfH-gv1Rv9So4ZK8TwPlzeX3E-_alMhOokv9IbglrUiFPeVeZiNBlpaNU0pXdw8T5aGNQ0-_9Xdbj__r4BeUFzrcJ6CyOcCPESuquetq5vSmZuu9g4&amp;__tn__=%2ANK-R">#25เค</a>&nbsp;ดับเบิลยู2" (สัปดาห์ที่สอง) ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 13 พ.ย.2562 เมนดรอว์ หญิงเดี่ยว รอบแรก “อีฟ” พัชรินทร์ ชีพชาญเดช นักเทนนิสทีมชาติชุดซีเกมส์ ครั้งที่ 30 วัย 24 ปี มือ 994 ของโลก ลงดวลแร็กเกตกับมือวาง 3 ของรายการ อเล็กซานดริน่า เนย์เดโนว่า มือ 225 ของโลกจากบัลแกเรีย วัย 27 ปี<br>เซตแรกทั้งคู่ต่างยิงสโตรกท้ายคอร์ตโต้ใส่กันอย่างสนุก 6 เกมแรก เสมอ 3-3 จากนั้น พัชรินทร์ ก็เริ่มใช้การวางบอลโยกคุมเกมคู่ต่อสู้ได้ดี จนสามารถเบรกเกมเสิร์ฟของมือวาง 3 ได้ในเกม 8 ก่อนชนะ 6-3 เซตสอง พัชรินทร์ ยังคงกดดันคู่ต่อสู้ด้วยลูกยิงที่หนัก และวางบอลได้แม่นยำ จนคู่ต่อสู้มาพลาดถูกเบรกในเกม 5 พัชรินทร์ ยังคุมเกมได้ดีบีบจน เนย์เดโนว่า พลาดเสิร์ฟดับเบิลฟอลท์ไปถึง 2 ครั้ง ในเกม 7 พัชรินทร์ นำห่าง 5-2 แม้จะมาถูกเบรกเสิร์ฟในเกม 8 แต่สาวไทยก็ยังแรงไม่ตกยื้อยิงสโตรกที่ดุดันอัดจนมือวาง 3 ต้านไม่ไหวถูกเบรกไปในเกมต่อมา ทำให้ พัชรินทร์ คว้าชัยชนะทันที 2-0 เซตด้วยสกอร์ 6-3 และ 6-3 ใช้เวลาไปทั้งสิ้น 1 ชั่วโมง 32 นาที<br>พัชรินทร์ ผ่านเข้ารอบสอง (16คน) ไปพบกับ ซากุระ ฮอนโดะ นักเทนนิสญี่ปุ่น มือ 618 ของโลก ที่ผ่านเข้ารอบได้หลังเอาชนะ ดลรวี ตุ้มทอง ดาวรุ่งวัย 18 ปีของไทยในรอบแรก 6-1, 6-1<br>ขณะที่ "จูน" ณัฐนิดา หลวงแนม นักหวดมือเก๋าวัย 32 ปีของไทย มือ 340 ของโลก โชว์ฟอร์มได้ดีสามารถเอาชนะ โมโมโกะ โคโบริ มือ 324 ของโลก ชาวญี่ปุ่น 2-0 เซต 6-2, 6-3 ผ่านเข้ารอบสองไปพบกับ เอวา เกร์เรโร่ อัลบาเรซ มือวาง 7 ของรายการจากสเปน มือ 234 ของโลกต่อไป<br>ด้านผลแข่งขันนักเทนนิสไทยคู่อื่นๆ มีดังนี้ หญิงเดี่ยว รอบแรก วรรษชล สวัสดี แพ้ แม็กกี้ อึ้ง หม่าน หยิง (ฮ่องกง) 7-5, 3-6, 5-7, ไหม ณภัทร นิรันดร แพ้ โมยูกะ อุชิจิมะ(ญี่ปุ่น) 0-6, 1-6<br>ประเภทคู่ รอบแรก กมลวรรณ บัวแย้ม-ศุภาพิชญ์ เกือรัมย์ ชนะ รดา มานะทวีวัฒน์-ดลรวี ตุ้มทอง 7-6(6), 4-6, 16-14(ซูเปอร์ไทเบรก), ณัฐนิดา หลวงแนม-อาบิเกล เตเร-อาปิซ่าห์ (ปาปัวนิวกินี) แพ้ อึ้ง หวน หยู(ฮ่องกง)-เจิ้ง ไซ ไซ(จีน) 4-6, 6-3, 8-10(ซูเปอร์ไทเบรก)</p>
<!-- /wp:paragraph -->

<!-- wp:paragraph -->
<p>         สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24399} -->
<figure class="wp-block-image"><img src="https://www.bucket.cloudaccess9.com/ltatorg/2019/11/73475311_2700727539950197_7903913085151215616_o-1024x683.jpg" alt="" class="wp-image-24399"/></figure>
<!-- /wp:image -->