<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a39b00"}}} -->
<p class="has-text-align-center has-vce-bg-color has-text-color has-background" style="background-color:#a39b00;font-size:22px"><strong>"กมลวรรณ" ได้รองแชมป์หญิงคู่<br>ITF Juniors World Tennis Tour J200</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนเยาวชนโลก รายการ  ITF Juniors World Tennis Tour J200 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 มี.ค. 2567 เป็นรอบชิงชนะเลิศในประเภทคู่ โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีมอบรางวัล
  ประเภทหญิงคู่ รอบชิงชนะเลิศ "บัว" กมลวรรณ ยอดเพ็ชร นักหวดดาวรุ่งไทย และ ชู หยาน ทัน จากสิงคโปร์ มืออันดับ 103 และ 170 เยาวชนโลกตามลำดับ ชิงแชมป์กับ หวาง ยูฮาน และ ซี หนี่ สองนักหวดชาวจีน มืออันดับ 301 และ 358 เยาวชนโลกตามลำดับ ผลปรากฏว่า ดวลแร็กเกตกันได้อย่างสนุก และเป็นคู่ของ กมลวรรณ ที่แพ้ไปอย่างน่าเสียดาย 2-1 เซต 2-6, 6-4 และซูเปอร์ไทเบรก 5-10 จึงได้ครองรองแชมป์ ได้รับคะแนนสะสมอันดับเยาวชนโลกเป็นรางวัลปลอบใจ คนละ 26.25 แต้ม ส่วนคู่ หวาง ยูฮาน และ ซี หนี่ ได้แชมป์ไปครองร่วมกัน และยังได้รับคะแนน คนละ 37.5 แต้ม
  ด้านชายคู่ นิโคลา ยอซิช จากสวิตเซอร์แลนด์ และ ดูเจ มาร์โควินา จากโครเอเชีย คู่มือวาง 6 ของรายการ ได้แชมป์ไปครอง หลังหวดชนะ เจียง ฟู่หมิน และ จาง บ็อกซง คู่มือวาง 8 จากจีน ในรอบชิงชนะเลิศ 2-0 เซต 7-5, 7-6 ไทเบรก 7-4 ได้แชมป์ชายคู่ พร้อมรับคะแนน คนละ 37.5 แต้ม ส่วนคู่รองแชมป์ ได้รับคนละ 26.25 แต้ม
  ขณะที่ประเภทชายเดี่ยว รอบรองชนะเลิศ "พัตเตอร์" ธนภัทร บุศราวงศ์ นักหวดดาวรุ่งไทย มืออันดับ 113 เยาวชนโลก และมือวางอันดับ 12 ของรายการ ลงสนามตัดเชือกกับ เบนจามิน กูซิค แวน นักหวดจากสหราชอาณาจักร มืออันดับ 50 เยาวชนโลก และมือวางอันดับ 4 ของรายการ ผลปรากฏว่า ธนภัทร พยายามสู้อย่างเต็มที่ ซึ่งเซตแรกพ่ายไทเบรกไปอย่างน่าเสียดาย ก่อนกลับมาได้ในเซตสอง ไล่ตีเสมอเป็น 1-1 เซต แต่เซตสามก็ไม่สามารถผ่านความแข็งแกร่งของคู่แข่งขันไปได้ ส่งผลให้ ธนภัทร เป็นฝ่ายปราชัย 1-2 เซต 6-7 ไทเบรก 8-10, 6-2 และ 4-6 ได้รับคะแนนสะสมอันดับเยาวชนโลกเป็นรางวัลปลอบใจ 100 แต้ม ในขณะที่ เบนจามิน ผ่านเข้าไปชิงชนะเลิศกับ เฮย์เดน โจนส์ จากออสเตรเลีย มืออันดับ 14 ของโลก และมือวางอันดับ 1 ของรายการ ที่ตัดเชือกชนะ อีกอร์ เพลชิฟต์เซฟ 2-0 เซต 6-3, 7-6 ไทเบรก 7-0
  ส่วนประเภทหญิงเดี่ยว รอบรองชนะเลิศ มิก้า สตอยซาฟเยวิช จากสหราชอาณาจักร มือ 30 เยาวชนโลก และมือวางอันดับ 1 ของรายการ ผ่านเข้าสู่รอบชิงชนะเลิศได้ตามคาด หลังจากตัดเชือกชนะ บริตต์ ดู ปรี จากเนเธอร์แลนด์ มืออันดับ 186 เยาวชนโลก 2-0 เซต 6-3, 6-3 มิก้า ผ่านเข้าไปชิงชนะเลิศกับ อลาน่า ซูบาซิช จากออสเตรเลีย มืออันดับ 164 เยาวชนโลก ที่ตัดเชือกชนะ เว่ย จางเฉียน จากจีน มืออันดับ 138 เยาวชนโลก 2-0 เซต 6-4, 7-6 ไทเบรก 7-5 โดย บริตต์ ดู ปรี กับ เว่ย จางเฉียน ซึ่งตกรอบรองชนะเลิศ จะได้รับคะแนน คนละ 100 แต้ม</code></pre>
<!-- /wp:code -->

<!-- wp:image {"id":41779,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4080-1024x682.jpeg" alt="" class="wp-image-41779"/></figure>
<!-- /wp:image -->