<!-- wp:paragraph -->
<p>ทีมเฟดคัพไทยใส่เต็มที่สั่งลารอบแรกเอาชนะ กวม สบายๆ 3-0 คู่ จบอันดับ 2 ของสาย บี   ผ่านเข้าไปชิงอันดับ 3 กับ ปากีสถาน ขณะที่ นิวซีแลนด์ เจ้าภาพ เข้าชิงชนะเลิศ กับ ฟิลิปปินส์ ในศึกเฟดคัพ 2020 กลุ่ม 2 โซนเอเชีย/โอเชียเนีย  ด้านทีมหวดสาวไทยเผยพร้อมเต็มร้อยดวลเกมสุดท้ายลั่นจะคว้าอันดับ 3 กลับบ้านให้ได้อ้อนแฟนกีฬาช่วยเป็นกำลังใจ ขณะที่ “สมศักดิ์ รินทรานุรักษ์” ผู้ควบคุมทีมและผู้จัดการทีม เผย นักกีฬาฟิตสมบูรณ์ดีไร้ปัญหาพร้อมลงดวลปากีสถาน</p>
<!-- /wp:paragraph -->

<!-- wp:paragraph -->
<p>การแข่งขันเทนนิสทีมหญิงชิงแชมป์โลก "เฟดคัพ บาย บีเอ็นพี พาริบาส์ 2020" โซนเอเชีย/โอเชียเนีย กลุ่ม 2 ระหว่างวันที่ 4-8 ก.พ. นี้ ที่สนามเรโนฟ เมืองเวลลิงตัน ประเทศนิวซีแลนด์ มี 8 ชาติ ร่วมชิงชัย แบ่งออกเป็น 2 สาย ซึ่งทีมนักหวดลูกสักหลาดสาวไทย เป็นทีมวางอยู่ในสาย บี ร่วมกับคู่แข่งจาก ฟิลิปปินส์, เติร์กเมนิสถาน และ กวม ส่วนสาย เอ มีสิงคโปร์ เป็นทีมวาง และอยู่ร่วมสายกับ ปากีสถาน, มองโกเลีย และเจ้าภาพนิวซีแลนด์ รอบแรกจะแข่งพบกันหมดในแต่ละสาย และจะนำอันดับ 1 ของแต่ละสายผ่านเข้ามาชิงชัยกัน เพื่อหาทีมชนะเลิศ ซึ่งจะได้เลื่อนชั้นขึ้นสู่กลุ่ม 1 ต่อไปในปีหน้าต่อไป<br>
โดยผลงานสองเกมที่ผ่านมาของทีมสาวไทย ชนะ เติร์กเมนิสถาน 3-0 คู่, แพ้ ฟิลิปปินส์ 1-2 คู่ ส่วน ฟิลิปปินส์ เอาชนะ กวม 3-0 คู่, ชนะ ไทย 2-1 คู่ โอกาสเข้ารอบสดใส เกมส่งท้ายรอบแบ่งกลุ่ม ไทย จะพบกับ กวม ส่วนสาวตากาล็อก พบ เติร์กเมนิสถาน  ด้านสาย เอ เจ้าภาพนิวซีแลนด์ กับ ปากีสถาน ต่างเก็บชัยชนะได้ 2 นัด ส่วน มองโกเลีย กับ สิงคโปร์ ยังคว้าชัยไม่ได้ </p>
<!-- /wp:paragraph -->

<!-- wp:paragraph -->
<p>ความเคลื่อนไหวเมื่อวันที่ 7 ก.พ.ที่ผ่านมา ทีมเทนนิเฟดคัพสาวไทย มีโปรแกรมแข่งขันเกมที่ 3 พบกับ กวมในเวลา 11.00 น.ตามเวลาท้องถิ่น หรือเวลา 05.00 น.ตามเวลาประเทศไทย นำโดย “แทมมี่” แทมมารีน ธนสุกาญจน์ จอมเก๋าวัย 42 ปี อดีตมือ 19 ของโลก และ 4 ดาวรุ่ง "พราว" ชมภู่ทิพย์ จันดาเขต, "ออมสิน" อัญชิสา ฉันทะ, "ออม" วรรษชล สวัสดี และ "มะนาว" ธมจันทร์ มอมขุนทด พร้อมด้วย นายสมศักดิ์ รินทรานุรักษ์ ผู้ควบคุมทีมและผู้จัดการทีม, นายเกศวิน ณ ระนอง ผู้ช่วยผู้ควบคุมทีม, นายพนมกร พลัดเชื้อนิล กัปตัน <br>
เกมนี้ไทยมีเปลี่ยนแปลงผู้เล่นโดยพักเดี่ยวมือหนึ่ง "พราว" ชมภู่ทิพย์ จันดาเขต กับเดี่ยวมือสอง  "ออมสิน" อัญชิสา ฉันทะ และให้ "มะนาว" ธมจันทร์ มอมขุนทด กับ "ออม" วรรษชล สวัสดี ลงเล่นประเภทเดี่ยว ส่วน “แทมมี่” จับคู่กับ “มะนาว” ลงเล่นในประเภทคู่  </p>
<!-- /wp:paragraph -->

<!-- wp:paragraph -->
<p>เริ่มที่เดี่ยวมือสอง ธมจันทร์ มอมขุนทด ลงสนามพบกับ คาทริน่า ไล ซึ่งรูปเกมฟอร์มสาวไทยเหนือกว่ามากทำให้เอาชนะไม่ยาก 2-0 เซต 6-0, 6-0 เก็บแต้มแรกให้ไทยนำ 1-0 คู่ ต่อมาเดี่ยวมือหนึ่ง วรรษชล สวัสดี ลงสนามพบกับ นาดีน เดล คาร์เมน และผลการแข่งไม่มีพลิก “ออม” เอาชนะ 2-0 เซต 6-2, 6-3 ไทยนำ 2-0 คู่ </p>
<!-- /wp:paragraph -->

<!-- wp:paragraph -->
<p>จากนั้นเป็นประเภทคู่จอมเก๋าของไทย “แทมมี่” จับคู่กับ “มะนาว” ลงเจอกับ นาดีน เดล คาร์เมน กับ คาร์เนเล่ย์ เอสปิโนซ่า และผลการแข่งขันคู่ของไทยเอาชนะไปได้ 2-0 เซต 6-0,6-1 จบเกมไทยชนะกวม 3-0 คู่ และไทยจบผลงานรอบแบ่งกลุ่มเป็นอันดับ 2 โดยมี ฟิลิปปินส์ เป็นอันดับ 1 และในวันที่ 8 ก.พ.63 ไทยมีโปรแกรมชิงอันดับ 3 ของกลุ่ม 2 จะพบกับ ปากีสถาน ทีมอันดับ 2 ของสาย เอ ขณะที่เจ้าภาพนิวซีแลนด์ เป็นอันดับ 1 ของสาย จะไปชิงชนะเลิศกับ ฟิลิปปินส์ </p>
<!-- /wp:paragraph -->

<!-- wp:paragraph -->
<p>หลังการแข่งขันทีมนักหวดลูกสักหลาดสาว “มะนาว” ธมจันทร์ มอมขุนทด เปิดเผยว่า เกมกับ กวม ไม่หนักแต่ทุกคนก็เล่นกันเต็มที่เพื่อแก้ไขในข้อผิดพลาดจากเกมเมื่อวันก่อน รวมถึงฟิตซ้อมเตรียมตัวสำหรับเกมที่จะพบกับ ปากีสถาน ด้วย เช่นเดียวกับ “ออม” วรรษชล สวัสดี ที่ลงเล่นเดี่ยวกล่าวว่า พยายามปรับแก้ในตรงจุดที่ยังมีข้อบกพร่อง เพื่อเกมชิงอันดับสามจะต้องทำให้ดีและเป็นไปตามเป้าหมาย ฝั่ง “พราว” ชมภู่ทิพย์ จันดาเขต กล่าว่า จะพยายามเก็บชัยชนะในเกมชิงอันดับ 3 ให้ได้ ฝากถึงแฟนกีฬาชาวไทยช่วยเป็นกำลังใจให้กับพวกเราด้วย <br>
ด้านนายสมศักดิ์ รินทรานุรักษ์ ผู้ควบคุมทีมและผู้จัดการทีม เผยว่า เกมสุดท้ายกับกวมนักกีฬาต่างเล่นกันเต็มที่เพื่อเตรียมตัวสำหรับนัดชิงอันดับ 3 เวลานี้นักกีฬาฟิตสมบูรณ์ดีไม่มีใครเจ็บป่วยหรือบาดเจ็บรบกวน นัดกับ ปากีสถาน ก็ไม่ใช่งานง่ายแน่นอน ซึ่งนักกีฬาทุกต่างพร้อมจะทำหน้าที่ให้ดีที่สุดคว้าอันดับสามกลับบ้านให้ได้ </p>
<!-- /wp:paragraph -->

<!-- wp:paragraph -->
<p>สำหรับโปรแกรมแข่งขันวันที่ 8 ก.พ.2563 วันสุดท้ายของศึกเฟดคัพ 2020 กลุ่ม 2 โซนเอเชีย/โอเชียเนีย ที่เมืองเวลลิงตัน ประเทศนิวซีแลนด์ นั้นหวดสาวไทยจะชิงอันดับ 3 กับ ปากีสถาน ในเวลา 11.00 น. ตามเวลาท้องถิ่น หรือ 05.00 น.ตามเวลาประเทศไทย ส่วนคู่ชิงชนะเลิศ นิวซีแลนด์ จะพบกับ ฟิลิปปินส์ ในเวลาเดียวกัน</p>
<!-- /wp:paragraph -->

<!-- wp:paragraph -->
<p>สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25138} -->
<figure class="wp-block-image"><img src="https://www.bucket.cloudaccess9.com/ltatorg/2020/02/AD42704B-29FF-42F7-B7D2-B1769CF6F916-1024x683.jpeg" alt="" class="wp-image-25138"/></figure>
<!-- /wp:image -->