<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"บิ๊กสุชัย" ให้โอวาทเทนนิสไทยสู้ศึกซีเกมส์<br>ทำได้ตามเป้า-ยันอัดฉีดเหรียญทอง 1 ล้าน</strong></p>
<!-- /wp:paragraph -->

<!-- wp:paragraph -->
<p><a></a> วันที่ 8 ธ.ค. 2568 "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้โอวาทแก่คณะนักเทนนิสทีมชาติไทย และเจ้าหน้าที่ ที่จะเป็นตัวแทนทีมชาติไทยเข้าร่วมการแข่งขันกีฬาซีเกมส์ ครั้งที่ 33 โดยเทนนิสจะแข่งขัน ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 10-19 ธ.ค. 2568</p>
<!-- /wp:paragraph -->

<!-- wp:paragraph -->
<p>นายสุชัย กล่าวว่า ขอให้นักกีฬาและเจ้าหน้าที่ทุกคนช่วยกันทำหน้าที่ให้ดีที่สุดในการแข่งขันกีฬาซีเกมส์ครั้งนี้ ซึ่งเป็นการแข่งขันในบ้าน และเป็นเจ้าภาพ ขอให้ทีมเทนนิสไทยทำผลงานได้ตามเป้าหมายคือ 4 เหรียญทอง โดยยืนยันว่าหากคว้าเหรียญทองซีเกมส์มาได้ จะมอบให้เหรียญทองละ 1 ล้านบาท</p>
<!-- /wp:paragraph -->

<!-- wp:paragraph -->
<p>จากนั้น นายสุชัย ได้ตรวจดูความพร้อมภายใน ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ทั้งเซ็นเตอร์คอร์ท และ 5 สนามแข่งขัน รวมทั้งห้องต่างๆ ซึ่งขณะนี้มีความพร้อมในการรองรับมหกรรมกีฬาซีเกมส์ ครั้งที่ 33 เป็นที่เรียบร้อยแล้ว</p>
<!-- /wp:paragraph -->

<!-- wp:paragraph -->
<p>ในโอกาสนี้ ยังมีคณะกรรมการอำนวยการสมาคมกีฬาลอนเทนนิสแห่งประเทศไทยฯ ร่วมด้วย นำโดย 4 อุปนายกสมาคมฯ พลเอก กู้เกียรติ ศรีนาคา, พลเอก ณรงค์ฤทธิ์ อิศรัตน์, พลโท อุชุกร สาครนาวิน และ นายวิเชษฐ์ ทีปกากร ซึ่งนอกจากเป็นอุปนายกยังเป็นผู้จัดการทีมซีเกมส์</p>
<!-- /wp:paragraph -->

<!-- wp:paragraph -->
<p>นายไทยทนุ วรรณสุข เลขาธิการสมาคมและฝ่ายพัฒนาเทคนิค, นายฐิติเทพ เทพหัสดิน ณ อยุธยา ผู้ช่วยเลขาธิการสมาคม พร้อมด้วยกรรมการอำนวยการสมาคมฯ อาทิ นายสมหมาย โค้วคชาภรณ์, นายคชาชาญ มงคลเจริญ, นายธานี แสนยาอุโฆษ, พันเอก วัฒนา จันทร์ไพจิตต์, นายกฤตชัย เนยโอชา, น.ส.ขนิษฐา ศรีตะวัน และ นายชาญณรงค์ จัดนอก</p>
<!-- /wp:paragraph -->

<!-- wp:paragraph -->
<p>ในส่วนนักเทนนิสชุดซีเกมส์ ครั้งที่ 33 ประกอบด้วย นักกีฬาชาย แม็กซิมัส ภราพล โจนส์, กษิดิศ สำเร็จ, ภวิชญ์ สอนหลักทรัพย์, วิชยา ตรงเจริญชัยกุล และปรัชญา อิสโร ส่วนนักกีฬาหญิง มนัญชญา สว่างเเก้ว, ลัลนา ธาราฤดี, ทรรศพร นาคหล่อ, พัชรินทร์ ชีพชาญเดช และเพียงธาร ผลิพืช</p>
<!-- /wp:paragraph -->

<!-- wp:paragraph -->
<p>คณะเจ้าหน้าที่ชุดซีเกมส์ ครั้งที่ 33 นายวิเชษฐ์ ทีปกากร ผู้จัดการทีม, นายธานี แสนยาอุโฆษ ผู้ช่วยผู้จัดการทีม, ดร.ธนากร ศรีชาพันธุ์ (โค้ชเบิ้ม) ผู้ฝึกสอนทีมชาย, นายพชรพล คำสมาน (โค้ชเอ็กซ์) ผู้ฝึกสอนทีมหญิง, พันโท วิทยา สำเร็จ ผู้ช่วยผู้ฝึกสอน, นายวีรภัทร สิริจริยาพร นักวิทยาศาสตร์การกีฬา, น.ส.นวลพรรณ จั่นทิม นักกายภาพบำบัด และนายบุญมี โพธิ์ไพจิตร เจ้าหน้าที่นวด</p>
<!-- /wp:paragraph -->

<!-- wp:paragraph -->
<p>การแข่งขันกีฬาเทนนิสซีเกมส์ ครั้งที่ 33 แข่งขันระหว่างวันที่ 10-19 ธันวาคม 2568 โดยมีชิงชัยทั้งสิ้น 7 เหรียญทอง จากประเภททีมชาย ชายเดี่ยว ชายคู่ ทีมหญิง หญิงเดี่ยว หญิงคู่ และคู่ผสม ซึ่งมี 7 ประเทศเข้าร่วมการแข่งขัน ได้แก่ อินโดนีเซีย ลาว มาเลเซีย ฟิลิปปินส์ สิงคโปร์ เวียดนาม และไทย</p>
<!-- /wp:paragraph -->

<!-- wp:paragraph -->
<p>ทั้งนี้ ในวันที่ 9 ธ.ค. 2568 จะมีพิธีจัดสายการแข่งขัน เวลา 11.00 น. ณ ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี จ.นนทบุรี</p>
<!-- /wp:paragraph -->

<!-- wp:paragraph -->
<p>อนึ่ง ผลงานของนักกีฬาเทนนิสไทยจากซีเกมส์ ครั้งที่ 32 ที่ประเทศกัมพูชา เทนนิสไทยได้ 2 เหรียญทอง 3 เหรียญเงิน 4 เหรียญทองแดง</p>
<!-- /wp:paragraph -->

<!-- wp:image {"id":53645,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/12/596820968_1291560343006945_6496655992854938796_n-1024x683.jpg" alt="" class="wp-image-53645"/></figure>
<!-- /wp:image -->