<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a33100"}}} -->
<p class="has-text-align-center has-vce-bg-color has-text-color has-background" style="background-color:#a33100;font-size:22px"><strong>"กมลวรรณ-ธนภัทร" ฉลุย 16 คน<br>เทนนิสศึกใหญ่ "ไอทีเอฟเจ300"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนเยาวชนโลก รายการ "ITF Juniors World Tennis Tour J300" (ไอทีเอฟ จูเนียร์ส เวิลด์ เทนนิส ทัวร์ เจ300) ซึ่งแชมป์จะได้คะแนนสูงถึง 300 แต้ม ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 มี.ค. 2567 เป็นการแข่งขันรอบเมนดรอว์วันที่สอง
  ประเภทหญิงเดี่ยว รอบสอง "บัว" กมลวรรณ ยอดเพ็ชร นักเทนนิสดาวรุ่งไทยจากพระนครศรีอยุธยา มืออันดับ 103 เยาวชนโลก และมือวางอันดับ 12 ของรายการ ทำผลงานได้ดี เอาชนะ เรนี อลาเม่ ดาวรุ่งของออสเตรเลีย มืออันดับ 276 เยาวชนโลก ที่ผ่านเข้ามาจากรอบคัดเลือก ได้ภายใน 2 เซต 6-3 และ 7-6 ไทเบรก 7-4 ในเวลา 1 ชั่วโมง 35 นาที กมลวรรณ ผ่านเข้ารอบสาม หรือ 16 คนสุดท้าย ไปพบกับ มาร์โก พันธาลา มืออันดับ 89 เยาวชนโลก จากฝรั่งเศส ซึ่งถูกจัดให้เป็นมือวางอันดับ 7 ของรายการ
  ด้าน ลีเดียร์ พอดโกริชานี่ นักเทนนิสวัย 16 ปี ลูกครึ่งไทย-รัสเซีย มืออันดับ 79 เยาวชนโลก และมือวางอันดับ 4 ของรายการ ดวลแร็กเกตกับ เย่ ชิหยู่ นักหวดจีน วัย 16 ปี มืออันดับ 158 เยาวชนโลก นานถึง 3 ชั่วโมง 33 นาที ก่อนจะเป็นฝ่ายปราชัยไปอย่างน่าเสียดาย 1-2 เซต ด้วยสกอร์ 1-6, 6-4 และ 6-7 ไทเบรก 8-10 ตกรอบสอง รับคะแนนปลอบใจ 30 แต้ม ในขณะที่ เย่ ชิหยู่ ผ่านเข้ารอบสาม หรือ 16 คนสุดท้าย ไปพบกับ ทุรุ โซก จากตุรเคีย มืออันดับ 113 เยาวชนโลก
  ขณะที่ประเภทชายเดี่ยว รอบสอง "พัตเตอร์" ธนภัทร บุศราวงศ์ นักเทนนิสไทย มืออันดับ 117 เยาวชนโลก และมือวางอันดับ 15 ของรายการ พบกับ แจ็ค เฉิง จากฮ่องกง มืออันดับ 182 เยาวชนโลก โดยแข่งขันกันถึง 3 เซต และเป็น ธนภัทร ของไทย ที่เป็นฝ่ายเฉือนชนะ 2-1 เซต 6-1, 4-6 และ 6-0 ได้เข้ารอบสาม หรือ 16 คนสุดท้าย ไปพบกับ เฮย์เดน โจนส์ นักเทนนิสจากออสเตรเลีย มืออันดับ 18 เยาวชนโลก และมือวางอันดับ 1 ของรายการ ดีกรีแชมป์ศึกไอทีเอฟ จูเนียร์ส เวิลด์ เทนนิส ทัวร์ เจ200 เมื่อสัปดาห์ที่ผ่านมา
  ส่วน "อังเปา" ภพธรรม ศรีวงษ์ นักเทนนิสชายไทย มืออันดับ 1,129 เยาวชนโลก ซึ่งลงแข่งขันประเภทชายเดี่ยว รอบแรก เมื่อวันที่ 4 มี.ค. สามารถเอาชนะ อาร์เทม โบโกโมลอฟ มืออันดับ 133 เยาวชนโลก ได้ 2-0 เซต 6-4, 6-1
  และ "อังเปา" ได้ลงแข่งขันรอบสอง เมื่อวันที่ 5 มี.ค. โดยพยายามสู้อย่างเต็มที่ ก่อนปราชัยให้แก่ เรธิน ปรานาฟ เซนธิล กุมาร์ จากอินเดีย มืออันดับ 112 เยาวชนโลก และมือวางอันดับ 14 ของรายการ 0-2 เซต 1-6, 1-6
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง คาน่อน ซาวาชิโระ (ญี่ปุ่น) ชนะ ลิลี่ เทย์เลอร์ (วาง 10-ออสเตรเลีย) 6-3, 6-2 ดาเรีย ชัดชเนวา (วาง 8) ชนะ ดอร่า มิสโควิช (โครเอเชีย) 6-3, 6-2 ลี นิลส์สัน (วาง 11-สวีเดน) ชนะ ทาห์เลีย ค็อกคินิส (ออสเตรเลีย) 6-1, 5-2 Ret. (ป่วย) เว่ย จางเฉียน (วาง 16-จีน) ชนะ คริสติน่า ไท (ออสเตรเลีย) 6-3, 6-1
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi/tha/2024/j-j300-tha-2024-001/order-of-play/</code></pre>
<!-- /wp:code -->

<!-- wp:image {"id":41828,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4093-1024x683.jpeg" alt="" class="wp-image-41828"/></figure>
<!-- /wp:image -->